
ПРЕДГОВОР 


Студија Пројектна организација у позоршту др Данке 
Муждеке Манџуке, редовног професора Факултета драмских 
уметности у Београду, бави се проблематиком која је у са- 
мим темељима целокупног здања позоришне уметности. 
Чаролија позоришне игре успоставља се и опстаје и путем 
свих оних поступака и радњи које су претходиле подизању 
позоришне завесе, а које су увек скриване од гледалаца. 

Др Данка Муждека Манџука сагледава позоришну пред- 
ставу у њеној организационој целовитости: представа је 
производ уметничког и стручног рада великог броја људи. 
Као што су на позорници улоге строго подељене, оне су 
исто тако подељене и у послу који се одвија иза сцене. Ова 
студија говори о чиниоцима који рационално повезују све 
делове представе и удахњују им живот, а то су чиниоци 
организације. У њој се разматра организација као вештина 
остваривања могућег. Тако су се у основи ове студије нашла 
два наизглед опречна појма: с једне стране је појам орга- 
низације, који фаворизује крајњу рационализацију, опти- 
мализацију, програмираност. На другој страни је појам уме- 
тности (позоришне), која као и свака уметност подразумева 
суочавање с оним ирационалним, неомеђеним, неспутаним. 
Ова студија рељефно показује да се позоришна представа 
управо рађа из плодног споја ова два наизглед супротна и 
супротстављена пола. Јер, управо организација бројних и 
разноврсних уметничких и вануметничких елемената омо- 

гућује настајање, рађање позоришне представе, а самим тим 
естетског доживљаја Организација, према томе, јесте не- 
видљиви а свеприсутни дух позоришне представе. 

Уочљива је чињеница, међутим, да је позоришна орга- 
низација као тема у научним истраживањима и расправама 
била до сада у знатној мери запостављена. Ова студија по- 
креће темељне проблеме организације у позоришним ку- 
ћама. Основна мисао водиља, која је од почетка до краја 
уткана у овај текст јесте „да организација ма колико била 
добра, може увек да буде још боља”, а евидентно је да се 
постојећа организација увек опире променама, увођењу но- 
вих, адекватнијих, научно верификованих решења 

Студија проф. др Данке Муждеке Манцуке сачињена је 
од осам поглавља У првом се говори о општим аспектима 
културног и уметничког стваралаштва; друго је посвећено 
месту позоришта у културно-уметничкој сфери; у трећем 
поглављу успоставља се појмовно-теоријски оквир у проу- 
чавању позоришне организације: у четвртом се разматрају 
основне карактеристике позоришне организације; у петом 
се говори о представи као позоришном пројекту; улози ме- 
нацмента у позоришној организацији посвећено је шесто 
поглавље; у седмом се анализира међузависност планирања 
и организације позоришне делатности; осмо поглавље по- 
свећено је трансформацији позоришне организације. Сту- 
дија садржи и уводни део, закључно разматрање и опширну 
библиографију. 

У овој књизи др Данка Муждека Манџука се залаже за 
то да програмска физиономија позоришта буде издиферен- 
цирана и да се на тој основи окупљају уметници по афи- 
нитету. Исто тако, потребно је отклонити „формални орга- 
низациони институционализам”, а организација се мора ус- 
кладити са природом и технологијом рада у позоришту. Ова 
концепција позоришног пројекта омогућава увођење нове, 
адекватније и флексибилније организације. Она обезбеђује 
већу мотивацију и веће учинке у процесу реализације по- 
зоришне представе. 

У студији проф. др Данке Муждеке Манџуке успешно су 
повезане најновије теоријске концепције о организацији и 
емпиријски увиди у садашње прилике у нашим позориш- 
ним кућама. 

Овим радом др Данка Муждека Манџука представила се 
као сјајан познавалац духа позоришног живота, његових 
тајни, његовог блеска, његових артистичних ефеката, али и 
оних мукотрпних напора који прате реализацију позориш- 
не представе. 

Наша наука о позоришној организацији и наша театро- 
логија и културологија добили су овом студијом драгоцен 
и инспиративан подстицај. Она неће бити упућена само 
стручњацима за организацију и управљање, нити само љу- 
дима театра. Она ће, верујемо, привући пажњу шире јав- 
ности: научних и културних посленика, уметника. 

Студија проф. др Данке Муждеке Манџуке Пројектна 
организација у позоришту потребна је садашњем тренутку 
наше позоришне уметности и науке о организацији. Она је 
исто тако потребна студентима оних факултета у нашој 
земљи на којима се изучава позоришна организација 

У Београду, Професор др Бранко ПРЊАТ 

14. априла 2000. 

Мотив за стварање ове књиге, јесте околност да су про- 
блеми организације у театролошким расправама углавном 
запостављени. Питање позоришне организације постало је 
искључиво ствар правне регулативе. Ова заблуда, као зла коб, 
провлачи се кроз све институције. Тако произилази као да 
организација, конституисање организационе структуре, ини- 
цирање организационих промена, више нису задаци струч- 
њака из домена позоришне делатности. 

Унети савремене токове у укорењени организациони 
традиционализам, елиминисати акцептовану униформност 
и поставити организацију на модерне темеље и научне 
основе, представља изазов за оне којима је организација 
струка и позив. Тим пре, што у савременој теорији ор- 
ганизације долази до свакодневнх иновација. 

Тако схваћена организација није споредна, пратећа де- 
латност, нити сме бити на маргини театролошке теоријске 
мисли. Уколико су организациона позоришна решења кон- 
ститутивна, она су и креативна. А савремена су, уколико 
подлежу сталном унапређивању. 

Ова студија је прилог наведеним настојањима. 


АУТОР 

УВОДНЕ НАПОМЕНЕ 


Теорија организације полази се од аксиоматичног става 
да организација ма колико била добра, може увек да буде и 
боља Ова синтагма посебно се односи на позориште које 
представља живу стваралачку делатност, подложну сталним 
променама. 

У примени методолошке апаратуре за изградњу одгова- 
рајуће позоришне организације, пошло се од два приступа: 
први садржи појмовно теоријско разграничење засновано 
на научним начелима савремене организације, и други, који 
се односи на проучавање појава у позоришној организацији, 
а која могу бити под дејством инструмената законског регу- 
лисања или субјективних самоорганизацијских активности 
у позоришту. 

Оба приступа треба да омогуће анализу сложених ком- 
поненти позоришне организације у њиховој развојној и 
функционалној одређености. 

При избору и конституисању позоришне организације 
од примарног је значаја циљ и предмет позоришне делат- 
ности, усвојена програмска оријентација, и расположиве 
кадровске и материјалне могућности. 

Као полазни основ у односу на спољне утицаје заступ- 
љен је принцип аутономије и начело слободне самоорга- 

низованости. Природа и сложеност позорншне делатности 
искључују униформне постулате и схематска решења бу- 
дући да захтевају стваралачку примену резултата до којих 
долазимо проучавањем основних позоришних активности. 

Динамичан карактер позоришне делатности омогућава 
да из мноштва спољних и унутрашњих чинилаца издвојимо 
оне чији су утицаји пресудни за позоришно организовање. 
Применом мултиваријантне узрочне анализе преиспитује- 
мо основну позоришну делатност која се манифестује кроз 
стваралачко-производни процес у коме се пројектује и реа- 
лизује позоришна представа. То је методолошки сигни- 
фикантан пут који треба да доведе до изналажења и израде 
савременог модела позоришне организације. Овај модел 
треба да буде компатибилан стваралачко-производном про- 
цесу, како би омогућио одвијање свих функција слободно и 
без застоја 

Коначан модел позоришне организације може добити 
верификацију само кроз поступак критичког преиспитивања 
и проверавања у пракси. 

I 

ОСНОВНИ АСПЕКТИ 
КУЛТУРНО-УМЕТНИЧКОГ 
СТВАРАЛАШТВА 


Велика техничка достигнућа и технолошке иновације 
довеле су до наглог пораста друштвене и економске моћи. 

Повлашћени положај технике у односу на културну де- 
латност значи општу техницизацију средстава рада. Из тога 
произилази екстремна специјализација која човека спутава 
и подваја на штету његове индивидуалности. 

Данас је очигледно да реперкусије перманентног префе- 
рирања технике и технологије ометају развој хуманистич- 
ких наука и културе, посебно психологију, педагогију, етику 
и естетику. Највећа опасност за индивудуу је да буде апсор- 
бована као инструмент и конфинирана у домену технике. 

У развојном процесу човека и друштва, треба тежити 
холистичком приступу. Он гарантује уравнотежен развој 
научних области, уметности и других стваралачких духов- 
них снага. 

Радикалне промене и искуства у техници и технологији 
довеле су и до знатних модификација у култури. Много- 
бројне и разнородне опције у развоју културе довеле су до 
преиспитивања традиционалних културно-уметничких вред- 
ности. 

У техничко-технолошкој ери посебно је изражено стање 
отуђења као осећање издвојености и деморализације лич- 
ности. Заборавља се да је бит човека у његовом духовном 

бићу, у избављању из изолације и довођења у везу са другим 
особама и срединама 1 

Разорном дејству алијенације у култури најефикасније 
средство супротстављања је демократизација културног жи- 
вота усмерена против политизације и комерцијализације. 2 

Процес демократизације у друштву повлашћујући сло- 
бодно изражавање и валоризујући културно-уметничко 
стварање, омогућава непосредну примену и широко кориш- 
ћење изворних културних садржаја, уз могућност сапри- 
суства антиномија, вишезначних и софистицираних миш- 
љења. Тачно је да је готово немогуће наћи у историји било 
ког друштва, пример потпуног превазилажења антиномије 
слободе и сигурности ствараоца. 3 Међутим, друштвене ак- 
ције усмерене на унапређивање уметности, када је у питању 
субвенција, корисне су и добродошле само ако представљају 
„помоћ без мешања”. 

Од културе као организованог система зависи стварање 
општих духовних вредности. У том процесу култура пред- 
ставља енергију која се ставља у службу човека како би уре- 
ђивала човеково понашање које је непосредно везано за одр- 
жавање живота. Од културе се очекује да отвара видике ка 
вишем, чистијем и духовно светлијем свету. Примаран за- 
датак културе је да делује оплемењујуће са крајњим циљем 
да омогући хуманост као свеопшти интерес духовности. 

У оквиру културног система испољавају се подсистеми 
чији утицаји нису подједнако испољени. Сваки подсистем 
има своје развојне путеве и особености. Тако уметност као 
„естетизација духа” ствара свој „властити свет” уоблича- 
вањем уметничког дела. 


1 Михајло Ђурић: Хумаиизам као политички идеал, Српска кљижевна 
задруга, Београд 1968. 

2 Бранко Прњат: Културпа политика и културпиразвој, „Савремена адми- 
нистрација”, Београд 1986, стр. 49. 

3 Reymonde Moulin: Друштвсиа помоћ у уметншЈКОМ стваралаштву, ча- 
сопис „Култура”, бр. 44/79. 


Осповпи аспскти кутурпо-умстиичког стваралаштва 

За развитак уметности неопходна је демократска основа 
на политичком, и слобода стварања на индивидуалном пла- 
ну. Уметникова слобода стварања је могућа само у култур- 
ној клими која мобилише културне акције, развија осећања 
и подстиче креативност. Да би уметник био заиста слобо- 
дан, а уметност духовни покретач који ослобађа, ваља му 
омогућити да слободно ствара и да користи резултате свога 
рада. 

Поред задовољења субјективних уметничких тежњи, по- 
стоји потреба да у уметностима уживају и они који те 
потребе имају. То је и социолошки феномен који је код 
сценско-уметничких дела специфичан. Реч је о позоришном 
делу које је истовремено и стварапачко и посматрачко. 

Слободним протоком уметничких достигнућа остварује 
се културна сарадња међу земаљама, регионима, групама и 
појединцима, чиме се доприноси заједничком културном 
прожимању и обогаћивању. Зато сваки културни партикула- 
ризам значи дистанцирање од света и одвајање од културе. 

Свако аутохтоно уметничко дело говори својим језиком 
различитим од онога који је израз свакодневне комуника- 
ције. Међутим, ако би та непреводљива, суштинска природа 
уметничког језика била изостављена, значило би да се умет- 
нички садржаји морају да прилагођавају постојећој ствар- 
ности те би изгубили своју аутономност. 

У том случају уметник не би смео да се одриче својих 
идеала, свога креда, да се повлачи у себе или да се креће у 
оквиру датих координата. Таква изолација неминовно би 
водила поништавању интегритета уметникове личности, па 
самим тим и уметности. 

Са појавом могућег отуђења културе повезана су питања: 
Како и на који начин се одвија културна делатност и оства- 
РУЈУ културни утицаји? Да ли се реализују постављени ци- 
љеви и основни захтеви културно-уметничког стваралаш- 
тва? Да ли се одстрањује квалитетна и критичка димензија 
културе? Да ли цивилизација преузима улогу културе? 

Наиме, уколико би дошло до таквих ефеката значило би 
да се духовност из сфере културе приклонила царству нуж- 
ности и материјалним елементима То би довело до вла- 
давине над културом. 

Тенденције оваквих импликација постоје у савременом 
свету те прети опасност да преовладају, чак и тамо где су 
етаблиране у демократске институције. 

Само критичким сагледавањем, расуђивањем и проце- 
ном, заснованом на чињеницама и искуству могуће је су- 
протставити се оваквим трендовима у култури. 

II 

МЕСТО И УЛОГА ПОЗОРИШТА У 
КУЛТУРНО-УМЕТНИЧКОЈ СФЕРИ 


1. ПОЗОРИШТЕ КАО 
КУЛТУРНО-УМЕТИИЧКА ДЕЛАТНОСТ 


Позориште је покретачка снага у стварању и прихватању 
културних вредности, те због своје образовне и васпитне 
улоге утиче на развој свести друштва и појединца. Позо- 
ришној уметности признаје се самосвојност естетских, пе- 
дагошких и етичких категорија, аутономни статус слободе 
стварања и слободе доношења судова 

Као живи феномен уметности позориште захвата све ма- 
нифестације живота, како би досегнуло до тоталитета људ- 
ског бића, природних еманација и друштвених збивања За 
позориште је од посебног значаја отвореност протоку идеја 
и мишљења 

Атмосфера отворености и интересовања за културно-уме- 
тничко стваралаштво других, доприноси динамичком и ква- 
лнтетном развоју позоришне делатности. Међутим, отворе- 
ност позоришта не зависи само од уметничких достигнућа 
Она је често импликована политичким, економским и дру- 
гим факторима Стога се феномен отворености позоришта и 
његово учешће у културној сфери мора посматрати и анали- 

зирати не само са културолошког и театролошког аспекта, 
већ и са социолошког, политиколошког и економског. 

Отвореност позоришта за све сценско-уметничке утицаје 
подразумева и реципрочно право на еманацију сопствених 
уметничких садржаја. Процес културно-уметничког прожи- 
мања не сме да угрожава интегритет аутохтоности било које 
културно-уметничке средине. 

Позориште као институција друштва, осетљиво је на сва- 
ку промену, па самим тим одражава збивања у социјалним 
структурама Наиме, позориште је утемељено у многе обли- 
ке друштвеног живота. „Између модерних историјских дру- 
штава и целокупне позоришне праксе постоји повезаност 
која произилази из укорењености драмске уметности у пот- 
ки друштвеног живота, и односа који се успостављају изме- 
ђу доживљаја колективне слободе у друштвеној структури, 
имагинарног приказивања човекове личности и драмске си- 
туације као такве.” 4 

Промене којима је позориште подложно позитивне су и 
значе кретање напред, уколико нису резултат принуде. Свака 
депресија у уметности онемогућава слободно стваралаштво 
и води деперсонализацији и конформизму. Зато је аутоном- 
ност услов без кога нема позоришног живота 

С друге стране, стваралачка слобода за сваког уметника 
поред прокламованог права значи и одговорност, а исто- 
времено и захтев да се та слобода не изневери. 

Позориште је везано за стварност више од свих других 
уметности. Као такво, оно је најнепосредније повезано са 
животним проблемима и искуствима. У том смислу „умет- 
ник експериментише својом стварношћу путем рада, раз- 
мишљања и интеркомуникативне акције, чему се придру- 
жују и разни други елементи - осећајни, психолошки, ин- 
дивидуални и социјални.” 5 


4 Jean Divignaud: Социологија позоришта, БИГЗ, Београд 1978, стр. 722. 

5 Ернесто Граси: Теорија о лспом у аптици, СКЗ, Београд 1974, стр. 14. 


Мссто позоришта у кутурпо-умстпичкој сфсри 

Зато позориште није само огледао у коме се верно од- 
сликавају друштвене сенке, већ уметничка делатност у којој 
се преламају различите индивидуалне и друштвене коре- 
лације. Оно треба да иде испред свог времена, да поставља 
питања и даје одговоре на животне и друштвене проблеме. 

Позоришо дело често посматрамо и прихватамо као 
стварност, иако оно није стварност него посебан облик од- 
раза стварности. То је својеврсни парадокс ефекта умет- 
ничког дела којим се бави теорија естетског пршшда. Однос 
позоришта и стварности Ж. Дивињо објашњава на следећи 
начин: „Позоришна представа захвата стварност; прнкази- 
вање творевине маште не представља игру с нестварним 
фигурама, него се, напротив, оно служи измишљеним фи- 
гурама зато да би наметнуло човеку слику оног што га се 
тиче. Тај сан није више сан, јер је засдан од оне исте ствари 
од које је саздан и наш живот, и од драме наших односа 
или наших несталних немара.” 6 

Карактер уметничког рефлекса стварности у позоришту 
алегорично је приказао Брехт: „Наш театар мора побуђи- 
вати уживање у спознаји, организирати радост у мењању 
стварности. Наши гледаоци морају не само чути како се 
ослобађа оковани Прометеј, него се морају и обучавати у 
ужитку његовог ослобађања Сва уживања и весеља про- 
налазача и изумитеља, тријумфалне осећаје ослободитеља, 
треба да предаје наш театар.” 7 

Као сложен медиј позориште се потпуно остварује у часу 
када гледалац као прималац поруке може да утиче на по- 
руку, да реверзибилним путем утиче на обликовање умет- 
ничког дела које се истовремено на лицу места ствара. Та 
међузависност у стваралачко-уметничком чину не карак- 
терише ни једну другу уметност. Позоришна уметност има 
ту привилегију да своје поруке упућује бројним примао- 
цима који их даље разносе и разглашавају. Тај специфичан 


6 Jcan Divignaud: Социологија позоришта , БИГЗ, Београд 1978, стр. 784. 

7 Бсртолт Брехт: Дијалектика у театру } „I 1олит”, Бсоград 1979, стр. 292. 






22 


Пројсктпа оргапизација у позоришту 


вид уметничке делатности даје позоришту посебно соци- 
олошко обележје. 

Интегралност позоришта огледа се и у степену једин- 
ства сценског и гледалишног простора, у смислу модели- 
рања увек нове уметничке ситуације. Осавремењавање ин- 
тегралне улоге позоришта зависи и да ли ће се уводити 
иновације у сценским решењима и у репертоарским пла- 
новима. 

Када разматрамо улогу позоришта у културно-уметнич- 
кој сфери, тада акценат треба ставити на мисију коју по- 
зориште има међу људима подстичући их, оплемењујући и 
хуманизујући. 


2. МИСИЈА ПОЗОРИШТА 


Позоришна уметност ствара посебну илузију: она пре- 
носи у неко друго психичко стање да осећамо и схватимо 
оно што до тада нисмо осећали. То оставља траг који није 
сасвим избрисив. 

Уочавајући уметничку појаву, са становишта семиолош- 
ке естетике одвија се, дакле, двојаки процес: посматрачки и 
рецепторни. Овај у суштини јединствен психички процес 
одражава се и на понашање примаоца. Ако бисмо анам- 
нестички покушали објаснити природу тог дејства, дошли 
бисмо до закључка да је оно, пре свега, катарзично, јер 
прочишћава душевно стање. Од катарзе зависи да ли ће и 
какве нове снаге подстаћи. Иако је ово дејство непосредно 
усмерено на појединца, у сфери позоришне уметности оно 
делује и колективно. 

Утицај које уметничко дело врши на понашање при- 
маоца, огледа се, такође, у сфери образовања и васпитања. 
Овај утицај је више изражен у позоришној делатности због 

широког аудиторијума и сложене, еклектичке структуре 
највећег броја позоришних дела 

Васпитни утицај уметности огледа се у критици умет- 
ничког дела, која треба да нам дело приближи са аспекта 
његових вредности и ефеката 

Вредновање уметничког дела је повезано са читавим 
сплетом дејствујућих елемената. Наиме, ни најискренија 
осећања, сама по себи, не могу да створе уметничко дело, 
већ их треба разрешити и савладати на стваралачки начин. 

Уметничко дело као духовни продукт не може се рекон- 
струисати. Али, то не значи да се ефекти уметничког дела 
не могу подврћи критичком разматрању и објашњавању. 

Задатак критике није у тумачењу дела, већ у уметничком 
сагледавању: или да подржи импулсе које уметничко дело 
упућује; или да их упути у другом правцу. Тим пре што се 
критика заснива на непосредном уметничком утиску који 
је ирационалан. Под ирационалношћу подразумевамо да су 
све стваралачке идеје уметничке представе једнако важне и 
равноправне. Стога је и мишљење стручног критичара само 
једно од могућих критика. 

Задатак критике је, пре свега, очување уметничког ути- 
ска, како са гледишта естетике, тако и са становишта педа- 
гогије и публицистике. Утврђивањем ових еквивалената до- 
бија се потпунија слика критике. 

Медијску функцију позориште врши и образујући човека 
као и утичући на развој његовог бића. Истичући значај 
позоришта. Ј. Новик каже: „Позориште образује и тако што 
узрокује мењање човекове природе тако што постаје обра- 
зованији, осећајнији, одговорнији, просвећенији и свесни- 
ји. Ја сматрам да позориште може дубоко да продре у свест 
појединца и то много ефикасније и јефтиније него што је 
путовање на месец.” 8 


8 Julius Novick: 77ie Thcatre , The Performing Arts and American Society, W. Mc. 
Neil Lowry Jersey, 1978, p. 129. 

Због мисије коју позориште обавља, за позоришну умет- 
ност заинтересовани су поред редовних и потенцијалних 
посетилаца, и друштво као целина. Тај се посебан интерес 
манифестује јавним статусом и отвореношћу позоришта, 
као и учешћем представника друштва у раду позоришта 

Јавност рада је свакако најнепосреднији и најдемократ- 
скији облик упознавања друштва и грађана са делатношћу 
позоришта. Јавношћу рада позориште се отвара према пред- 
ставницима друштва, средствима јавног информисања, поз- 
оришним критичарима и позоришној публици. У том циљу 
позориште објављује своје развојне и дугорочније планове 
и програме, предлоге репертоарских планова При томе, 
треба имати у виду да уколико се неко позоришно дело 
ставља на репертоар због уметничке вредности, оно не може 
да се третира као комерцијални продукт. Тржиште за праву 
уметност, без обзира на финансијске ефекте, је место ужи- 
вања у естетском доживљају и културном богаћењу. 

Задатак јавне мисли није наметање одређених принципа 
и критерија, већ артикулисано изражавање мишљења, отва- 
рање нових алтернатива и могућности кад су у питању 
конститутивна решења од општег значаја. Друга компо- 
нента јавне мисли је уношење више конзистентности у 
сагледавање развоја позоришне делатности са аспекта гло- 
балне друштвене и културне пројекције. 

III 

ПОЈМОВНО-ТЕОРИЈСКО 

РАЗГРАНИЧЕЊЕ 


1. ПРИСТУП ПРОУЧАВАЊУ 
ОРГАНИЗАЦИЈЕ У ПОЗОРИШТУ 


Техничко-технолошка оријентација без културно-умет- 
ничке осмишљености не може да доведе до еманципације 
људске личности и њене хуманизације. Позоришна умет- 
ност даје допринос том крајњем циљу јер развија она чо- 
векова својства која доприносе естетизацији личности. 

Слободним стварањем аутентичних вредности, позори- 
шни феномен стиче сопствени идентитет. Као такав, пред- 
ставља посебан медиј који интегрише књижевне, музичке, 
редитељске, глумачке, ликовно-сценске и друге елементе, у 
специфичан уметнички језик који комуницира у времену и 
простору. Ове елементе обједињује „људски фактор” без 
чијег учешћа нема позоришта. 

Синкретизам наведених елемената и реверзибилност по- 
руке на обликовање уметничког чина, дају позоришту ка- 
рактер јединствене, самосвојне уметности. Без обзира којим 
позоришним елементима приписивали веће значење, кад је 
реч о семантичком коду, оно је у функцији адресата „по- 
руке”. 

Као израз одређеног времена, позориште се одликује 
интересом за друштвену проблематику. То не значи да се 
естетска компонента подређује социјалној и политичкој, 
већ се, поред театролошких полазишта и научно-организа- 
ционих принципа, сагледавају и социолошки, културолош- 
ки, политиколошки и психолошки елементи. Мултидис- 
циплинаран приступ условљен је карактером позоришне 
делатности и утицајем средине у којој делује. 

Зато је појам организације у позоришту комплекснији и 
суптилнији у односу на друге делатности. Због те спе- 
цифичности, теорија савремене организације може послу- 
жити као најшири оквир и полазна основа за изградњу 
позоришне организације и за решавање појединих орга- 
низационих проблема. Наиме, у стандардној производњи 
тежиште организације је на стварању таквих форми које 
воде до што већих производних ефеката, док је у позоришту 
основни задатак организације да створи услове који ће омо- 
гућити складан и несметан креативан рад на пројектовању 
и реализацији позоришних представа 

Теоријско разматрање овог питања има и практичну вре- 
дност, нарочито у погледу изналажења и примене одгова- 
рајућег оптималног модела позоришне организације. 


2. ОРГАНИЗАЦИЈА 


Из многобројних дефиниција организације тешко је из- 
вести један јединствени, општи закључак. Ипак, чини се да 
би у сазнајном погледу преовладало становиште да је орга- 
низација делатност којом се уређују односи у институцији: 
функционисање њених делова, интегрисање кохезионих те- 
жњи (спона), изградња организационе структуре. Као своје 
комплементарне делатности организација обухвата: плани- 
рање, информисање и управљање. 


Појмоппо-тсоријско разграиичсче 

Интерпретација појма организације подложна је проме- 
нама у зависности од подручја и активности на које се од- 
носи. Облици и садржаји појма организације обухватају дру- 
штво као целину, поједине феномене у производњи, култу- 
ри, здравству и другим делатностима, или поједине сегмен- 
те, као руковођење, планирање, процес рада, организацону 
структуру. Али, и поред комплексности, појам организације 
садржи низ заједничких елемената, тако да су разлике у де- 
финисању појма често израз различитих приступа у трети- 
рању особености организације. 

Организација је у разним периодима разнолико третира- 
на. Однос према субјекту и објекту организације мењао се 
најчешће у зависности од положаја субјеката у производњи 
и степена развоја средстава за производњу. 

У одређеним условима развоја средстава за производњу, 
спровођење принципа поделе рада у организацији пред- 
стављало је основни чинилац повећања продуктивности ра- 
да, освајања нових производа, подизање нивоа опремље- 
ности и иновирања техничких решења и технолошких по- 
ступака. Стога и поједини теоретичари, као Адам Смит, 
истичу да је подела рада као организациони облик основни 
узрок повећања продуктивности. 

Генеза развоја организације показује двоструки тренд: 
постојаност која се огледа у стабилности организационих 
форми, што карактерише првобитну класичну организаци- 
ју, и динамичност која реперкусира организационим проме- 
нама, што карактерише савремени модел организације. 


2.1. КЛАСИЧНА ТЕОРИЈА ОРГАНИЗАЦИЈЕ 

Класична организација изражена је у више варијанти. 
Тејлорова (физиолошка) варијанта организације 9 концен- 


9 Frederic W. Taylor: Научно управљање , „Рад”, Београд 1967. 

трисана је на основне управљачке процесе: специјализација 
задатака, стандардизација улога, рационализација (времена, 
покрета), јединствено наређивање и централизовано одлу- 
чивање. Разрађујући начин интензивирања ефикасности у 
раду Тејлор одваја припрему од самог извршења задатка да 
би извршилац био ослобођен техничке обраде и других 
припремних радњи. 

Тејлорови принципи о управљању и руковођењу засни- 
вају се на увођењу научних основа и метода у организацији 
рада 

Фајолова (административна) варијанта организације 10 за- 
снива се на хијерархијском принципу управљања, уз извесну 
независност сектора и обезбеђење сврсисходног функцио- 
нисања целине посредовањем административне функције. 

Фајолова интерпретације организације на нивоу преду- 
зећа произилази из четрнаест принципа, од којих су нај- 
карактеристичнији: подела рада, јединство и ауторитет уп- 
рављања, дисциплина извршења задатка, потчињавање поје- 
диначних интереса општим интересима, стимулативно на- 
грађивање особља, хијерархија у наређивању, сталност за- 
послених. Сагласно овим принципима Фајол укључује сле- 
деће организационе форме: техничку, комерцијалну, фи- 
нансијску, рачуноводствену, административну, обезбеђење. 
Очигледно је да је мисао водиља Фајолове организације 
рационално пословање. 

Нема сумње да су Тејлор и Фајол дали велики допринос 
теорији организације. Али, њихова истраживања на макси- 
мализацији учинка и организацији управљања су у знатној 
мери занемарила утицај социјалне средине и психофизичке 
особине човека. Наиме, у обе ове варијанте класичне ор- 
ганизације, човек је пасивни инструмент помоћу кога се 
остварују повећани производни задаци. 


10 Henri Fayol: Администрација и организација индустријских и других 
техничких предузсћа, Министарство трговине и индустрије, Београд 
1920. 

Формалну класичну организацију до крајности је раз- 
радио Макс Вебер (Мах Wcber) у свом делу The Тћеогу of 
Social and. Economic Organizalion (1910), успостављајући кон- 
цепт бирократске организације. 

Веберова варијанта организације темељи се на хијерар- 
хији ауторитета: харизматског, традиционалног и рационал- 
ног, дајући предност формалној организацији као најефи- 
каснијој од свих облика за изршење постављених задатака. 

Ако подвргнемо анализи и вредновању основне поставке 
класичне теорије организације, може се констатовати да је 
цео низ принципа, као што су: подела и специјализација 
рада, координација, хијерархијски односи, ауторитет и од- 
говорност у руковођењу, изградња организационих форми 
сходно функцијама које се обављају, добило своје вредносно 
признање у теорији и у пракси. 

Класична теорија организације има своје релевантне ста- 
вове о природи саме организације, али је вредност ове тео- 
рије ограничена њеном уском коцентрацијом на формалну 
аутономију организације, занемарујући при томе посматра- 
ње организације у односу на околину и на човека, на прете- 
рану атомизацију садржаја задатака и послова Но, и поред 
недостатака, основни концепти класичне организације има- 
ју и данас своју вишеструку примену. 


2.2. НЕОКЛАСИЧНА ТЕОРИЈА ОРГАНИЗАЦИЈЕ 


Недостатке класичне теорије организације покушала је 
да отклони неокласична теорија која узима постулате кла- 
сичне теорије као дате величине, покушавајући да их моди- 
фикује на тај начин што уводи људске односе било као 
независне, било у оквиру контекста неформалне организа- 
ције. Човек као мултидимензионално биће не успоставља 
само односе са својим претпостављеним, већ у оквиру радне 
групе и узајамног неформалног повезивања учествује у ства- 

ралачком раду. Тиме се задовољавање човекових потреба не 
своди само на материјалне стимулансе. Мотивација је битан 
фактор, који човека покреће на сврсисходно понашање. Уме- 
сто механичке и деградиране улоге извршиоца, било је не- 
опходно је створити услове за пуну афирмацију човекових 
знања и способности. Комплексније и хуманије гледање на 
улогу човека у организацији рада, одговарало је измењеним 
друштвено-економским кретањима до којих је дошло услед 
наглих промена у техници и технологији производње. 


2.3. МОДЕРНА ТЕОРИЈА ОРГАНИЗАЦИЈЕ 


Крајности класичне и неокласичне теорије знатно су 
ублажене у интегрирајућој организационој теорији 11 која 
се оријентисала на циљеве и задатке организације, трети- 
рајући организацију као социјални систем. 

За даљи развој организационе мисли знатних заслуга 
има Аргирис 12 који организацију посматра као отворени 
систем са унутрашњим енергетским процесима и кориги- 
рајућим механизмом повратне спреге. Централни фокус је 
везан за психолошку енергију која је изражена у људским 
потребама и понашањима Делови организације се одржа- 
вају помоћу интеракција адаптирајући се одређеној сре- 
дини. У том погледу Аргирис је свакако један од претеча 
модерне теорије организације. 

Концепција модерне теорије организације у оквиру ци- 
љева организације тежиште даје на стратегијске делове си- 
стема, на природу њихове међусобне повезаности и завис- 
ности, на процесе који у узајамном деловању и прилаго- 


11 James G. March and Herbert A. Simon: Organizations, John Wiley and Sons, New 
York 1958. 

12 Chris Argyris: Undcrstanding Human Dchavior in Organizations, John Wiley and 
Sons, New York 1959. 

ђавању омогућавају постизање циљева При томе, интер- 
акције у организацији су претежно динамичког карактера 
са већим бројем зависних чинилаца; динамички процеси се 
путем регулирајућег механизма повратне спреге прилаго- 
ђавају средини у којој делују. На тај начин се постиже 
двострука сврха: обезбеђује се перманентност унапређења 
организације и искључује могућност изолације. 

Теоретичари системског приступа при конструисању ор- 
ганизације сматрају да организација почиње током процеса 
рада и одвијања информационог процеса, уграђеног у кому- 
никационе везе одређене организације. У тим релацијама 
крећу се и дефиниције организације као система Тако Куко- 
леча систем дефинише као скуп (композицију) елемената 
(делова) чији међусобни односи почивају на одређеним 
законима или принципима 13 , док је за Клајића организа- 
циони систем „скуп различитих функционално повезаних 
елемената у оквиру целине за постизање неког циља између 
којих постоје односи: социолошке, материјалне и енергет- 
ске природе, па га према томе треба проучавати целовито 
са друштвеног, производног и техничког или свеукупног 
социотехничког аспекта”. 14 

Према томе, систем као целина представља комлекс ком- 
понената у њиховој међузависности, а компоненте чине 
елементи с везама и односима који се успостављају и функ- 
ционишу у оквиру система и између система и његовог 
окружења. Сложеност система зависи од броја елемената и 
њихових својстава. 

Дејства на систем врше се преко улаза који детерминише 
одређена кретања на путу остваривања циља, док се путем 


13 Стеван Куколеча: Организационо-пословии лсксикоц „Рад”, Београд 
1986. 

14 Мирољуб Клајић: Ограничс/ва кваптитативних метода у проучавању 
организацијског система, у Зборнику радова: Тсорија и пракса само- 
управне организације, РУ, .Светозар Марковић”, Београд 1983, стр. 576. 

излаза исказују резултати свих промена до којих је дошло 
у систему и ван њега 

Специфичност организационог система и његових фун- 
кција одражава се и на његове подстистеме. Подсистеми се 
оформљују по основу разних критеријума у зависности од 
подручја деловања, остваривања постављених циљева и но- 
силаца активности. Са становишта ефикасности односа у 
оквиру функционисања система, највећи значај имају под- 
системи улазно-излазних елемената, јер они најефектније 
обезбеђују успешност деловања. 

Основна карактеристика већине система је аутономија 
подсистема При томе, систем није механички збир под- 
система, јер у систему мора да постоји додатни ефекат за- 
једничког рада (ефекат синергије). И поред релативне ау- 
тономије делова, обезбеђена је јединственост снстема као 
целине. Наиме, системски приступ полази од чињенице да 
је целина важнија од делова, да су токови и процеси у њему 
не мање важнн од елемената и да је аутономија подсистема 
средство за ефикасније деловање система, нарочито у до- 
мену одлучивања. 

Као својеврсни методолошки приступ - теорнја система 
користи се за решавање сложених проблема у свим друшт- 
веним делатностима, а посебно у сфери нормативног регу- 
лисања, организовања, комуникација, информисања, одлу- 
чивања и вредновања остварених резултата. 

Посматрајући организацију са структуралног гледишта, 
Ранковић 15 разликује два профила: функционални, по осно- 
ву више-мање формално издиференцираних улога (хорнзон- 
тална структура) и стратификациј ски - по основу расподеле 
утицаја и моћи (вертикална структура). Њене функционалне 
и структуралне особине су динамичне у свом развитку и као 


15 Миодраг Pai исовић: Промсис и развитак друштвспих организација, Ин- 
ститут за социолошка истраживања Филозофског факултета, Београд 
1986, стр. 82. 

такве подложне променама. Организационо понашање у 
друштвеним делатностима се не може објаснити без социо- 
лошког приступа, без изналажења оних варијабли које пред- 
стављају састав и начин функционисања организације. 

Издиференцираност и профилисаност улога упућује да 
свака организација функционише у друштву различитих 
интереса и утицаја који се преплићу. У тој структури ор- 
ганизација је различита, тако да одступа од стереотипног 
модела. Зато, у овим оконостима конкретна организација 
није „црна кутија”, већ систем међусобно зависних вари- 
јабли услед структуралних и функционалних карактери- 
стика 

Са методолошког становишта комплетно одређење орга- 
низације дао је Раденовић дефинишући организацију као 
„друштвену јединицу” или друштвену активност скупа љу- 
ди и средстава, која се трајно организује, непрестано одвија 
и усмерава или реорганизује, ради обављања извесне (спе- 
цијализоване) функције и улоге, као и да би остварила спе- 
цифичне циљеве”. 16 

У микроорганизацији Печујлић 17 види структурирану 
делатност у којој сви делови и функционални процеси кон- 
ституишу организацију. Једна од њених основних каракте- 
ристика је да модификује своје унутрашње активности и да 
се адаптира стално променљивој околини. 

Модерну теорију организације такође карактерише раз- 
вој и корншћење информација, нарочито у условима развоја 
преносних система. Питање људског фактора у организо- 
вању заједничког рада захтева примену савремене техно- 
логије и средстава обраде информација. С развитком елек- 
тронике и информатике створени су услови да се изврши 


16 Предраг Раденовић: За нову друштвсну организацију, „Научна кљига”, 
Београд 1982, стр. 3. 

17 Мирослав Печујлић: Теорија оргапизације идруштвененорме, зборник 
Социологија рада, „Службеии лист СФРЈ”, Београд 1973. 

пренос информација у област комуникација. Тако је појам 
организације стекао нову неопходну компоненту. 

Организација је прожета мрежом комуникационих од- 
носа међу члановима и групама људи, њоме се повезују 
њихове активности и односи, да би се остварили заједнички 
циљеви. Комуникациона мрежа снабдева сваког члана ин- 
формацијама потребним за доношење одлука. Процес пре- 
носа информација између субјеката чини основу комуни- 
кације и функционисања организације. 


2.4. ПРОЈЕКТНА ОРГАНШАЦИЈА 


Реализација сложеног организационог пројекта, са је- 
динственим програмом и симултаним учешћем већег броја 
функционално различитих организационих јединица са ви- 
соко стручним кадровским профилима, у оквиру располо- 
живих ресурса и утврђеног рока завршетка радова, захтева 
адаптивну структуру организације, флексибилност у функ- 
ционисању и управљању, као и ефикасну контролу извр- 
шавања задатака. Ове задатке не може успешно да спроведе 
линијска секторска организација са строго формулисаном 
надлежношћу и крутим хијерархијским односима руково- 
ђења. Наиме, за сваки подухват који представља посебну 
производно-технолошку целину, неопходно је да се обра- 
зује посебан тим (екипа). 

Таква организација била је у прво време присутна само 
у научно-истраживачком раду, а затим у сваком мало сло- 
женијем пројекту 18 , чији је искључиви циљ да се оствари 


18 Под пројектом се подразумева целовит подухват чији је циљ утврђен и 
дате опште карактеристике; организација која омогућава његово из- 
вршавање назива се пројектна организација. (Израз у страној литера- 
тури projcct managcmcnt обично се преводи управљањс пројсктом). 

одређени пројектовани програм. Њена основна карактери- 
стика је тимско (екипно) деловање целокупне организације. 

Ефикасност пројектоване организације зависи од става 
сарадника, њиховог понашања и мотивисаности, међусоб- 
ног деловања, комуницирања и групног садејства, као и 
правилне контроле над радом. Унутрашњу организацију 
чини адекватно повезивање основних активности по поје- 
диним функционалним подручјима На тим организацио- 
ним премисама заснива се ефикасност динамичког управља- 
ња процесом рада и развојем, а уз помоћ савремене рачунске 
технике. 

За сваки пројекат утврђује се: циљ који се жели постићи, 
програмски задаци, расположиви ресурси и временски рок 
завршетка радова на пројекту. 

Одређивање циља значи дефинисати крајње резултате 
који се очекују од пројекта Приликом дефинисања циља 
битно је истаћи шта значи остваривање пројектног задатка 
и какве импликације се могу очекивати уколико се про- 
јектни задаци не реализују. 

Од расположивих ресурса, кадровских, техничких и мате- 
ријално-финансијских, зависи да ли ће се предвиђени про- 
јекат моћи успешно и на време да реализује. У том смислу 
је потребно извршити специфицирање свих извора по кван- 
титету и квалитету. Евентуална ограничења могу да угрозе 
извршење пројекта 

Утврђивање времена за извршење пројекта има изузетан 
значај, јер на њему обично сарађује поред оформљеног ти- 
ма, велики број других сарадника, тако да само усклађен и 
координиран рад у свим фазама пројекта, уз коришћење 
метода и техника за планирање и праћење пројектних за- 
датака и активности, може да доведе до правовременог за- 
вршетка свих радова на пројекту. 

Упоређивање планираних и остварених параметара и 
показатеља у процесу организације треба да омогући и 
идентификовање узрока одступања, како би се деловањем 

на узроке одстраниле штетне последице и по могућности 
успоставидо планирано стање. Промашаји, нарочито у кас- 
нијим фазама реализације пројекта, тешко се могу попра- 
вити накнадним интервенцијама. Ово посебно оптерећује 
ситуација када се симултано ради на више пројеката. 

Организација рада на пројекту претпоставља одређену 
структуру уз обезбеђење предвиђених потенцијала по ко- 
личини и квалитету. Међутим, потпуна искоришћеност по- 
тенцијала је тешко остварљива, јер поједини кадрови и дру- 
ги потенцијали који су формацијски неопходни, не могу у 
току трајања бити апсолутно оптерећени и искоришћени. 
Недовољна структурална флексибилност онемогућава рас- 
поређивање неискоришћених потенцијала у друге пројекте. 

Да би се истакнути организациони недостаци отклони- 
ли, у пројектну организацију уносе се елементи матричне 
организације, и то груписањем стручњака у оквиру специ- 
јализованих организационих јединица и њиховог деташи- 
рања у поједине пројекте ради обављања одређених стру- 
чних радова. Наиме, сваком пројекту додељују се кадрови 
из специјализованих јединица за извршење одређених за- 
датака. Они су за то време чланови пројектног тима. 

Матрична организација представља извесну модифика- 
цију чисте пројектне организације, с тим што основи про- 
јектне организације остају непромењени. 

Матрична пројектна организација је нарочито погодна 
за примену у условима где се јављају програмски сложени 
задаци са релативно кратким роковима завршетка. 

Најновије тенденције у области савремене организације 
крећу се у правцу пуне хуманизације рада и потпуног ос- 
лобођавања од било каквих унапред датих схема и форми 
приликом пројектовања конкретне организације. Организа- 
цију ваља пројектовати у зависности од спољних и уну- 
трашњих фактора и промена које се у њима дешавају, воде- 
ћи рачуна о условима у којима се одвија основна делатност. 

2 . 5 . ОРГАНИЗАЦИОНА СГРУКТУРА 


Под структуром се подразумева унутрашњи састав скупа 
чинилаца неке целине, повезаних одређеним односима, у 
којој сваки елемент има своју улогу. Промени ли се неки 
од датих чинилаца или неко од њихових значајних свој- 
става, мења се и структура. 19 

У односу на организацију, појам структуре се користи 
да означи униформна, стандардизована својства делова и 
елемената који чине састав организације. При томе, треба 
указати на разлику између званичних, нормираних ставова 
и дефиниција, и решења донетих у оквиру саме организа- 
ције, што услед дивергентних ставова може да има озбиљне 
методолошке импликације. Ово се нарочито односи на број- 
не детерминанте које се одражавају на организациону стру- 
ктуру у различитим варијантама. 

У дефинисању појма организационе структуре најчешђе 
се полази од чинилаца који битно утичу на „изградњу” 
организације, као што су: циљеви, делатност, програмска 
оријентација, технологија рада, људски фактор, друштвено 
уређење. Тако се сматра да је организациона структура ме- 
ханизам за спровођење циља организације и начин делова- 
ња организације као целине. 

Организациона структура садржи распоред функција по 
организационим деловима (сектори, одељења, јединице, 
групе) и на појединце (хоризонтална структура). Повеза- 
ност делова и функционисање организације као целине ка- 
рактерише структуру као „стабилан систем координираних 
релација”. 20 

Развојем поделе рада и тенденцијама ка широј децентра- 
лизацији, уз интензивирање процеса вишенивоовског дифе- 


19 Драгомир Филиповић: Развој и образовал>с, „Култура”, Београд 1989. 

20 Jean Daniel Reynaud: Структура и оргапизација предузећа, у књизи: 

G. Friedmann - О. Naville: Социологија рада, „Веселин Маслеша”, 1972, 
стр. 436. 

ренцирања, појавио се проблем управљања и руковођења у 
све сложенијим структуралним организационим условима. 
Због рашчлањивања заједничког јединственог циља, на под- 
циљеве појединих организационих делова различитих ни- 
воа, формира се тзв. вертикална структура, која обухвата 
организацију управљања, нивое одлуч^гоања, претходно ин- 
формисање и накнадну контролу спровођења одлука Ова 
структура у сложенијим условима постаје све комплекснија. 
Тако настаје проблем комуницирања између врхова и нај- 
нижег нивоа. 

Разлике у појмовном одређењу организационе структуре 
указују да је анализа и опис организационе структуре веома 
студиозан и одговоран задатак, чија сложеност расте у све 
сложенијим условима пројектовања и реализације одгова- 
рајућег модела организације. Овом појму прилази се са 
различитих полазишта, па се приоритет у једној дефини- 
цији даје једном елементу, а у другој дефиницији другом 
елементу. Тако се поставља питање: да ли може бити речи 
о заједничким карактеристикама или постоје битне разлике, 
и у чему је њихова суштина? 

Познато је да свака организација треба да осигура услове 
за одвијање активности које су усмерене према остваривању 
постављених циљева. Технологија извршавања тих активно- 
сти зависи од њихове врсте и природе. Сама чињеница да 
се такве активности могу усмеравати и координирати на 
разне начине, значи да организације могу имати различиту 
структуру организације. 

Очигледно, од поменутих фактора који утичу на органи- 
зацију, зависи не само дефинисање појма организационе 
структуре, већ и конструисање одговарајуће структуре, тако 
констатујемо да постоји више различитих типова организа- 
ционе структуре. Другим речима, нема општег, јединстве- 
ног и непроменљивог типа организационе структуре. Број 
могућих комбинација је велики, а све зависи од циљева, као 
и од спољних и унутрашњих фактора. 

При пројектовању одређене организационе структуре, 
основни је потез изнаћи битне организационе елементе у 

продукционом процесу, који сједињени у целину дају окви- 
ре за организациону структуру. У њих треба укључити ко- 
муникационе нити које повезују поједине организационе 
делове и функционалне кохезионе снаге. 

Све ове компоненте су међузависне, и њихов сплет слу- 
жи као основ за изградњу конзистентног механизма, који 
ће омогућити нормално одвијање делатности и успешно 
обављање функција организационе целине. 

Успешност изградње одговарајуће организационе струк- 
туре битно зависи и од степена организованости самих 
елемената који чине организациону структуру. 


2.5.1. Модели организационе структуре 

У зависности од развијености програмске оријентације 
и технологије основне делатности одређене организације, 
организациона структура може бити рашчлањена: 

а) На истоврсном подручју основне делатности - по функ- 
цијама, са једном или више јединица основне делатности, 
где су остале, опште функције стручних служби поверене 
другим специјализованим институцијама. 

Ова организациона структура је погодна за организације 
са мањим обимом истоврсне основне делатности. 

б) По функцијама, групама стручних служби, где основна 
делатност није структурирана по посебним јединицама. 

Групе стручних служби су примерице наведене; њихов 
број у некој производној, прометној или услужној органи- 
зацији може бити већи или мањи, а њихови послови раз- 
личити по функцији (на пример: уместо библиотеке, ла- 
бораторија или група за контролу). 



ц) На истоврсном подручју основне делатности - по 
функцијама, са више посебних јединица основне делатно- 
сти и група стручних служби. 

д) По разноврсним подручјима основне делатности, где 
свако за себе има своје стручне службе. 

Ова организациона структура је погодна за велике, сло- 
жене организације које имају више самосталних основних 
делатности. 



Фу = Функције стручних служби 

е) По разноврсним подручјима основне делатности за 
које постоје заједничке стручне службе. 

Организациона јединица заједничких служби осигурава 
основним делатностима рационалност у пословању, опера- 
тивност и висок степен стручне оспособљености. 

ф) Основна делатност се реализује по појединим про- 
јектима, као што је случај у позоришту (више видова ос- 
новне делатности). Чланови пројектног тима извршавају 
задатак по непосредним директивама водитеља пројекта све 
док пројекат не буде завршен. Поједине од заједничких 
стручних служби су деташиране по пројектима сходно 
принципу груписања по специјалностима. 



Оваква пројектна организација представља успешну мо- 
дификацију организационе структуре са матичним карак- 
теристикама, а нарочито је погодна у појединачним, сло- 
женим пројектима, са кратким роковима завршетка. Овакав 
модел организационе структуре осигурава свестрану пове- 
заност свих функција и елемената у интегрисану пројектну 
целину, што је предуслов сваке савремене организације. 

г) Осврт на типске моделе 

У организацијама у којима је основна делатност раз- 
граничена на два или више самосталних делова (разноврсна 
подручја основне делатности) могу постојати посебне улаз- 
но-излазне везе за поједине делове. 

На нивоу организације као целине остварује се обједи- 
њавање у смислу да улаз представљају дати ресурси, а излаз 
очекивани циљни резултати. 

Ови модели организационе структуре сматрају се ти- 
пичним без обзира на врсту основне делатности органи- 
зације. 

О типовима модела позоришних организација биће нак- 
надно речи. 


2.6. ОРГАНИЗАДИОНА ГРУПА 

Организациона група настаје тек онда када међу члано- 
вима групе дође до сврсисходне интеракције. С обзиром да 
степен сврсисходне интеракције може бити различит, по- 
ставља се питање који је степен сврсисходне акције довољан 
да би један скуп људи представљао организациону групу. 
Може се констатовати да је група оформљена кад њени 
чланови дођу до сазнања да ће се њихови индивидуални 
циљеви лакше остварити кроз заједничку активност са дру- 
гим особама При томе, подстицаји за сврсисходну акцију 
могу бити: ситуациони или спољашњи и психолошки или 
лични. Ситуациони подстицаји су за већину чланова групе 
мање значајни од личних подстицаја. 21 

Основна карактеристика формирања групе је организа- 
ција устројства групе да би се остварили одређени циљеви, 


21 11снад Хавелка: Психолошке осиовс группограда, „Иаучиа кљига”, Бсо- 
град 1980. 

садржаји групног рада, интересне активности ради задо- 
вољења потреба чланова трупе. Као психолошки покретачи 
настанка групе најчешће фунгирају: привлачност ставова и 
мишљења међу члановима, узајамна наклоност, међусобна 
солидарност, прихватање групних циљева, манифестовање 
заједничких вредносних оријентација и судова. 

Када је реч о организационој групи морамо разликовати 
примарне односе од секундарних, формалну и неформалну 
организацију групе. 

Према истраживањима Ј. Жупанова 22 примарне односе 
у групи чини сплет интерперсоналних односа који се мани- 
фестују у узајамном деловању појединих чланова групе. 
Такво интеракцијско прожимање чини основну карактери- 
стику групе. 

Секундарни односи произилазе из формалне организа- 
ције која изражава статус групе, величину и аутономију 
групе. 

Структура групе према Жупанову одражава: унутрашњи 
систем који чине психо-социјална својства чланова групе и 
спољни систем који се испољава у формалној организацији, 
технологији и персоналној политици. 

За односе у групи карактеристичне су: норме понашања, 
санкције, интеракције, стратификација, вођство и акција. 

Норме су ставови који утичу на понашање чланова групе, 
а формирају се на основу групног консензуса Ако поје- 
динац у својим ставовима одступа од групних норми, група 
према њему може и да примени санкције. Ефикасност санк- 
ција зависи од кохезивности групе и хомогености особина 
њених чланова. 

Стратификација као дистанца између различитнх статус- 
них хијерархија у групи, изражава се кроз персоналну при- 
влачност, социјални углед и овлашћења 


22 Јосип Жупанов: Радпи колсктив и скоиомске јсдиницс у свстлу орга- 
иизациопс теоријс, „Екопомски преглсд”, Београд, бр. 2-3,1962. 

За групну акцију Ј. Жупанов констатује да је она ре- 
зултат деловања унутрашњег система групе, који се спон- 
тано и постепено с<Јм развија, као и спољњег система групе, 
који се састоји од односа који су формално утврђени орга- 
низационом схемом. 

Вођство групе усмерава се на структурирање сптуација, 
као и према циљевима и основним задацима 

Однос између водитеља и чланова групе јесте двосмеран 
однос. Број тих односа расте са порастом чланова групе. 

Односи између чланова групе јесу двосмерни, узајамни, 
и њихов број расте с порастом чланова. 

Паралелно са појавом формалне организационе групе 
јавља се и неформална група, као израз међуљудских кому- 
никационих веза у оквиру којих се стварају односи који 
могу у знатној мери да утичу на понашање њених чланова, 
нарочито ако су у питању задаци и захтеви које постављају 
носиоци формалне организације. 

Настојања да се чланови неформалне групе кроз форма- 
лизоване поступке принуде на одређена понашања и акције, 
може да доведе до фрустрирајуће и конфликтне ситуације, 
поготово кад је реч о групама у којима су психосоцијални 
односи њених чланова запостављени. 

Уређивање међуљудских односа у групи и однос према 
другим групама од посебног је интереса за пројектну ор- 
ганизацију с обзиром да групе, односно тимови, чине окос- 
ницу те организације. 


2.7. ОРГАНИЗАЦИОНА ПРОМЕНА 

Под променом подразумевамо „сваку разлику која настаје 
у неком објекту и појави, као резултат или последица интер- 
акције одређених чинилаца”. 23 


23 Драгомир Филиповић: Развој и образоваис , „Култура”, Бсоград 1989, 
стр. 37. 

Промена је полазни и главни садржајни елемент развоја 
Промена је увек одраз неког кретања. 

Систематизована промена претвара се у процес који мо- 
же имати карактер раста и еволуције. Сваки вољан и сложен 
процес треба да је организован. Управљање процесом про- 
мена представља основни предуслов развоја. 

Промена је увек детерминисана непосредним узроцима 
у узајамно повезаном деловању. 

Организациона промена представља битан фактор савре- 
мене орсанизације. Проучавање организационе промене за- 
виси од фактора особености: циљева организације, делатно- 
сти, програмске оријентације, модела организације, струк- 
туралних елемената и процеса, условљености организације 
и од њене околине. Ова обележја аналитички упућују да је 
организациона промена, по правилу, изнуђен поступак до 
кога долази услед дејства поменутих фактора. 

„Промена је нешто што се збива у датој организацији, 
групи или неком појединцу. Усмеравана промена, с друге 
стране, подразумева активно учешће организације, групе 
или појединца у стварању нечега што је у најбољем интер- 
есу како појединаца тако и организације”. 24 

Утицај спољних фактора не подлеже могућности пре- 
двиђања, па нити контролисања 

„Промена је известан неумољив процес на који утичу 
чиниоци унутар и изван организације. Организација има 
контролу над неким од чинилаца, али мало или никако 
контролу над другим.” 25 

Џ. Мерч и X. Сајмон истичу да значајне организацине 
промене настају тек са иновацијама које се у организацију 
уводе са програмским изменама. 26 


24 Edgar F. Huse: Organizalion Dcvelopmcnt and Changc, West Publishing Co., St. 
Paul - Ncw York, San Francisco 1975, p. 89. 

25 Исто. 

26 James G. March and Herbert A. Simon: Тсорија o оргапизацијама, БИГЗ, 
Београд1972. 

„Промене у циљевима тендирају да директно утичу на 
структуралне задатке, док на социјалну структуру делују 
само индиректно. Промене у социјалној структури тен- 
дирају да директно утичу на структуралне задатке, а да 
индиректно утичу на циљеве. Промене у структуралним 
задацима тендирају да директно утичу како на циљеве тако 
и на социјалну структуру.” 27 

Свака организациона структура захтева студиозан при- 
ступ проблему који је предмет промене, нарочито када су 
у питању радикалније промене на структуралним задацима, 
с обзиром да таква организациона промена може да доведе 
до привременог поремећаја у одвијању радног процеса и до 
знатних трошкова. 

Као озбиљне препреке за организационе промене нај- 
чешће се јављају: строга централизација, јака формализа- 
ција и ригидност нормативних организационих регулатива. 
Напротив, флексибилност, децентрализација и адаптивност 
организације олакшавају организационе промене и инова- 
ције уопште. 


3. МЕТОДОЛОШКИ ПРИСТУП 


За хуманистичке науке и вештине карактеристично је да 
се законитости појава утврђују са мањим степеном поузда- 
ности; због њихове сложености и променљивости, то су 
најчешће законитости вероватноће. 

У средишту пажње није откривање појединачних појава 
и односа, него комплексно утврђивање функција разних 
делова неке сложене појаве. Да би могла да делује и оства- 


27 Jamcs G. March and W. H. Slarbuck: Oiganizational Crowth and Dcvelopmcnt, 
1965, стр. 473. 

рује своје функције одређена сложена целина која је но- 
силац делатности, треба да буде на неки начин организова- 
на како би задовољила своје програмске циљеве од којих 
зависи остваривање њених функција. 

Очигледно, испитивање функција треба да полази од 
основних инструмената дате сложене целине. 

„Ако се функција не схвати у формално-описаном сми- 
слу математичког односа између две или више промен- 
љивих, или као апстрактан назив за означавање делатности 
неког система, него као реалан однос између неке органи- 
зоване целине и неког њеног дела, чијим се испитивањем 
жели сазнати какав значај има тај део за целину, очигледно 
је да научно утврђивање функција појединих делова мора 
полазити од неких теоријских претпоставки о основним 
детерминистичким структурама дате целине, њеним потре- 
бама и о узрочном значају појединих њених делова за њено 
одржавање, за њену способност да обавља одређену делат- 
ност, за неко стање целине или неку другу њену особину.” 28 

Да бисмо истражили структуру сложене и динамичке 
организације и међусобну зависност делова и елемената, 
неопходно је да се изврши, пре свега, њихова функционална 
анализа Применом функционалне анализе треба истражи- 
ти функцију сваког чиниоца и дела, као и функционисање 
организације као целине, како би се установило која и каква 
структура је адекватна активностима и функцијама које су 
предмет проучавања Од интерпретације категоријалних 
појмова „структуре” и „функције” зависи да ли ђе структу- 
рално-функционална анализа бити статичка или динами- 
чка. Сложеност и динамичност појаве упуђује да је погре- 
шно структуру третитрати као статичку категорију. Јер, 
персистенција појава, значи депресирање променлдшости у 
појавама и развоју, која је иначе битна карактеристика ди- 


28 Војин Милић: Социолошки мстод, „Нолит”, Бсоград 1978, стр. 660. 

намичких феномена, у које свакако спада и позоришна ор- 
ганизација. 

Као и све друштвене појаве, и позоришне су полидетер- 
минисане: оне су резултат деловања бројних социјалних, 
културно-развојних и образовно- васпитних услова. Међу- 
тим, сложеност ових појава је таква да њихова анализа не 
доводи ни до каквих појединачно независних елемената. 

Интердисциплинаран карактер позоришне организације 
условљава да се појаве проучавају паралелно (симултано 
или сукцесивно) уз повезано и усклађено интерактивно де- 
ловање и обогаћивање изражено у заједничком пројекту. 

Везе и односе различитих чинилаца у развитку појава 
објасниће дијалектичка анализа, и то експликативно дајући 
нагласак на унутрашње везе чинилаца целине, и функцио- 
нално схватајући делове као функције целине, као чиниоце 
јединства разноврсног. Циљ дијалектичке анализе јесте от- 
криће разних својстава позоришне делатности одређивањем 
места и њене улоге у односу на задовољење естетских по- 
треба људи, и то полазећи од основних активности без 
обзира на промене у технологији одвијања појединих по- 
слова до којих неминовно долази у пројектима. Посебан је 
задатак дијалектичке анализе да се анализирају различити 
облици типичних активности и њихова унутрашња повеза- 
ност да бисмо добили редослед њиховог одвијања и схва- 
тили разлоге настанка сложенијих облика организовања. 
При томе, крајњи циљ није разматрање и анализирање изо- 
лованих елемената, већ анализа у функцији сложених ком- 
поненти позоришног дела, у њиховим међусобним везама 
и односима, што значи у њиховој развојној и функцио- 
налној одређености. Утврђивањем идентитета појединих 
елемената моћи ће се дијалектичком синтезом објединити 
разноврсни, повезани чиниоци у јединствену целину. 

Међутим, сама функционална анализа као вид активно- 
сти која доприноси утврђивању степена адаптивности и 
способности функционисања одређене организације, не мо- 

же да нам одговори на питања: која и каква структура орга- 
низације је адекватна функцијама које се одвијају у ор- 
ганизацији као целини и појединим деловима, те који ви- 
дови организованости ће допринети њиховом даљем уна- 
пређивању и развоју. У условима методолошког конзерва- 
тизма крије се тежња одржања (персистенција) организа- 
ционих структура. Оваква настојања воде даљем организа- 
ционом окоштавању тако да дисфункције резултирају дис- 
структурама које представљају прост скуп елемената и ком- 
поненти механички склопљених. 

То упућује да се без структуралне анализе као методског 
поступка не може сагледати улога и значај веза и односа 
међу деловима и елементима организације нити откривање 
структуралних услова одвијања одређених функција и ак- 
тивности. 

С обзиром на егзистенцију позоришта са више видова 
позоришне делатности (пореддраме, опера и балет) постоји 
могућност да путем аналогије упоређујемо структуре, функ- 
ције и процесе две појаве или врсте појава. Компаративна 
анализа помоћи ће и да пратимо трансформацију позориш- 
не организације под утицајима друштвено-културних усло- 
ва у различитим временским периодима развоја позоришне 
организације. 

Сам акт организовања стваралачко-производног процеса 
захтева богато теоријско и практично искуство с обзиром на 
сложеност и променљивост идејних решења и појава у том 
процесу. Помоћу хеуристичке методе можемо да елимини- 
шемо слабе тачке у самом процесу и диференцијацијом зна- 
чаја његових компоненти оптимализујемо сам процес. 

За организовање позоришног стваралачко-производног 
процеса од посебног интереса јесте примена методе мреж- 
ног планирања којом се постиже раздвајање анализе струк- 
туре од анализе времена и рељефно приказивање логичког 
редоследа, као и међусобних зависности појединих актив- 
ности у оквиру једног пројекта. Прегледност ових актив- 

ности п догађаја, како са терминског тако н са трошковног 
аспскта, омогућава њихово контролисање н праћење у свим 
фазама реализације и правовремено иптервенисање у слу- 
чају неочекиваних исхода. Мрежним планирањем може се 
извршити и прелиминарно проверавање н тестирање, тако 
да се не мора чекати на дефинитивно завршавање и став- 
љање у функцију позоришног пројекта. 

Изнети приступ упућује да је неоиходно да изложена 
методологија буде саображена проблематици која је пред- 
мст проучавања, с тим што се не сматрл нужним улажење 
у методске појединости и начин операционализације пред- 
мсгног инструментарија. 

IV 

ОСНОВНЕ КАРАКТЕРИСТИКЕ 
ПОЗОРИШНЕ ОРГАНИЗАЦИЈЕ 


1. ОСОБЕНОСТИ 
ПОЗОРИШНЕ ДЕЛАТНОСТИ 


Схватајући позоришно стваралаштво као сложену делат- 
ност, а представу као мултидисциплинаран и колективан 
чин, позоришна уметност није изведена и репродуктивна, 
већ представља самосвојну, аутентичну целину са сопстве- 
ним особеностима. 

Драмско дело позоришним извођењем добија други пој- 
мовни облик. Оно што је аутор написао, сценски уметник 
испуњава животом и путем извођења предаје гледаоцу. Ти- 
ме се у извесним границама трансформише идентитет дела 
које је у другим уметностима тако чудесно постојано. 29 

Идентитет позоришног стваралаштва одржава се упркос 
синтетичком карактеру позоришне уметности. Наиме, док 
„у другим уметностима морате дуго и пажљиво трагати за 
елементима који би вам дали повода да ствар назовете син- 
тетском, позориште и не може бити другачије, јер укључује 
и елементе архитектуре и скулптуре и музике, а и светла и 
боја, дакле, онога што је суштина сликарства”. 30 


29 Nicolai Hartmann: Естетика, БИГЗ, Београд 1979. 

30 Всеволд Е Мејерхољд: О позоришту, „I 1олит”, Бсоград 1976, стр. 276-277. 

Ово питање које је, пре свега, филозофско-онтолошко, 
има реперкусије и у домену организације. Наиме, у позо- 
ришту друге уметности губе св-ј одвојени идентитет и као 
компоненте позоришне уметности заузимају одређене по- 
зиције, што се одражава на систем позоришне организације. 

Због тога позориште представља организацију највеће 
комплексности и разноликости коју карактерише симул- 
тана егзистенција стваралачких и производних поступака, 
сложених и динамичких појава 

Ако драмски текст и позоришну представу подвргнемо 
семиолошкој анализи, онда је очигледно да су и драмски 
текст и позоришни језик по својим знацима идентични, док 
се по изражајним могућностима и средсвима битно разли- 
кују. Поред тога, драмски текст доминира у времену, док је 
специфичност позоришног језика да његове поруке комуни- 
цирају у времену и простору симултано. 

Текст позоришногдела је лингвистички, док се представа 
састоји од полисемичких знакова, тако да перцепција изво- 
ђења захтева организовање многобројних знакова, будући да 
„садржи читаву сложену серију пошиљалаца (међусобно те- 
сно повезаних) и једног вишеструког, али на истом простору 
смештеног примаоца”. 31 То што гледалац односно прималац 
не може да одговори истим кодом, никако не значи да ко- 
муникација не постоји, јер истоветност кодова на линији 
одлазак-повратак није апсолутни услов комуникације. 

Позоришно извођење се састоји од две групе знакова: 
текста и представе. Ови знаци чине суштину комуникације 
и образују поруку. Комуникациони процес је сложен, с об- 
зиром на субјекте који у њему учествују и активности које 
се предузимају у току тог процеса. 

Позоришна представа је интенционална, јер је таква ве- 
ћина свих битних знакова који настају у стваралачко-про- 
изводном позоришном процесу. То значи да позориште не 


31 Anne Ubersfeld: Читап.с позоришта, „Вук Караџић”, Београд 1982, стр. 21. 







54 


Пројсктпа оргаиизација у позоришту 


сме да губи своју намену, своју делотворност. Према Артоу 
позориште као „независна и аутономна уметност треба, како 
би васкрснуло или просто живело, да јасно означи по чему 
се разликује од текста, од чисте речи, од књижевности и од 
свих написаних и унапред утврђених средстава”. 32 То је 
захтев да се створи чисто позоришни језик, то је враћање 
позоришта његовој сопственој природи. 

Међутим, погрешно је позоришне активности симпли- 
фицирати до те мере да функционишу искључиво као си- 
стем знакова Наиме, позориште има своју референцијалну 
функцију: оно је и слика догађаја који се међу људима 
привидно или стварно одигравају. 

Позоришна уметност захтева непосредно физичко и пси- 
хичко учествовање глумаца и других чланова ансамбла По- 
моћу глумца као основног актера и редитеља као умет- 
ничког покретача и организатора стваралачко-производног 
процеса позоришне представе, потпуно и до краја се обли- 
кује и испуњава животом оно што је драмски писац у пи- 
саној форми учинио. Сценским приказивањем „игра” као 
појавна опажајност померена је у реалност. 

Тако, позоришно дело представља више-мање повезаност 
свих елемената, који имају смисао и вредност само унутар 
те повезаности и само у свом узајамном односу. 

Већ ове особености позоришне делатности указују да је 
позоришно приказивање сачувало извесну традиционал- 
ност у виду неформалних конвенција које не срећемо код 
других уметности. Ово запажање истиче А. Хаусер на сле- 
дећи начин: „Ниједан облик уметности није тако дуго и у 
тако неизмењеном стању сачувао толико својих конвенција 
као позориште, јер ни један други облик уметности није 
од свог почетка тако снажно нагињао конвенционализму.” 33 


32 Antonin Artaud: Позориште и његов двојник, „Просвста”, Београд 1971, 
стр. 121. 

33 А. Хаусер: Филозофија повијссти умјетности, Матица Хрватска, Загреб 
1963, стр. 272. 

Објашњење за овакав закључак, можда, треба тражити 
изворно, у повезаности позоришне уметничке форме с при- 
казивањима митских садржаја 

Позоришна представа је резултат колективног рада свих 
чланова позоришног ансамбла, што значи и оних који не- 
мају статус извођача-уметника. При томе „колективан рад 
на уметничком делу не опредмећује се у делу као конгло- 
мерат утицаја истоврсног значења Неке компоненте тог 
рада немају саме по себи уметнички карактер, иако технич- 
ки омогућују остваривање уметничког карактера рада дру- 
гих носилаца тог колективног рада”. 34 

Међутим, колективан карактер позоришне уметности мо- 
же да значи и извесно ограничавање слободе стваралаштва 
Наиме, због природе позоришног стваралаштва глумац је 
често лишен оне слободе у којој ужива сваки други уметник. 

Све то указује да када се прилази разматрању и про- 
мишљању театролошких сазнања о позоришном уметнич- 
ком делу и о појмовним особинама позоришне делатности 
уопште, треба приступити с пуном дозом опрезности и 
резервисаности, обзиром да се поједини појмови налазе у 
односу корелације и дијалектичког прожимања Наиме, сва- 
ка парцијалност и једностраност, као и идеолошка искљу- 
чивост води погрешном схватању појмова и позоришта уоп- 
ште. „С друге стране, посматрати позоришну уметност ис- 
кључиво са рефлексивног аспекта и наметања позоришне 
доктрине као обавезујуће, могло би да озбиљно угрози ства- 
ралачку аутономију у пројектовању и реализацији позо- 
ришне представе. То упућује на потребу интегралног при- 
ступа у сагледавању позоришног живота у теорији и пракси. 
При томе, предмет посматрања и испитивања није само 
уметничко дело као такво и његова оптичка структура, већ 
и његово друштвено порекло, цео стваралачко-производни 


34 Милан Ранковић: Култура и тржиште, „Привредии преглед”, Београд 
1978, стр. 37. 

процес, његова естетска валоризација и деловање на пуб- 
лику, једном речју, цео уметнички позоришни опус по- 
сматран развојно. 35 

Очигледно је да се из посматрања и испитивања позо- 
ришног дела не може искључити ни једна његова ком- 
понента нити структурални елемент. 


2. ПОЗОРИШТЕ - ОРГАНИЗАЦИОНИ 
ЕНТИТЕТ 


Позоришна теорија и пракса мало се баве проблемима 
организације позоришта. Као да су та питања у сенци естет- 
ских, тематских и семиолошких феномена позоришне умет- 
ности. Ова појава је донекле и разумљива, с обзиром на ства- 
ралачки карактер и друштвену функцију позоришта. То, ме- 
ђутим, не значи да је девалвирана организацијау позоришту, 
да се оспорава њен конститутиван и регулаторан значај. 

Стога је оправдано да се и у позоришту примене научна 
достигнућа из области организације рада, теорије система 
управљања и планирања уз пуно поштовање свих специ- 
фичности у овој сложеној делатности људског стварања. 

Позоришна продукција на пројектовању и реализовању 
представе, обједињава мноштво појединачних активности у 
полиформним изразима и разноврсним пословима, да би 
свој заједнички обједињавајући смисао добила у коначном 
резултату, у позоришној представи. 

Ако феномен позоришне организације посматрамо као 
акциону творевину за постизање одређених циљева, где се 
организациони процес појављује као поступак за остварење 


35 Friedrich Wilhelm Josef Schelling: Филозофија уметности ; „Нолит”, Бео- 
град 1948, стр. 284. 

тих циљева, онда, пре свега, морамо одвојити чисто умет- 
ничке облике и садржаје који по својој природи не могу 
бити предмет организације. То, међутим, не значи да се не 
могу организовати активности и радње које се укључују у 
стваралачко-производни процес позоришне представе, по- 
ступци и начини одвијања тога процеса, као и структура 
позоришта као целине. 

Разнородност делова и елемената функционално повеза- 
них у позоришној представи, чини да је позориште орга- 
низациони ентитет своје врсте. Битна карактеристика функ- 
ције стваралачко-производног процеса, као скупа везаних 
активности које учествују у формирању позоришне пред- 
ставе, јесте бројност могућих уметничких, технолошких и 
техничких решења, из чега резултира променљивост идеј- 
ног концепта, технолошке и техничке документације. Раз- 
лике у жанру и структури позоришног дела, као и у мода- 
литетима њихове уметничке трансформације, утичу на не- 
одређеност тих фактора, тако да стваралачко-производни 
процес подлеже честим одступањима од прогнозираног ста- 
ња. Због тога, позориште и представља организацију највеће 
разноликости, коју карактерише симултана егзистенција 
стваралачких и производних поступака, сложених и дина- 
мичких појава, и то у њиховој каузалној повезаности и дија- 
лектичкој променљивости. То значи да се позоришне актив- 
ности не могу анализирати као изоловане, већ као саставнии 
елементи позоришне представе, у њиховој развојној и функ- 
ционалној одређености и повезаности. 

Аналогно егзистенцији појединих уметности које у свој- 
ству компоненти чине позоришну делатност као посебну 
творевину, организациона структура позоришта као целине, 
не може да буде утемељена на принципу збира поједи- 
начних уметности и њихових организационих форми, него 
као јединствени организациони конструкт, заснован на сту- 
диозним концептима особености позоришне делатности, 
жанровско-програмској опредељености одређеног театра и 
савременој организацији рада 

Самосталан статус позоришта, без спољних утицаја, омо- 
гућава пуну афирмацију свих подручја позоришне делат- 
ности, поготово на организационом плану. Тиме сс стварају 
предуслови да се програмска физиономија одређеног по- 
зоришта постави тако да буде извор окупљања уметника по 
афинитету око стваралачких пројеката, као и да се у по- 
зоришту конститупше таква организација која ће се засни- 
вати на стваралачко-производном процесу и која ће откло- 
нити постојеће дисфупкције у регулисању веза и односа у 
примарним елементима постојеће организације. 

Међутим, формални организациони институционализам 
ослоњен и надаље на априорне схеме, практична решења 
типског модела театра п декретиране организационе транс- 
формације, онемогућавао је да се функционални и струк- 
турални аспекти организације ускладе са природом и техно- 
логијом рада у позоришту. 

„Позоришта су своју организацију подешавала према оп- 
штим условима који су у појсдиним периодима важили за 
све друштвене делатностп, али суштински своју унутарњу 
праксу нису изменила током неколико деценија Егзистен- 
тан је још увек тип позоришне институције замишљен и 
оформљен у првим поратним годинама. То су затворене 
институције и саме одбојне према свакој промени, поготово 
оним које би их приближиле флексибилнијим организа- 
ционим формама у којима делују драмски уметници у мпо- 
гим европским и светскпм центрима... Услед тога долазило 
је до честих криза у руковођењу, прихватању нових форми 
сценског израза или подражавању одређених појава инерт- 
ности и отвореног конформизма.” 36 

Позоришна организација није успела да се прилагоди 
општим променама, да еволуира изнутра на начин који ће 


36 Петар Волк: Позоришни жипот у Србији 1944Ц986 , Ииститут за по- 
зориште, филм, радио и телсвизију Факултета драмских уметпости, Бео- 
град 1990, стр. 23. 

осигурати самобитност и специфичност позоришног рада. 
Разлози су и субјективне природе о којима Алојз Ујес каже: 
„Доведени у нову историјску ситуацију, у којој је требало 
да изнађу погодније и хуманије облике организовања, умет- 
ници и позоришни људи су покушали сами да нађу излазе 
и решења, запостављајући чињеницу да није реч о ситнијим 
преправкама и козметичким интервенцијама. Уместо сарад- 
ње са бројним стручњацима, ослонили су се само на своја 
недовољна искуства, што није било довољно за дубље и 
далекосежније промене.” 37 

Спроведене организационе промене сведене су најчешће 
на мењање појединих декоративних творевина, а да су при 
томе темељи и носећи структурални делови остали не- 
промењени. 

Висока технолошка флексибилност изражена у виду мо- 
гућих начина реализације пројекта представе, условљава 
операционализацију само оквирно, у фазама, у продужном 
процесу у коме свака фаза чини целину, уз могућност про- 
мене, с тим што у условима одвијања процеса између фаза 
постоје интеракције. Стваралачки процес почиње у при- 
премној фази да би своју проверу добио у фази контролних 
проба, и потом у репризном стадијуму извођења представе. 
Сходно томе, све што се усвоји као решење у фазама које 
по природном технолошком редоследу претходе другим 
фазама, опредељује могућа решења у накнадним фазама. 

Ова настојања оптерећена су околношћу да се у исто 
време пројектује и реализује више представа и да у њима 
најчешће учествују исти извршиоци. 

За позоришну организацију као скуп профилисаних уло- 
га својствено је вршење активности усмерених на пости- 
зање одређених циљева, при чему није у питању строго 
диференцирана подела рада као у материјалној производњи, 
већ се ради о подељеним улогама и радним задацима. 


37 Алојз Ујес: Организациона проблсматика саврсменог југословснског 
позоришта, „Сцена”, бр. 3/86, стр. 7. 

Однос статуса и улога у позоришној организацији услов- 
љава одређени психосоцијални однос. Проучавањем тог од- 
носа разјашњавају се одређене интеракције које се јављају 
између носилаца појединих улога и других учесника у про- 
јекту. 

Техничко-технолошки и пословни елементи који су има- 
нентни позоришној делатности, одређују се у оквиру основ- 
них активности стваралачко-производног процеса, чиме се 
осигурава њихова укомпоновање у целину позоришне ор- 
ганизације. 

Збогособености позоришнеделатности, позориште стоји 
пред бројним проблемима организационе природе, од чијег 
успешног решавања зависи унапређење ове делатности. 


2.1. СТРУКТУРА ПОЗОРИШНЕ ОРГАНИЗАЦИЈЕ 


Организациона структура представља један од најваж- 
нијих чинилаца организације уопште. Организациону стру- 
ктуру одређују како ендогени тако и егзогени утицаји. 

У посматрању структуре позоришних организација са 
макро аспекта, претежу егзогени фактори који условљавају 
број, величину и локацију позоришта. 

У посматрању организационе структуре позоришта са 
микро становишта можемо да применимо категоризацију ау- 
тора Jantsch-a 38 који дефинише следеђе типове организацио- 
не структуре: инструменталну, прагматичну и адаптивну. 

Структура инструменталне организације је хоризонтал- 
на, састављена од више самосталних организационих де- 
лова, од којих сваки има свој процес рада, своју делатност. 
Проблеми се генеришу и решавају у оквиру сваког органи- 


38 Према Arich Jantsch-y: Tchnological Forccasting in Pcrspcctivc , OECD, Paris 
1967. 

зационог дела посебно. Систем има, уствари, онолико улаза 
колико има организационих делова. 

Позоришне организације које у свом саставу имају више 
видова основне делатности (драма, опера, балет) садрже 
извесне елементе инструменталне организације. 

Структура прагматичне организације везана је за строго 
дефинисан циљ, коме је подређена вертикална структура и 
технологија рада. Такав систем има практично само један 
улаз и један излаз са сложеном интеракцијом између ње- 
гових саставних делова 

Код инструменталне организације прети опасност да се 
самостални организациони делови сувише удаље од по- 
треба целине, док код прагматичне организације са пости- 
зањем циља оснивања престаје потреба за даљом органи- 
зацијом. 

Адаптивна организација састоји се од прагматички или 
инструментално организованих делова који су уклопљени 
у технолошки процес на тај начин, што стратегијске циљеве 
преводи у низ тактичких задатака Структура адаптивних 
организација подразумева снажни вертикални подстицај и 
суптилну хоризонталну синтезу. 

За стварање адаптнвне организације неопходни су сле- 
дећи услови: 

а) суперпозиција флексибилне структуре, уместо мање или 
више круте оперативне и административне структуре; 

б) довођење структуре планирања и оперативне структуре 
до потпуне конгруенције; 

в) организација пројектовања треба да је децентрализована 
и истовремено интегративна, тако да делује самомоти- 
вишући и стимулативно на извршавање појединачних 
пројеката и комплексних програмских циљева; 

г) процес информисања мора бити општи и потпун, што 
подразумева постојање веома ефикасног система кому- 
никације, који ће обухватити све учеснике тога процеса. 

Без обзира са којег формалног приступа разматрали поје- 
дине категорије структуре организације, стоји чињеница да 
општи и јединствени модел организационе структуре не 
постоји. Постоје начела и правила, системи и типови ор- 
ганизације, које вал>а применити и адаптирати да би се 
створила адекватна структура организације. 

Ценећи предности, али и слабе стране које носи свака 
класификација, чини се да би тип адаптивне организације 
био најприближнији организацији позоришне делатности. 

Све док је организација у функцији унапређења позо- 
ришне делатности, дотле је конструктивна и прогресивна. 
Ако сужава стваралачке иницијативе и уметничке слободе, 
она делује репресивно и негативно на позоришну уметност. 
У позоришној делатности, више него и у једној другој, 
важи правило да се не може, нити сме, све до краја ор- 
ганизовати. Детаљно организовање у позоришту може само 
да буде сметња у раду и кочница даљег развоја. 

За дијагностицирање постојеће организације и пројек- 
товања нове, практичну и теоријску вредност има испи- 
тивање организационе структуре. 

У систему организације структура није феномен за себе, 
независан од циљева и задатака организације. Напротив, 
структура је израз дате организације, али не као пука ре- 
флексија, већ као активан елеменат система организације. 

Од позиција делова у структури организације зависи њи- 
хов статус, место и улога у организацији. Односи могу бити 
засновани на линијском или функционалном типу органи- 
зације. Међутим, оба ова типа организације су примарно 
статички и ауторитативни, што упућује да решење треба 
тражити у типу структуре који одговара динамичком ка- 
рактеру организације. 

„Организација се карактерише, дакле, системом статуса 
тј. позиција у структури организације. Тај систем може 
бити заснован на хијерархијском принципу који прецизира 
односе старешинства или подчињености у једном наредбо- 
давном ланцу, или на основу функционалног принципа, 
који дефинише подручје јурисдикције. Треба, ипак, приме- 

тити, да чак и у другом случају, на статус утиче хијерар- 
хијско обележје, и оно заузима своје место у једној скали 
престижа и моћи, ако не у ланцу власти.” 39 

Јачањем хоризонталних веза између организационих 
елемената и уз исти ниво у структури, развија се њихова 
самосталност. Чвршћим повезивањем делова у целину орга- 
низације, уз различите нивое у структури, ојачавају вер- 
тикалне везе и расте њихова зависност. 

Претерана самосталност организационог дела у односу 
на целину организације слаби снаге кохезије, нарочито када 
је у питању извршавање комплексних задатака од општег 
интереса, док негирање сваке аутономије делу организације 
доводи у питање њен социолошки аспект. Значи решење 
није у екстремним вредностима, већ у каквоћи и степену 
самосталности. Ако су делови организације толико само- 
стални да не одговарају за заједничке циљеве, цео систем 
губи сваки егзистенцијални смисао, а ако су везе делова са 
организацијом у потпуности одређене, делови губе иници- 
јативу у организовању и мотивисаност у раду. 

За изналажење оптималне структуре организације битно 
је да се успоставе повољни услови за несметан, хармоничан 
и конструктиван развој свих делова организације и орга- 
низације као целине. 


2.2. ФУНКЦИОНАЛНО ПОВЕЗИВАЊЕ У 
ПОЗОРИШНОЈ ОРГАНИЗАЦИЈИ 


Појам функције у организационој теорији не подлеже 
јединственом дефинисању. Гледишта аутора се у већој или 
мањој мери међусобно разликују. 


39 Jean Danicl Reynand: Структура и оргапизација прсдузсћа, студија об- 
јаољена у кљизн: Социологија рада, чији су аутори G. Friedmann, R. 
Naville, „Всселин Маслсша”, Сарајево 1972, стр. 438. 

По једнима, збир свих функција које су узајамно повезане 
чини основну делатност организације, што би значило да 
је функција део основне делатности. 

Према другом гледишту, функције се идентификују и 
своде на организационе јединице, а у циљу утврђивања 
делокруга, надлежности и одговорности. 

Треће мншљење под функцијом подразумева основне ак- 
тивности којима се остварују одређени задаци, чији ре- 
зултати воде постављеном циљу. 

Чини се да се из ових дефиниција ипак може извући 
известан заједнички именитељ који на потпунији и флек- 
сибилнији начин сагледава схватање суштине појма функ- 
ције. Према томе, могла би се прихватити дефиниција која 
под појмом функције подразумева: делатност, односно део 
делатности, или збир активности, којима се остварују од- 
ређени циљеви и задаци. У оквиру исте функције могу се 
објединити само оне активности које су повезане и које се 
узајамно прожимају тако да се њнхов утицај испољава у 
оквиру одређене делатности. 

То значи да функција није сама себи циљ, нити се може 
поистоветити са организационом јединицом, јер је орга- 
низациона јединица резултат хоризонталне поделе рада, за 
разлику од функције која резултира из одвијања, тока одре- 
ђене делатности. 

Основни задатак функције је несметано вршење делат- 
ности без обзира на организационе форме и нивое. 

Интегрисање функције у позориште је од далекосежног 
значаја, с обзиром да се његова организациона структура 
утврђује рашчлањивањем функција на основне активности 
и обједињавањем истих по сродности у скуп који пред- 
ставља организациону целину способну за обављање одре- 
ђене делатности. 

То значи да је остварење позоришне делатности услов- 
љено успешним обављањем свих функција, односно сваке 
од њих. 

2.3. ТРАДИЦИОНАЛНА ПОЗОРИШНА 
ОРГАНИЗАЦИЈА 


Организациону структуру позоришних институција ка- 
рактерише секторска организација рада. Оваква структура 
вуче свој корен из ранијег периода 

„Основна структура унутрашње организације изражена 
у једној компактној технолошко-производној целини са- 
стојала се од следећих делова: а) уметничког сектора, б) 
сценско-техничког сектора, и в) оперативно-администра- 
тивног или општег сектора. Наравно, реч је о сталном, 
углавном националном театру. Сваки од ових сектора имао 
је своје подгрупе, своје подсистеме. Ова 'театарска мустра’ 
пренесена је код нас, као узор за угледање. На овом прин- 
ципу изграђена су сва наша старија национална позоришта, 
а она су даље утицала на стварање сличних организационих 
формула приликом оснивања сталних градских позоришта 
Овај систем позоришне организације, поред већ назначеног 
система путујуће позоришне дружине, био је доминантан 
систем и за период од 1918-1941. године, а с њим смо ушли 
и у период изграђивања социјализма.” 40 

Стварање сектора као посебних организационих једи- 
ница са чврсто одређеним делокругом и надлежношћу, не- 
миновно води затварању сектора и слабљењу међусобних 
веза, тако да с временом њихове линије престају да пре- 
дстављају споне, већ чине преградне зидове. Услед недо- 
вољно развијених хоризонталних међувеза њихове интер- 
акције, по правилу, нису директне и координиране. Оне се 
најчешће одвијају посредним путем преко руководилаца 
сектора, што у једном сложеном систему, каква је позо- 
ришна организација, знатно успорава кретање информација 
и предузимања акција Ова традиционална организација да- 


40 Алојз Ујсс: Осповпиоргаиизациопимодслисаврсмспогјугословспског 
позоришта, часопис „Сцена”, бр. 3, Нови Сад 1981. 

вала је предност оперативном руковођењу и вертикалном 
повезивању. 

У већим позоришним организацијама у оквиру сектора 
обављају се следећи послови: 

Уметнички сектор: глума, редитељски рад, сценографија, 
костимографија, музика, помоћни уметнички послови. 

Технички сектор обавља сценско-декоративне и технич- 
ко-извођачке послове везане за припреме проба и одржавање 
представа (декоративни, реквизитерски, тонски, расвете, 
власуљарски, кројачки, транспортерски и др.). 

Опште службе обављају све заједничке административ- 
не, правне, кадровске, тржишно-истраживачке, пропаганд- 
но-рекламне, финансијске, рачуноводствене, и све остале 
неопходне за нормално пословање позоришта 

За реализовање одређених уметничких задатака у при- 
преми и извођењу представа образује се, према усвојеној 
подели улога, утврђени број извршилаца уметничких за- 
датака непосредно ангажованих за сваку представу. 

Извршавање сценско-техничких задатака у припремању 
и реализацији представе поверено је групи стручних лица. 

За координацију и организацију рада у позоришту непо- 
средно су одговорни, сваки према свом делокругу: управник, 
помоћник управника, руководилац сценске технике, руко- 
водилац техничке припреме, руководилац оперативе, секре- 
тар и руководилац рачуноводства, док су за организацију 
задатака на припреми и остварењу представа одговорни: 
редитељ, сценограф, костимограф и др. Типска организа- 
циона структура дата је на слици бр. 1. 

Структура националног позоришта је сложенија из раз- 
лога што има више видова основне делатности - поред 
драме, опера са балетом (слика бр. 2). Оба вида делатности 
имају организационо (а могуће је и пословно) већу само- 
сталност него сектори у позориштима са јединственом пра- 
ксом уметничког рада. 

ТИПСКА ОРГАНИЗАЦИОНА СТРУКТУРА 
ПОЗОРИШТА 



Слика бр. 1 

ТИПСКА ОРГАНИЗАЦИОНА СТРУКТУРА 
НАРОДНОГПОЗОРИШТА 
(ОПЕРА СА БАЛЕТОМ И ДРАМА) 



2.3.1. Осврт на нормативно регулисање 
позоришне делатности 

За радикалнији преображај друштвено-културног живо- 
та основна претпоставка била је да се створе такве органи- 
зационе форме које ће бити у функцији културно-умет- 
ничког стваралаштва, што значи ближе утврдити начела за 
организацију и уређење међусобних односа у области дру- 
штвених делатности. 

Међутим, аналогна примена прописа који важе за пре- 
дузећа из домена организовања и одлучивања 41 , није ос- 


41 Закон о друштвеним дслатностима, „Службени гласиик СР Србије”, 
број 1/90. 

тављала довољно слободног простора да се та питања уреде 
на посебан начин, водећи рачуна о специфичностима по- 
јединих друштвених делатности, посебно позоришних ор- 
ганизација. 

Накнадно донетим законским прописима 42 установе у 
области културе сматрају се јавним службама. Њих могу 
оснивати: Република, аутономна покрајина, град, општина 
и друга правна и физичка лица, а у циљу задовољавања 
потреба грађана и остваривања другог законом утврђеног 
интереса Установе уређују начин пружања услуга и њи- 
хово коришћење. 

Средства за обављање делатности установе обезбеђују се 
из буџета, непосредно од корисника, продајом производа и 
услуга, донаторством и из других извора. Над делатношћу 
установе и коришћењем имовине врши се управни и стру- 
чни надзор. 

Оснивач установе доноси акт о оснивању установе обе- 
збеђујући средства за оснивање и почетак рада, утврђујући 
међусобна права и обавезе установе и оснивача и одређујући 
привремене органе управљања установе, те рокове за до- 
ношење статута, именовање директора и органа управљања. 

По упису у регистар установа стиче својство правног 
лица 

Органи управе су: директор, управни и надзорни одбор. 

Директора који руководи установом именује и разрешава 
оснивач. 

Исто тако, оснивач именује и разрешава управни и над- 
зорни одбор. 

Број чланова и састав управног и надзорног одбора утвр- 
ђује се актом о оснивању, с тим што се у састав именује и 
одређен број чланова из реда запослених у установи. 

Управни одбор: доноси програм рада и статут, одлучује 
о пословању, усваја извештај о пословању и годишњи об- 


42 Закоп о јавним службама, „Службсни гласник РС”, бр. 42/91. 

рачун, одлучује о коришћењу средстава, врши и друге по- 
слове одређене актом о оснивању и статутом 

Надзор над законитошћу рада установе врши надлежни 
орган управе. Овај орган забраниће рад кад утврди да уста- 
нова не испуњава законом прописане услове или не ост- 
варује законом утврђене циљеве и задатке. 

У погледу права, обавеза и одговорности запослених при- 
мењују се прописи о запосленима у државним органима. 

Установа може бити укинута ако не испуњава законом 
прописане услове за обављање делатности или ако не постоје 
услови за обављање њене делатности. Поступак за укидање 
покреће оснивач или орган надлежан за вршење надзора над 
законитошћу рада, а сам акт о укидању доноси оснивач, уз 
накнадно спровођење поступка о редовној ликвидацији. 

Као што се види ни ова законска иновација, третирајући 
све јавне установе на исти начин, није довела до битнијих 
промена у организацији, управљању и финансирању ин- 
ституција, посебно позоришних. То речито илуструју сле- 
деће чињенице: 

1) модел организационе структуре управљања истоветан 
је за све институције јавних служби тако да се не води 
рачуна о посебностима делатности појединих институција; 

2) начин финансирања задржао је елементе буцетског 
алиментирања средстава, везујући се за постојећу инсти- 
туционалну структуру као целину, запостављајући при том 
позоришну представу као основни, организациони облик 
уметничког повезивања и стварања; 

3) мало је пројеката заснованих на новим облицима ства- 
ралачог повезивања, којима би се извршило интегрисање 
сфере рада и уметничких активности. 

Полазну основу за организациону трансформацију по- 
зоришне институције може да представља једино ствара- 
лачко-производни процес као основна ћелија, у којој парти- 
ципирају сви функционално повезани чиниоци. У том про- 
цесу и зависно од њега, треба да израстају сви органи ин- 

ституције, па свако њихово регулисање са сасвим одвојених 
позиција не може да доведе до радикалнијих промена и 
пројектовања одговарајућег модела организације. 


2.4. САОБРАЖАВАЊЕ ПОЗОРИШНЕ ОРГАНИЗАЦИЈЕ 
СТВАРАЛАЧКО-ПРОИЗВОДНОМ ПРОЦЕСУ 


Ако се динамички анализира технологија стваралачко- 
производног процеса, може се закључити да линијска ор- 
ганизација не може да дЗ повољне услове за развијање и 
спровођење савремене технологије позоришне делатности. 
Примена пак искључиво функционалне организације истак- 
ла би независност функционалних компоненти и пасивизи- 
рала стваралачке тенденције, тако да би деловала успо- 
равајуће на унапређење организације и развој стваралачког 
процеса 

Сценско-уметнички чин од поставке до финализације, 
поред уметничког ансамбла, захтева ангажовање техничких 
и других стручних сарадника Њихово укључивање у про- 
јекат мора бити непосредно и рационално. Свака посредна 
веза представљала би ирационалан поступак који форма- 
лизује односе и паралише иницијативу. То би неминовно 
водило неправовремености у предузимању акција и неу- 
склађености у одвијању сарадње. Интерес пројекта захтева 
да се уведе еластичнији систем веза Због технолошке по- 
везаности пројекта неопходно је обезбедити директне везе 
за стручне активности које захтевају оперативно укључи- 
вање у пројекат. 

Пуна координација свих субјеката који учествују у реали- 
зацији пројекта, односно представе, треба да се обезбеди 
терминским планом у чијој изради и доношењу учествују 
одговорна лица пројекта односно представе. 

Комплексност самог позоришног чина, индивидуалан 
рад уметника и њихово укључивање у заједнички ствара- 

лачко-производни процес, захтева прилагођавање органи- 
зације променама у технологији. Стога постављање једног 
новог позоришног комада на сцену често захтева инвен- 
тивна организациона решења. 

Једнократни карактер позоришног пројекта, с једне стра- 
не, и континуирани карактер позоришне делатности, с дру- 
ге стране, диктирају потребу повременог и наизменичног 
расформирања једних и формирања других пројеката. Ова 
стална променљивост утиче на организациону структуру: 
уместо круте формалне организације појављује се потреба 
за адаптивном структуром организације. Из линијске орга- 
низације извлаче се поједине функције, па се деташирају 
пројектима. Професионалне функције стручних радника 
директно се интегришу у пројектну организацју, како би се 
радови на пројекту одвијали несметано, без застоја. У таквој 
организацији стручни радници за извршавање послова на 
пројекту непосредно одговарају водитељу пројекта. У том 
случају однос стручног радника и директора сектора (служ- 
бе) није примарно однос субординације, односно супре- 
мације. Директор сектора (службе) постаје координатор ко- 
ји обезбеђује одговарајуће стручне кадрове и врши општи 
надзор над њиховим радом. 

Увођењем ових организационих решења може се конста- 
товати да се у линијску структуру организације уводе еле- 
менти који у суштини представљају негацију те организа- 
ције. 

Досадашња организациона структура позоришта не по- 
лази од пројекта, односно представе, као основног облика 
организовања нити се заснива на принципу јединства тех- 
нологије позоришне делатности. Ову неконсеквентност у 
организацији прати недоследност и у организовању и фор- 
мирању организационих јединица. Настала диспропорција 
може се отклонити на тај начин што ће се доследно спро- 
вести организација на пројекту, односно представи, као ос- 
новном облику удруживања 

Очигледно је да технологија стваралачко-производног 
процеса и организациона структура позоришне делатности 
као надградња тога процеса, упућује да у организовању по- 
зоришне делатности полазна основа мора бити пројекат 
представе, односно сама представа, и да на тој основи треба 
градити одговарајућу структуру. 

Постављати позоришну организацију независно од при- 
роде и какактера стваралачко-производног процеса и техно- 
логије рада, значи применити ненаучан приступ у трети- 
рању овог проблема 


3. ПОЗОРИШТЕ КАО ОРГАНИЗАЦИОНИ 
СИСТЕМ 


У теорији општих система стваралаштво као генеричан 
појам, претпоставља јединство два процеса: промене и се- 
лекције. У суштини такве тезе је схватање: да је промена 
претпоставка стваралаштва, као и да је одабирање дела и 
његово уметничко вредновање, нужност и допринос ствара- 
лачком процесу. 

Нема сумње да позориште као организациони ентитет 
функционално повезаних елемената, делова и објеката, са- 
држи битне карактеристике организационог система У ок- 
виру тога система, а такође и у односу према другим си- 
стемима из његове околине, појављује се читав низ интер- 
акција односно узајамних веза између појединих подсистема 
сасистемом као целином. Натој релацији најчешће и настаје 
уско грло организационог процеса Учешће подсистема, не 
обезбеђује се непосредно, путем планом предвиђених тер- 
мина и операција, већ посредно преко линијских руководи- 
лаца организационих јединица, што у условима рада на више 
пројеката доводи до поремећаја и застоја у одвијању пла- 
нираних активности стваралачко-производних процеса 

Сам ток одвијања стваралачко-производног процеса са 
становишта комуникација и веза у организованом систему, 
може се приказати на начин као на слици бр. 3. 


ПРОГРАМСКЕ 


ОРГ АНИЗАЦИЈА 

ПРЕТПОСТАВКЕ - 

-► ЦИЉЕВИ - 

-► ОПЕРАТИВНИ 

ПРЕДСТАВЕ 


ПЈТАН 




ПРОЈЕКАТ 

ПРЕДСТАВЕ 


РАЗЛИКА ИЗМЕЂУ 
ПРОЈЕКТОВАНОГ И 
СТВАРНОГ СТАЊА 
(КОНТРОЛА) 



ОДЛУКЕ: 

УМЕТНИЧКЕ, СТРУЧНЕ 




ИЗВОЂЕЊЕ ПРОЈЕКТА 
(ПРОБЕ) 

Слика бр. 3 


Задатак је системског проучавања управо у томе да ут- 
врди праву природу, карактер и функцију тих веза и односа. 
Позоришни систем због природе своје делатности је под- 
ложан кретању и мењању, у сталном функционисању. То 
значи да би системном анализом требало проучити: како 
функционишу унутрашње везе и односи, како се оне мењају 
у процесу узајамног деловања и утицаја, како се обезбеђује 
складност функционисања разноврсних веза и односа и шта 
се дешава под утицајем спољашњих чинилаца, те како се то 
одражава на функционисање система као целине и на про- 
мене у односима у структуралним компонентама 

У системној теорији данас постоји тежња, да се те везе 
и односи изразе квантитативно и тиме створи основа за 
њихово математичко и кибернетичко представљање. 

Природа функционисања позоришта као комплексног 
система, може се схватити као нелинеарни систем усмерен 
на што успешнију трансформацију једноставнијих актив- 
ности у сложеније, у скуп који чини вредност вишег реда 
Ова трансформација је могућа, јер позоришне активности 
располажу са одговарајућом адаптивном способношћу. Ова- 
кав систем може се кибернетички приказати као регула- 
ционо коло са повратном спрегом (Слика бр. 4) 



Б - МЕХАНИЗАМ СПОЉНЕ КОНТРОЛЕ 
(ЈАВНА КРИТИКА) 


Слика бр. 4 


Битно својство кола је у томе што омогућава да се у 
складу са постављеним циљем одреди и регулише програм 
и функционалност низа органски повезаних подсистема 
(уметнички, технички, опште службе) и активности које се 
у њима врше. У случају поремећаја информација канали 
система сигналишу настала одступања од планираног ста- 
ња и тако омогућавају правовремено доношење одлука и 
мера у циљу нормализације функционисања система 

„Регулаторски” део располаже са многобројним инфор- 
мацијама које треба средити, извршити селекцију и изабра- 
не информације упутити одговарајућем делу „регулисаног” 
система. 43 При конципирању процеса проблем је у томе што 
се на улазе надовезују и претходни излази, удружују са 
њима и евентуално доводе до нових промена, све у функ- 
цији усавршавања стваралачког процеса и постизања бољих 
уметничких резултата Међутим, као основа служи одре- 
ђени вредносно изабран уметнички концепт који се утвр- 
ђује у фази пројектовања позоришног дела 

С обзиром да су за резултат заинтересовани и спољни, 
друштвени фактори (критика, јавно мњење), онда се поред 
чисто унутрашње комуникације, јавља и друга, која означава 
ширу друштвену верификацију. У овом случају, међусобни 
односи између стимула и реакције су независни, што значи 
да се на сваки стимул може одговорити сваком реакцијом. 

Добијени ефекти се упоређују са програмски поставље- 
ним концептом и степеном остварености у квалитативном 
и квантитативном погледу, па се јављају као повратна спре- 
га, односно као коректив на „регулатор” у случају потребе. 

Међутим, утицај није само једносмеран: постоји и други 
смер утицаја: позориште — друштвена средина; позориште 
као културно-уметничка институција врши и одређени ути- 
цај на друштвену средину. 

Позоришна организација као систем садржи, дакле, чи- 
тав низ елемената који представљају инструментаријум по- 
зоришног процеса интеракција које се одвијају у оквиру 
система. 

Релације између елемената система нису унапред одре- 
ђене; оне су различите и по смеру деловања, по зависности 


43 Изрази „регулатор” и „рсгулисани” су термини који се употребљавају у 
теорији система, па су због тога овде коришћени, мада нису адекватни 
позоришној организацији. 

и функционалности. Од поретка елемената и односа међу 
њима зависи структура система. 

„Структуру система одређује његова сврха, односно циљ, 
узимајући у обзир све природне и друштвене важеће рела- 
ције између објеката Исто тако, откривање релативне струк- 
туре при посматрању и изучавању једног система зависи од 
циља посматрања Изучавање структуре система није једно- 
значно, а њено одређивање није у домену егзактности, већ 
у домену хеуристичког.” 44 

Односи који постоје између структуралних компоненти 
и елемената позоришне организације су вишезначни и ком- 
плексни. Наиме, у „регулисаном” делу система делују не- 
посредно сами глумци и остали сарадници „регулисаног” 
дела, који својим учешћем доприносе уметничком оства- 
рењу представе. Тиме се „регулисани” део из положаја об- 
јекта трансформише у положај субјекта. 

Склад и контролу функционисања појединих елемената 
и односа међу њима, обезбеђује подсистем информација 
путем комуникационе мреже. Прикупљање информација ве- 
зује се за екстерне и интерне изворе, а према критеријумима 
који се претходно изграђују. По т-им критеријумима врши 
се селекција извора информација Одабране информације 
дисеминирају се зависно од потреба њихових корисника. 

Комуникациона мрежа обухвата целокупан комуникаци- 
они простор, ширећи се хоризонтално и вертикално у свим 
доменима и правцима деловања позоришне организације. 
Основни значај комуницирања у функционисању позориш- 
не организације је у томе што се преношењем и разменом 
порука и информација обезбеђује интеракцијско деловање 
и јавља као средство организовања и интегрисања свих суб- 
јеката, укључујући и носиоце одлучивања. 


44 Милош Рајков: Теорија система, Природно-математички факултет, Бео- 
град 1976, стр. 37. и 38. 

Истакнуте специфичности комуникационог система по- 
зоришне организације резултирају из особености позориш- 
ног чина. 

При анализи, да ли је и у којој мери позоришним актив- 
ностима реализовано замишљено стање, често ће се кон- 
статовати да постоји раскорак, и да је тај раскорак у почет- 
ној, концепцијској фази знатан, као и да је њему својствена 
извесна неодређеност у исходу. Највећа одступања настају 
у зависности од идејног уметничког концепта, од сложено- 
сти усвојеног програма и технологије, од сценских и тех- 
ничких замисли, итд. Та ентропичност ситуације неми- 
новно се одражава на функционисање процеса организације, 
одлучивања и управљања 

Ова динамичност и нестабилност позоришног система 
не доводи у питање постојање самог система, јер се он 
задржавајући све главне координате адаптира ново наста- 
лим околностима Ово својство хомеостазе чини једно од 
основних обележја система позоришне организације. 

Уношењем нових уметничких облика и садржаја, као и 
иновација у програмске активности, не могу остати не- 
промењене раније успостављене везе и структуралне ком- 
поненте. То је сасвим природно за позоришни систем, по- 
што постоји увек више елемената у оквиру истог производ- 
ног задатка и више чинилаца који делују на део система у 
коме се реализује позоришни пројекат односно представа. 

Уметничка компонента стваралачко-производног проце- 
са и њено синкретично својство опредељује не само више- 
значан карактер позоришне организације, већ и хеуристич- 
ки прилаз у проучавању његових својстава и особености. 
Све то отежава испитивање и идентификовање могућих веза 
и односа унутар елемената, регулационог кола са повратном 
спрегом, анализу понашања и моделирања позоришта као 
организацијског система 

Зато, када посматрамо и изучавамо позориште, искљу- 
чиво као систем морамо овом проблему прићи студиозно и 
критички, са дозом опрезности и резервисаности. 

4. САМОСТАЛНО ОБАВЉАЊЕ УМЕТНИЧКЕ 
- ПОЗОРИШНЕ ДЕЛАТНОСТИ 


Поред бављења уметничком делатношћу у институција- 
ма културе, закон 45 је регулисао да и лица могу самостално 
да обављају уметничку и другу делатност у области културе. 

Под уметничком делатношћу сматра се књижевна и књи- 
жевно-преводилачка, филмска, драмска, сценско-музичка, 
музичка, ликовна, примењена ликовна, дизајнерска и умет- 
ничко-фотографска делатност. 

Под другом делатношћу у области културе подразумева 
се стручна, научна, симултана и консекутивна преводилачка 
делатност, извођење естрадних програма, као и стручна са- 
радња у свим уметничким делатностима. 

Утврђивање својства лица које самостално обавља умет- 
ничку или другу делатност у области културе и времена 
почетка и престанка бављења том делатношћу, поверено је 
уметничким удружењима У односу на позоришну делат- 
ност то су следећа удружења: 

За самосталне уметнике који се баве режијом, глумом, 
драматургијим, пантомимом, луткарством и за самосталне 
раднике у области културе који се баве пословима умет- 
ничких сарадника у овим делатностима - Савез драмских 
уметника Србије. 

За самосталне уметнике који се баве дириговањем, ин- 
струменталним и вокалним извођењем музичких дела, опе- 
ром и оперетом - Удружење музичких уметника Србије. 

За самосталне уметнике који се баве мјузиклом, компо- 
новањем и извођењем забавне, џез и народне музике, балет- 


45 Закон о самосталном обављању уметничке или друге делатности у об- 
ласти културе, „Службени гласник РС” бр. 39/93. 

ским играњем, кореографијом, балетском педагогијом, и ре- 
пертоарством - Савез естрадно-музичких уметника Србије. 

За самосталне уметнике који се баве примењеном архи- 
тектуром, графичким и индустријским дизајном, визуелним 
комуникацијама, уметничком фотографијом, костимо- 
графијом, сценографијом, и другом законом предвиђеном 
делатношћу - Удружење ликовних уметника примењених 
уметности и дизајнера Србије. 

Мерила за утврђивање својства лица које самостално оба- 
вља уметничку или другу делатност у области културе, 
утврђује уметничко удружење. 

Обавеза је удружења да води евиденцију о лицима за која 
је утврдило да имају статус лица које самостално обављају 
уметничку или другу делатност у области културе, о по- 
четку и престанку вршења њихове делатности, те да по 
потреби издаје уверења о чињеницама уписаним у евиден- 
цију удружења. 

Министарсво за послове културе обавља надзор над вр- 
шењем јавних овлашћења која имају поменута удружења. 

Овај закон омогућава позоришним уметницима и умет- 
ничким сарадницима да као „слободни” самостално обав- 
љају своју делатност или да на основу уговореног односа 
склапају одговарајуће аранжмане са позоришним инсти- 
туцијама; на то упућује и законска одредба која предвиђа да 
у обезбеђењу средстава за здравствено, пензијско и инвалид- 
ско осигурање лица која самостално обављају уметничку 
или другу делатност у области културе, могу учествовати 
установе, предузећа или друга правна лица 

Но, закон не даје одговор да ли се и под којим условима 
самостални позоришни уметници и самостални позоришни 
уметнички сарадници могу удруживати у позоришне зајед- 
нице. Ово питање је тим значајније што је законски пропис 
из 1982. године прописивао услове под којима је могуће да 
се самостални уметници и уметнички сарадници удружују 
и оснивању позоришне заједнице које су у формално-прав- 

ном погледу после уписа у регистар стицале својство прав- 
ног лица. 46 

Како су, међутим, прописи из 1982. године укинути, од- 
носно престали да важе доношењем и ступањем на снагу 
закона из 1993. године, то се основано може закључити да 
оснивање позоришних радних заједница није више могуће. 

Тачно је да су позоришне заједнице у многочему иден- 
тифициране са позоришним институцијама, као: обавеза из- 
двајања средстава за задовољење заједничких потреба и оп- 
штих друштвених доприноса, распоређивање дела чистог 
дохотка за унапређивање и проширивање материјалне ос- 
нове рада, стварање и обнављање резерви. 

Но, стоји чињеница да је модел позоришне заједнице 
имао одређених предности у односу на позоришне инсти- 
туције, које се огледају у следећем: 

- у стваралачко-производном погледу је омогућавао окуп- 
љање око једног или више пројеката свих заинтересо- 
ваних уметника; 

- у организационо-структуралном домену је дозвољавао 
примену флексибилнијих облика и методолошких по- 
ступака који непосредно одговарају захтевима и потре- 
бама пројекта; 

- омогућавао је да се репертоарски план усклађује искљу- 
чиво са циљевима и програмским задацима, не поде- 
шавајући се према постојећем кадровском профилу; 

- избор глумаца и других уметника није сведен на чланове 
сталног позоришног ансамбла, што доприноси бољој се- 
лекцији, па самим тим и квалитетнијем извођењу; 

- уметници удружени у пројекат сами директно одлучују 
о свим питањима везаним за реализацију пројеката. 
Очигледно је да је модел позоришне радне заједнице 

имао свој raison d’etrc, те да је непотпуно позоришну орга- 
низацију свести само на њен институционални облик. Сто- 


46 Закон о самосталном обављању уметничке или друге делатности у об- 
ласти културе, „Службени гласник СРС”, бр. 30/82,58/82. и 6/89. 

га је било умесније да су се у моделу заједнице одстраниле 
непотребне организационе примесе институционалног ка- 
рактера и неоснована финансијска оптерећења, да бисмо 
добили такав облик позоришне организације, који би у од- 
носу на позоришну институцију, по својој форми био раз- 
личит, а по садржини комплементаран. 


5. МЕЂУЗАВИСНОСТ ПОЗОРИШНЕ 
ПОЛИТИКЕ И ОРГАНИЗАЦИЈЕ 


Ако позоришну политику схватимо као својеврсно дуго- 
рочније усмеравање и успостављање одређеног односа пре- 
ма стању и развоју културе одређене средине и достигну- 
ћима у области позоришног стваралаштва, онда декомпо- 
новањем оснивачких циљева као збирних величина, можемо 
да установимо позоришну програмску акциону оријенти- 
саност и репертоарску планску усмереност. 

С обзиром да се позоришна политика утврђује, по прави- 
лу, на дужи рок, циљеви позоришне политике не смеју бити 
круто формулисани и фиксно одређени. Но, принцип флек- 
сибилности не искључује потребу конзистентности; флек- 
сибилност обезбеђује да се позоришна политика „у ходу” 
прилагођава променама, док принцип конзистентности даје 
позоришној политици постојаност у програмирању акција 
и сигурност у остваривању репертоарских планова. 

На формулисање и реализовање циљева позоришне по- 
литике утиче низ фактора, као што су: друштвени утицаји, 
стање културе у одређеној средини, позоришна традиција, 
остварења у појединим областима позоришних уметничких 
делатности, кадрови, опрема, финансијска средства. 

За спровођење усвојених циљева позоришне политике од 
посебног је значаја организација у позоришту. За иден- 
тификацију тог односа неопходно је утврдити тематске ос- 


Основпе карактеристике позоришпс организације 


83 


нове, за које можемо претпоставити да чине суштину тог 
односа с обзиром на њихову садржину и обим (величину). 

Суштину тог односа можемо свести на следеће основе: 

I - Општа мерија за идентификацију и спровођење осни- 

вачких циљева. 

II - Утицај оснивачких циљева на утврђивање позоришне 

политике. 

Ш - Реперкусије позоришне политике на програмску ори- 
јентацију позоришта. 

IV -Дејство позоришне политике и програмске оријента- 
ције на организацију позоришне делатности. 

Ад I- 

1. Утврђивање оснивачких циљева: 

Мерне јединице: 

а) Идентификација циљева и основних задатака из 
оснивачког акта позоришта 

б) Тип усвојене позоришне политике 

2. Претпоставке за спровођење позоришне политике: 
Мерне јединице: 

а) Кадровске и материјалне могућности 

б) Организационе припреме 

Ад II - 

1. Слобода сценско-уметничког стваралаштва: 

Мерне јединице: 

а) Однос према идеолошко-политичким утицајима 

б) Однос према културно-уметничком конформизму 
и изолационизму. 

2. Отвореност позоришта: 

Мерне јединице: 

а) Према друштву и позоришним асоцијацијама из 
других средина 

б) Према ствараоцима и слободним уметницима 

Ад Ш - 

1. Програмска оријентација и репертоарска политика: 
Мерне јединице: 

а) Структура и обим програма 

б) Садржина репертоарских планова 

2. Кадрови - структура и профил: 

Мерне јединице: 

а) Кадровско стање 

б) Потребе у кадровима 

3. Објекти, опрема и финансијска средства: 

Мерне јединице: 

а) Стање објеката, опреме, средстава 

б) Потребе у објектима, опреми и средствима 

Ад IV- 

1. Постављање организације: 

Мерне јединице: 

а) Утврђивање функција, основних активности и ко- 
муникационих веза 

б) Изналажење одговарајуће организационе структу- 
ре 

2. Испитивање оправданости организационих решења: 
Мерне јединице: 

а) Тестирање пројектованих решења 

б) Конструисање оптималног модела организације 

V 

ПОЗОРИШНИ ПРОЈЕКТ 
- ПРЕДСТАВА 


1. ПРОЈЕКТ КАО СТВАРАЛАЧКО- 
ПРОГОВОДНИ ПРОЦЕС 


Стварање будуће позоришне представе битно се разли- 
кује од производног циклуса у стандардној продукцији. Сва- 
ка представа чини једну стваралачку целину. Њена струк- 
тура зависи не само од аутора позоришног дела, већ и од 
бројних субјеката који у њој учествују. 

Структура позоришне представе није унапред дата и 
одређена. Њен се процес не завршава реализацијом пројек- 
та Процес се наставља и експлицира у приказивању пред- 
ставе. Због тога потребно је рећи да позоришна представа 
чини „континуум елемената (обележја) који делују једни 
на друге и овај процес узајамног деловања има своје соп- 
ствене принципе и своје сопствене законе”. 48 

Позоришна представа, са идејног аспекта или као ес- 
тетски феномен, чини један недељиви тоталитет појава 
Сложеност ових појава је таква, да њихова анализа не до- 
води ни до каквих појединачно независних елемената. То 
указује да је потребно поћи од сложеног појма представе. 


48 Leslie А. White: Наука о култури, „Култура”, Београд 1970, стр. 135. 

Са огранизационог становишта, позоришна представа као 
једна целина састоји се од делова и елемената који су у одре- 
ђеном узајамном односу. Истраживање те целине, односа де- 
лова и елемената, као и њихово место у структури, показује 
да ту структуру не треба третирати као статичку категорију 
и да не треба дати акценат на формалистички приступ. 

Да бисмо истражили структуру сложене и динамичке 
организације позоришне представе и међусобну зависност 
компоненти и елемената, неопходно је да се изврши њихова 
функционална анализа. Међутим, применом само функцио- 
налне анализе не можемо потпуно и до краја узрочно об- 
јаснити развој и промене односа и појава. Нужно је каузал- 
но их испитати, јер свака појава и облик, по правилу, пред- 
ставља јединство разноликости. 

С обзиром да премијери позоришне представе претходи 
дуготрајан и сложен процес уметничког и стручног рада на 
пројекту позоришне представе, анализи ћемо најпре под- 
врћи елементе у пројектовању представе. 

Период од идеје да се неко дело сценски замисли и 
постави па до саме реализације, чини процес пројектовања 
позоришне представе. 

Организација пројекта представе полази од програмских 
задатака и активности одређених структуром циљева Ци- 
љеви опредељују стратегијске, а активности оперативне ци- 
љеве. 

Сложена природа пројектног задатка условљава код ве- 
ћине пројеката декомпозицију на њихове саставне делове 
(на пример: режија, глума, сценографија, костимографија, 
кореографија). Од степена сложености задатка зависи од 
колико ће нивоа ови саставни делови бити компоновани 
(идејно решење, пробе, техничка припрема, радионички цр- 
тежи, процес израде); на сваком нивоу успостављају се при- 
кладни односи интеракције, а на нивоу целине остварује се 
обједињавање. 

Драмско дело, преточено путем пројекта у представу, 
чини ново аутохтоно дело, које то није само по технологији 

стварања, већ и по уметничком домету и друштвеном при- 
знању. Ови квалитети, како је већ речено, дају позоришном 
пројекту карактер посебног идентитета. 


1.1. СГРУКТУРИРАЊЕ ПРОЈЕКТА 
И ПРОЈЕКТНИХ ПРОЦЕСА 

У поступку пројектовања позоришне представе може се 
уочити више развојних етапа. У том погледу међу ауторима 
нема јединственог става. С обзиром на задатке и основне 
активности које се одвијају у оквиру појединих етапа, могу 
се разликовати следеће фазе: 

а) Сачињавање предпројекта 

- иницијатива у виду идеје, избор дела и дефинисање 
предлога; 

- начелно разматрање и прихватање предложеног избора 
дела; 

- израда студије пројекта; 

- разматрање и прихватање студије пројекта; 

- регулисање имовинско-правних односа са писцем дела. 

б) Пројектовање представе 

- изналажење модела уметничке концепције представе; 

- предлог поделе улога и задатака; 

- концепт и израда идејних и техничких елабората; 

- израда програма активности и оперативног плана на 
реализацији пројекта представе; 

- економски, финансијски и књиговодствени аспекти ор- 
ганизације рада на пројекту. 

ц) Реализација пројекта 

- организација рада на реализацији пројекта; 

- анимација уметничког ансамбла; 

- апликација пројектних решења; 

- уобличавање представе; 

- финализација радова на пројектовању представе. 

Плански приступ при избору дела претпоставља широку 
иницијативу у генералисању могућих решења, подробну 
анализу њихове ваљаности и рационализован поступак мо- 
гућности издвајања средстава за реализовање евентуалног 
пројекта представе. Проблем оцењивања и избора је изу- 
зетно сложен и деликатан, па је и примена методологије 
оцењивања и избора веома значајна 

Иницијатива у виду идеје и дефинисаног предлога за 
његово разматрање и прихватање, може потећи од било ког 
лица Битно је да предлог буде формулисан тако да се може 
утврдити да ли задовољава постављене циљеве и доприноси 
уметничком и културном развоју. Међутим, свестрано и 
објективно оцењивање и селекција предлога није могућа 
без претходне израде студије пројекта 

Студија треба да информише да ли, и под којим усло- 
вима, приступити изради пројекта представе. Студија треба 
да садржи: 

- основу глобалне уметничке концепције представе; 

- дефинисање кадровских, материјалних и других ресурса; 

- техноекономску анализу, у релативним односима и апро- 

ксиматњвним показатељима 

Студија може да садржи и алтернативна решења са њи- 
ховим предностима односно недостацима Са планског ас- 
пекта студија има значај прогнозе која се може очекивати 
од усвојеног решења Са организационог становишта сту- 
дија представља саставни део предпројекта и треба да од- 
говори: да ли приступити пројектовању и реализовању пре- 
дставе или од тога одустати. 

Свестрано и објективно разматрање студије предпројек- 
та, оцењивање и селекција датих предлога, претпоставља да 
се компетентни стручни орган (уметничко веће, редитељ) 

приликом формирања свог предлога придржава одређених 
критеријума, а нарочито: 

- уметничке вредности дела; 

- кадровских и техничких услова реализације с обзиром 

на расположиве капацитете; 

- финансијских могућности за реализовање пројекта. 

Ако дати предлози подједнако задовољавају усвојене 
критеријуме, тада избор може да се врши с обзиром на 
постављене циљеве. Ако расположива средства за финан- 
сирање представљају основно ограничење избора, тада се 
предност даје ономе чије су калкулације у оквиру распо- 
ложивих средстава При томе треба имати у виду и евен- 
туалне могуће уштеде у времену и материјалу, као и рацио- 
нализацију поступка 

У сваком случају треба тежити ка оптималном избору. 
Међутим, „оптималан избор” је релативан појам. Један из- 
бор је најбољи са становишта публике, други са становишта 
позоришног ансамбла, а трећи са становишта стручне јав- 
ности. Ове дилеме око избора ће се отклонити израдом и 
усвајањем методологије оцењивања и избора, која ће допри- 
нети објективизацији критеријума и поступка избора. 

По извршеном избору неопходно је ступити у контакт 
са аутором дела ради регулнсања имовинско-правних од- 
носа и коришћења ауторских права. 

Потом се приступа пројектовању представе, које чини 
примарну етапу у реализовању представе. 

Ова етапа је значајна, јер се у њој обликује пројектна 
документација На основу глобалне уметничке концепције 
представе, приступа се изради одговарајућег идејног модела 
којим треба да се остваре замисли и циљеви глобалне умет- 
ничке концепције у погледу режије, сценографије, кости- 
мографије, кореографије и др. Сагледавајући уметничка и 
конструктивна решења треба да се створи оквир будуће 
представе. 

Слично архитекти, и редитељ мора да замисли компо- 
зицију - нацрт своје будуће представе. „Умеће да се изнесе 
експозиција комада, исправно распореде сви поједини де- 
лови представе по линији развоја акције, способност да се 
издвоје делови нужни у идејном и садржајном погледу, 
снажно и изражајно израде карактери лица, нађе динамика 
њихових узајамних односа, најзад умеће да се све то истакне 
изражајном поставком, добром инсценацијом, музиком (ако 
то захтева комад), звучним и пластичним обликовањем » 
све то скупа узето и спојено у једну целину (у име идеје 
комада и представе), назива се нацртом или што се каже 
композицијом представе.” 49 Под композицијом се, дакле, 
подразумева уметничка обрада делова целине у епизоду, 
слику, у чин или у представу. 

„Али једно је замисао режисера (нека је најлепша и 
најзаноснија) а друго је претварање те замисли у представу. 
За ово је потребно да се обави велики посао, да се постепено 
изради режисерски план постављања. Режисерски план по- 
стављања мора да садржи одређивање ових врло важних 
елемената: 1) стил представе; 2) композицију - слику пре- 
дставе; 3) обликовање представе (сценографија, компоно- 
вање музике и сл); 4) организација рада око представе.” 50 

Модел уметничке концепције треба да изражава основне 
уметничке садржаје и естетске форме, како би се све сагле- 
дане компоненте сценског збивања синтетизовале и прето- 
чиле у представу. Усвојена сценска решења чиниће основ 
за израду идејних и техничких елабората, програма актив- 
ности и оперативног плана реализације пројекта, као и за 
утврђивање елемената планске калкулације пројекта. При 
томе, битно је да та решења буду једноставна, а истовремено 
и уметнички садржајна. „Али у уметности - што је јед- 


49 Н. Горчаков: Предоваи>аорсжији, Иакладни заводХрватске, 3агреб1979, 
стр. 88. 

50 Исто, стр. 82. 

ноставније тим је теже; једноставно треба да буде садр- 
жајно; лишено садржајности оно губи смисао. Једноставно 
да би постало главно и ступило напред, треба да упије у 
себе цео круг сложених животних појава, а то захтева ис- 
тински таленат, савршену технику, богату фантазију - по- 
што нема ништа досадније од једноставности сиромашне 
фантазије.” 51 

Технички елаборати садржаваће разраду сценографских, 
костимографских и других скица, као и основне потребе 
сценско-техничких компоненти (озвучење, расвета и др.). 
Елаборирана решења морају бити тако компонована да се 
могу предати на реализацију сценској техници и радио- 
ницама. 

Програм активности садржи све активности које је неоп- 
ходно извршити да би се пројекат успешно реализовао. 
Активности са дужим временским трајањем које чине тех- 
нолошку целину, могу се планирати у фазама. Пракса по- 
казује да је при организовању рада на пројекту основни 
проблем у повезивању појединих активности и њихових 
извршилаца у хармоничну целину. Проблем обједињавања 
је утолико тежи, уколико је састав уметничког ансамбла 
бројнији и дивергентнији. 

Пошто програм обухвата све активности за реализовање 
пројекта, рад на изради програма захтева учешће и кон- 
султацију већег броја лица, нарочито оних који ће учество- 
вати у његовом реализовању. 

Програм активности служи као основа за процењивање 
сложености улога и послова, структуре и стручности кадра 
и количине потребног рада нормалног интензитета за ус- 
пешно обављање активности. 

Сложеност улога и послова је одлучујући за поделу 
уметничких задатака и избор глумаца и сарадника. 


51 Константии С. Станиславски: Мој живот у умјстпости, „Мародна про- 
свјета”, Сарајево 1955, стр. 314. 

Следећа и најзначајнија фаза у реализацији пројекта 
представе јесте извођење радова на пројекту. Основни циљ 
ове фазе је да се уметнилка концепција и техничка решења 
стваралачки трансформишу у представу. 

Фаза анимације уметничког ансамбла се првенствено од- 
носи на упознавање ансамбла са уметничком концепцијом 
пројекта, као и на континуиран рад на пробама. После чи- 
тања позоришног дела редитељ заједно са глумцима ана- 
лизира комад дајући акценат на: а) садржај комада обзиром 
на идеје, заплете и радње, б) излагање у којој епохи и у 
којој средини, као и под којим условима се радња одвија, 
ц) дефинисање карактеризације ликова и њихов однос пре- 
ма другим ликовима, д) унутрашње (психолошке) и спољне 
(физичке) акције у комаду, е) објашњавање задатака сваке 
улоге, сваке сцене. Анимација учесника у представи треба 
да их и уметнички и психолошки подстакне да сваки од 
њих активно сарађују у овој веома значајној фази рада 

У том односу редитељ има предност, јер је у претходном 
раду дошао до јасне и целовите замисли коју глумац тек сада 
упознаје. Наиме, „редитељ има у рукама један крај конопца 
којим повлачи глунца, али глумац држи други крај којим 
повлачи редитеља И управо зато тврдим да редитељ нема 
права да унапред разради свој план до детаља Тек кад дођем 
пред глумачки колектив и осетим како се на мене сручила 
иницијатива мноштва људи, тек кад морам да се пробијем 
лактовима кроз масу импулса и варијација, тек тада се рађа 
поставка Никад разуме се нећу одступити од опште кон- 
цепције. Увек сам дужан да будем отворен према иници- 
јативи глумца, спреман да одговорим контрапотезом, као кад 
у шаховској партији треба да нађем најбољи излаз.” 52 

Овај процес се одвија на пробама, у току којих се налазе 
и нове уметничке замисли. Наиме, у извођењу уметничког 
ансамбла долазе до изражаја индивидуалне уметничке креа- 


52 Всеволд Е. Мејерхољд: О позоришту, „Нолит”, Београд 1976. 

ције које могу знатно да утичу и корективно делују на 
поједина пројектована решења 

Истовремено се анимацијом уметничког ансамбла, а на 
основу пројектне и техничке документације, обављају ра- 
дови на реализовању сценских замисли декора, костима, 
реквизита сценске технике, и њиховом аплицирању по ин- 
тенцијама аутора. Пошто су ови радови техничке и радио- 
ничке природе могуће их је прецизније оперативно пла- 
нирати. Иако неки ове радове сврставају и разматрају као 
фазу увежбавања, сматрам да је правилније и сврсисходније, 
с обзиром на природу послова и њихове задатке, третирати 
их као посебну фазу, односно као фазу апликације про- 
јектних решења. 

Фаза уобличавања представе, или како неки кажу „фаза 
контролисања остварених задатака”, треба да покаже ос- 
новни изглед будуће представе; контролне пробе да одго- 
воре да ли је остварена идеја и уметничка концепција про- 
јектоване представе, а техничке пробе - да ли су реали- 
зована техничка решења у складу са решењима из елабо- 
рата Ова контролна функција има задатак да укаже на по- 
требу евентуалних корекција и модификација на уметнич- 
ком и техничком плану. 

Фаза финализације пројектоване представе састоји се од 
завршних радова на дефинитивном обликовању свих еле- 
мената театарског чина у хармоничну, пројектом предви- 
ђену представу. У овој фази остварује се пуна интеграција 
сценско-уметничког ансамбла и сценско-техничких радова 
у јединствену целину на аутентичном сценском простору. 
Трајање ове фазе зависи од успешности обављених радова 
у претходним фазама Фаза финализације завршава се струч- 
ном оценом компетентног органа (уметничко веће) о умет- 
ничкој вредности и квалитету радова на пројектованој пред- 
стави. Том приликом утврђују се коначни термини гене- 
ралне пробе и премијере. У поступак ове завршне фазе, 
укључују се и оне функције које имају за задатак да обезбеде 
успешан пласман представе. То значи да се са финализаци- 

јом пројектоване представе гасе оперативне активности на 
реализацији пројекта представе, а оживљавају акције око 
маркетинга, пропаганде и пласмана. Али, са гледишта ре- 
дитеља и чланова уметничког ансамбла, период проба и 
уметничког обликовања представе може да траје знатно ду- 
же. Јер, В. Мејерхољд тврди да „пробе за редитеља и глумца 
почињу уствари на дан премијере, на дан кад се први пут 
појављује публика у сали. До тада је све било само узајамно 
упознавање и инструментација редитељске партитуре. Тек 
би 35-ту представу требало је сматрати премијером”. 53 


1.2. ОРГАНИЗАЦИЈА ВОЋЕЊА ПРОЈЕКТА 

Организација вођења пројекта зависи од низа фактора, 
пре свега од структуре и сложености пројектоване пред- 
ставе, од обима радова на пројекту, од укључења односно 
увођења других функција у пројекат. Примена матричног 
типа организације не захтева да се за сваки пројекат ор- 
ганизује посебна пројектна служба. Сагласно оваквој ори- 
јентацији, организација вођења позоришних пројеката тре- 
ба да се сведе на функције и активности које су непосредно 
повезане са извођењем представе, док би сви други послови 
(администрација, маркетинг, набавка, финансије, рачуно- 
водство) били организовани у оквиру заједничких послова, 
уско повезаних и координираних са реализацијом позориш- 
них пројеката и извођењем представа. Организација ових 
служби мора да буде таква да осигурава оптимални рад на 
пројекту, односно представи, уз минималне трошкове. 

Само вођење пројекта може бити организовано на инди- 
видуалној или колегијалној основи. Колегијални орган у 
виду пројектног одбора има предност само када се изводе 

велики и сложени позоришни пројекти. У пројектни одбор 

I 1 


53 Всеволд Е Мејерхољд: О позоришту, „Нолит”, Београд 1976, стр. 299-300. 

именују се, тада, они кадрови који детаљно познају про- 
блематику пројекта и који с обзиром на своју функцију и 
стручност могу успешно, у свом делокругу, да организују 
процес рада Пожељно је да онај који одговара за извршење 
целог пројекта (редитељ) буде уједно и председник про- 
јектног одбора; он, у том случају, осигурава интегритет 
рада, континуитет послова и непосредност информација. 

Код мањих пројеката вођење пројекта може да буде пове- 
рено редитељу који уз тесну сарадњу са организатором и 
другим сарадницима организује и усклађује све радове на 
пројектовању и реализацији позоришне представе. 

У делокруг вођења пројекта спада: израда предлога де- 
таљног плана вођења пројекта укључујући елаборате из 
предпројекта, пројектовања, информисања - давање упут- 
ства и савета члановима уметничког ансамбла и стручним 
сарадницима деташираним на пројекту, информисање упра- 
ве и уметничког већа позоришта о проблемима и оства- 
реним резултатима рада на пројекту, праћење трошкова на 
пројекту, и др. 

Вођење једног пројекта, поред врхунских уметничких 
квалитета, захтева одлично познавање организације цело- 
купног процеса рада на стварању представе. Квалитетна 
припрема рада је алфа и омега сваког производног рада, а 
поготово стваралачког рада на позоришној представи. При 
томе, не сме се губити из вида чињеница да стваралаштво 
и организација рада на позоришном пројекту односно пред- 
стави чини целину, тако да је свако њихово делење не само 
нерационално, већ и штетно. 

Узмимо, илустрације ради, поделу улога која је, пре свега, 
уметничко питање, али оно носи у себи и важне органи- 
зационе елементе. Од глумачке поделе увелико зависи успех 
представе. Међутим, када се симултано ради на више про- 
јеката у позоришту које располаже ограниченим кадровским 
и техничким капацитетима, онда неминовно долази до дис- 
хармоније у раду, одлагања проба и премијера и до технич- 

ких закашњења Ове околности указују да је подела улога и 
дубоко организациони проблем. Или, пробе са великом бро- 
јем статиста и других учесника представе. План масовних 
сцена мора бити благовремено израђен и детаљно обрађен 
(избор статиста, студија сваког фигуранта, сценско кретање, 
итд.). Свако оклевање у обликовању и техничком опремању 
може да има непредвидиве последице. 

Организација вођења пројекта посебно је отежана чиње- 
ницом што је технологија рада на једном пројекту ипак 
различита од другог пројекта; чак и онда када су у питању 
пројекти представе истог жанра. Са организационог аспекта 
вођење пројекта је сложен, тежак и одговоран задатак, јер 
и свака улога чини за себе извођачко-уметничку целину, а 
сваки радни задатак посебну стручну функцију. Њихово 
креативно и организационо усклађивање захтева специјалне 
уметничке и стручне квалитете у вођењу позоришног про- 
јекта представе. 


2. САМООРГАНИЗУЈУЋИ ЕЛЕМЕНТИ У 
ПРОЈЕКТОВАЊУ И РЕАЛИЗАЦИЈИ 
ПОЗОРИШНЕ ПРЕДСТАВЕ 


Позоришни пројект, односно представа, отвара могућ- 
ност не само увођења одговарајуће организације. већ и кон- 
ституисања нових односа у позоришној делатности. За раз- 
лику од осталих друштвених делатности може се рећи да 
су у сценско-уметничкој сфери субјекти удруживања нај- 
свеобухватније и најнепорредније повезани. Њихове инте- 
грационе везе до пуног изражаја долазе баш у стадијуму 
када се од појединих субјеката ствара тим (екипа) са за- 
датком да пројектује и реализује позоришну представу; нова 
јединица поприма атрибуте једне уметничке, социолошке 
и економске целине, иако ограниченог временског трајања. 

За разлику од класичног организационог утицаја, у овој 
организацији, поред евентуалног редефинисања и реди- 
стрибуције функција и улога, скупни утицај се одражава и 
на организацију управљања и одлучивања. Наиме, чланови: 

- заједнички делују ефективно у виду кооперативних на- 
пора интердисциплинарног карактера, тако да успешан 
исход представља нову врсту сатисфакције која прева- 
зилази задовољство које протиче од индивидуалних на- 
пора; 

- знају одакле потичу одлуке и лакше их прихватају као 
резултат ауторитета; 

- конзензусом чланова тима (екипе) утичу на већу веро- 
ватноћу спровођења одлука; 

- међусобним разумевањем и поверењем, омогућавају да 
се проблеми сагледају и решавају без конфликтних си- 
туација; 

- треба да су спремни да траже начине и путеве за реша- 
вање проблема, да по потреби промене своје ставове и 
понашање, ако је то у интересу позоришног пројекта 
односно поредставе; 

- постижући етапне резултате успеси на краћи рок моти- 
вишу их и дају снагу да остварују дугорочне циљеве; 

- улажући одређене напоре морају и сами да процењују 
своје снаге и слабости, а у циљу да се мобилишу снаге 
и отклоне уочене слабости; 

- треба да су отворени једни према другима и да схвате 
да су осећања, ставови и емоције сваке јединке врло 
важни, да им се мора критички приступити како би скри- 
вени проблеми избили на површину. 54 

Из ових неколико карактеристика произилази да је пона- 
шање чланова тима (екипе) детерминисано знатним бројем 
фактора. Већ почетни корак идентификације одређеног ста- 
ња и односа може да буде од најбитнијег значаја. 


54 Према James Lewis Jr., Ecccllcnt Organizations, у kj еизи: Control and Jdcology 
in Organizations , Ed.: Greem Salaman and Kenneth Thompson, стр. 256-258. 

За организацију тима (екипе) од пресудног значаја је 
психолошка структура њених чланова. Упознавање струк- 
туре своди се на анализу сличности и разлика у одређеним 
аспектима когнитивних садржаја који се одражавају на њи- 
хове ставове и понашање. 

Сличност ставова испољава се у изразитој доминацији 
позитивне међусобне оријентације, која код идентичних 
интереса доводи до хомогенизације. 

Као субјекти стваралачког процеса, учесници сценско- 
уметничког чина саучествују у организовању позоришне 
представе, што представља посебну сатисфакцију за сваког 
учесника. 

Иницирањем и увођењем самоорганизујућих елемената 
у организацију позоришне представе стварају се услови за 
конституисање таквих решења и механизама, који ће јачати 
стваралачку мотивацију и иницирати на веће ефекте и вред- 
није резултате. 

Елементи самоорганизованости јављају се у двоструком 
смислу: а) у извесној аутономији која је претпоставка про- 
јекта односно представе у односу на позоришну организа- 
цију као целину, и б) обједињавању интереса чланова, што 
је неопходан предуслов сваке интеграције. 

При томе се дивергентни интереси могу разрешити само 
изналажењем глобалног интереса, до кога се долази разре- 
шавањем појединачннх интереса и објективизацијом пар- 
цијалних интереса Само интеграцијом и усклађивањем ин- 
тереса свих субјеката који учествују у пројектовању и реали- 
зацији позоришне представе долази се до јединства које 
води до заједничког циља. 

Самоорганизујући елементи могу доћи до изражаја само 
у условима који омогућавају пуну стваралачку иницијативу, 
уметничку слободу и равноправно учешће сваког члана ан- 
самбла. 

Полазећи са тих позиција организација позоришног про- 
јекта односно представе неће бити деперсонализована со- 

цијална групација нити идилична организациона јединица, 
већ организациона компонента позоришног стваралачко- 
производног процеса са задатком да заједничким умећима 
и напорима свих њених учесника реализује одређену пред- 
ставу. 


3. социолошки и психолошки 

ФЕНОМЕНИ 


Социолошки и психолошки феномени представљају је- 
дан од одлучујућих фактора детерминације понашања и 
успешности сваке групације. 

С обзиром да је развој сваке групације веома специфичан, 
истаћи ћемо опште тенденције и основне карактеристике, 
које сусрећемо у позоришној делатности, дајући акценат на 
социолошке и психолошке проблеме. 

Највећи степен интеграције јавља се међу члановима 
скупа када имају заједнички циљ. 

Да би се остварио заједнички циљ неопходно је скупно 
деловање, сарадња и помагање свих чланова тима (екипе), 
односно симултано дејство низа психичких и неурофизио- 
лошких процеса истог степена општости. 

Овај облик јединства манифестује се и остварује по 
принципу конвергенције тако да се расположиве енергије 
мобилишу у један максимално обједињен ток понашања 
Индивидуална енергетска својства личности усредсређују 
се на заједнички задатак који треба обликовати. Овај синер- 
гични однос интегрише „јединство заједничког циља”. 

У позоришној делатности као посебно сложен социјал- 
но-психолошки феномен јавља се тим (екипа) односно група 
која учествује у пројекту и реализацији позоришне пред- 
ставе. Међутим, чланство у таквом скупу није идентично са 




100 


Пројсктпа оргапизација у позоришту 


чланством у другим социјалним групама. Наиме, за изво- 
ђење једног позоришног дела образује се тим (екипа) чији 
чланови, по правилу, учествују и у другим пројектима тако 
да су чланови више тимова (екипа). Према томе, реч је о 
привременом учешћу у једном пројеггу или о могућем исто- 
временом учешћу у више пројеката, а како је у питању реали- 
зација задатака синкретичне природе, значи са учешћем уме- 
тника и стручних лица различитих профила. 

Тим (екипа) односно група, за реализацију позоришног 
пројекта односно представе, садржи и нека обележја која су 
као општа карактеристична за сваку социјалну групу, као 
што су: заједнички циљ, пројектни задатак и програм, уну- 
трашња кохезивност и конзистентност, развијене интер- 
акцијске - социјалне, психолошке и друге везе. 

Заједнички циљ је први услов брже и успешније соци- 
јалне и психолошке интеграције. Кад чланови заједнички 
циљ и задатак прихвате као основни мотив и садржај своје 
активности, успешност у остваривању циљева за њих ће пре- 
дстављати основну и врхунску вредност. Тада заједнички ци- 
љеви постају и индивидуални. Заједнички циљеви подстичу 
на успостављање чвршћих и трајнијих међусобних односа, 
јер чланови кроз активности задовољавају своје основне, со- 
циолошке и психолошке потребе - самоактуализацију. 

Односи међу члановима се кристалишу у процесу не- 
посредне интеракције; до прве диференцијације долази се 
поводом поделе улога и стицања статусног положаја 

Ансамбл за реализацију позоришног пројекта и предста- 
ве, представља интересну групацију засновану на развије- 
ним и разноврсним социјалним везама Иако је глобална со- 
цијална ситуација увек релевантан фактор меродавности ус- 
пеха једног продукционог односа, ипак неке социјалне везе 
као: међусобно познавање, професионална солидарност, 
приврженост тиму (екипи) и толеранција међу њеним чла- 
новима, више доприносе интегрисаности групе: с тим што 

од степена њене хомогенизованости зависи социјално-пси- 
холошко понашање њених чланова. 

После доношења одлуке о формирању и организовању 
пројектног тима (екипе) и извршене поделе улога и по- 
ложаја, те упознавања са начином функционисања и међу- 
собног комуницирања, стварају се услови за успостављање 
што успешнијих односа. 

При томе је могуће да се наиђе на ситуационе препреке, 
јер у процесу конституисања и њихове унутрашње консоли- 
дације никада не делују само интегративне снаге, већ и оне 
које на разне начине ометају или оспоравају процес ин- 
теграције - дисруптивне снаге. 

Чланови тима (екипе) за реализацију позоришног про- 
јекта, односно представе, представљају организовану микро- 
социјалну заједницу која претпоставља одговарајућу орга- 
низацију и структуру односа и функција. Структуру односа 
чине сви њени чланови, а структуру функција подела улога 
и положаја 

Улоге су одраз позиција и статуса у оквиру пројекта 
односно представе. Улоге су комплементарне: свака улога 
извлачи значење и из других улога које су с њоме повезане. 
Квалитет комплементарности спаја две или више улога у 
кохерентну јединицу, која омогућава карактеристичну стру- 
ктуру. Сваки глумац маркира улогу коју заузима са једин- 
ственим стилом свог експресивног израза 

Чланство чини основни структурални елемент. У том 
смислу свака група представља једну посебну и непонов- 
љиву социјално-психолошку појаву. Од тога каква су со- 
цијална и психолошка својства чланова, зависиће увелико 
стваралачки рад групе. 

Односи у тиму (екипи) односно групи, одражавају лич- 
ности појединаца Појединци, међутим, своје односе не ус- 
постављају у социјалном вакууму него у конкретној соци- 
јалној средини која утиче на понашање сваког члана. 

За разумевање односа у свакој групацији неопходно је 
познавање личних особина чланова. Наиме, сваки члан по- 
седује одређене диспозиције које се манифестују његовим 
понашањем. 

Односи делом изражавају и претходна социјална иску- 
ства чланова, с обзиром да већина чланова ансамбла нај- 
чешће учествује у више пројеката односно представа тако 
да са собом доноси и на друге чланове преноси социјална 
искуства стечена у другим тимовима (екипама); тиме се на 
својеврсни начин врши процес социјализације чланства 

У саставу тима (екипе) најистакнутије место заузима 
редитељ који пројектује и реализује позоришну представу. 
Његове личне особине могу умногоме да утичу на односе 
у ансамблу, јер проблем уметничког вођења представља 
веома сложено организационо, социолошко, психолошко и 
андрагошко питање. 

Ако редитељ не осмисли уметнички концепт и фило- 
зофију будуће представе, „партитура психофизичких радњи 
које ће предлагати глумцима на пробама, биће неадекватна 
и површна и неће извођаче покретати према резултату ”. 55 

Креативни напор редитеља на обликовању пројекта, од- 
носно представе, прати способност редитеља да објашњава, 
подстиче и мобилизира чланове тима (екипе), како би процес 
уметничког и техничког ангажовања текао координирано и 
усклађено. Обавеза је редитеља да покаже разумевање за сва- 
ког члана и да својом речју и одлучношћу отклони евен- 
туалне неспоразуме до којих најчешће долази на релацији 
члан - тим (екипа). Једном речју, као човек изузетне комуни- 
кације, редитељ има за задатак да створи стваралачку атмо- 
сферу међу члановима, да свој ауторитет стиче успешним 
режијским решењима, а не поступцима диктата који повре- 
ђУЈУ уметнички и стручни интегритет глумаца и сарадника 
на реализацији позоришног пројекта односно представе. 


55 Мирослав Беловић: Редитељ као оргаиизатор, часопис „Сцена”, 6рЗД986. 

Улога редитеља је посебно деликатна, јер је реч о соци- 
јалној групи релативно кратког временског трајања, а чији 
састав је веома хетероген: од глумаца, сценографа, кости- 
мографа, композитора и других чланова ансамбла, па до 
техничких и других сарадника Стога се од редитеља тражи 
да познаје не само општекултурни и уметнички ниво својих 
сарадника, него и њихове животне проблеме и тешкоће. 
Најважнији моменат узајамних односа редитеља, глумаца и 
осталих сарадника, је стваралачка атмосфера и самодисци- 
плина као основни предуслов заједничког успешног рада. 

„У настојањима да створимо добру представу никада се 
не качим за једног глумца; његовим учешћем не решавамо 
све. Чиним то са групом људи која ради. И када то кажем 
мислим на све сарадника, и на оне који се не појављују на 
сцени. И оног тренутка када направим групу равноправних 
слободних људи који су одбацили све своје страхове и своје 
провидне професионалне амбиције, ми смо заједно добили 
представу .” 56 

Очигледно је да општа схватања о социолошким и психо- 
лошким аспектима не откривају сасвим праву суштину чла- 
нова скупа образованог за реализацију позоришне пројекта 
односно представе, јер њене чланове кохезионо повезују и 
обједињавају јединствени и заједнички циљ, што условљава 
снажне мотивације и интегративне везе међу члановима 

За разлику од структуралних групација у оквиру позо- 
ришта егзистира и публика као неструктурирана скупина. 
Под публиком Н. Рот посразумева „неструктурирану и не- 
организовану скупину људи, окупљену на ограниченом 
простору, чије је реаговање више реактивно и рецептивно 
него активно и ангажовано, а код које постоји релативно 
слаба интерстимулација која долази до изражаја у спрем- 
ности за узајамним подражавањем понашања ”. 57 


56 Мирослав Беловић, „Дуга”, бр. 321/86. 

57 Никола Рот: Социјалиа интеракција II, Савез друштава психолога Ср- 
бије, Београд 1980, стр. 25. 

Иако је позоришна публика састављена од различитих, 
међусобно непознатих субјеката, ипак се под дејством по- 
зоришног чина формира у посебан, колективан скуп. 

Колики је утицај публике илуструје В. Е Мејерхољд: „Цео 
рад режисера и глумца условљен је присуством публике и 
може да зазвучи у пуној мери тек када је прошао контролу 
узајамног прожимљања сцене и гледалишта” 58 , или „пробе 
за режисера и глумца почињу уствари на дан премијере, на 
дан када се први пут појављује публика у сали.” 59 

Публику окупљену ради присуствовања позоришној 
представи карактерише баш та њена намена која се огледа 
у појачаној активности која интезивира или кочи позориш- 
ну атмосферу и тиме утиче на понашање појединих учес- 
ника, па и на уметнички ансамбл као целину. 

Позориште као уметност играња на сцени, намењена је 
публици. Позоришна уметност која се непосредно обраћа 
сензибилитету гледалаца, може баш зато да пренесе и ра- 
ционална и ирационална значења Стога схватања о једин- 
ствености феномена позоришне уметности с правом укљу- 
чују и позоришну публику. Ово тим пре што се као посебна 
одлика позоришне публике, поред неструктурираности, мо- 
же навести и способност понашања, а и релативна сличност 
или хомогеност њених чланова. 


4. ЕКОНОМСКИ ЕЛЕМЕНТИ У 
ПОЗОРИШНОМ ПРОЈЕКТУ - ПРЕДСТАВИ 


Позоришно дело постиже интензивна дејства на свест и 
културу публике. Али, у практичној друштвеној валори- 


58 Всеволд Е Мејерхољд: О позоришту, „Нолит”, Београд 1976, стр. 301. 

59 Исто. 

зацији, иако квалификовано као делатност од посебног зна- 
чаја, оно не постиже том значају респодентан положај. 

Наиме, у нормативној делатности услуге друштвених 
делатности често нису диференциране, што значи да је 
сценско-уметничка делатност изједначена са здравственом, 
социјално-заштитном, образовном и сл. Тачно је да позо- 
ришна уметност захтева извесна својства као и друге друшт- 
вене делатности (знање, искуство), али се она ипак у много 
чему разликује од осталих друштвених делатности. Стога 
сваки једнообразни третман у законској регулативи има 
негативне последице по организацију сценско-уметничке 
делатности, јер доводи до једнозначне примене шаблони- 
зираних правних института и стереотипних организацио- 
них решења 

С друге стране, кад је реч о друштвеним делатностима 
стоји чињеница да искључиво деловање законитости тр- 
жишта не може бити једини основ усклађивања рада, по- 
треба и вредновања резултата Наиме, обим и интензитет 
захтева за тим услугама је такав да примена робно-тржиш- 
них механизама не би задовољила потребе и интересе њи- 
хових корисника. 

Репертоарско позориште као уметничка и културна ин- 
ституција врши образовну и васпитну функцију код нај- 
ширих друштвених слојева. Стога је разумљиво да цене 
позоришних улазница буду приступачне за све категорије 
грађана. Али, у том случају, позоришту треба надокнадити 
разлику између стварне цене улазница и номиналне, бене- 
фициране цене. Тада та разлика неће представљати помоћ 
или ненаменску дотацију, већ регрес на име разлике до 
стварне цене позоришног рада. 

Када је реч о цени, њеној функцији и структури, нема 
оправданог разлога да се цена позоришне представе ан- 
алитички битно разликује од цене у материјалној произ- 
водњи. То значи да се цена, пре свега, заснива на еле- 
ментима планске калкулације са предвиђањима износа при- 

хода и њихових ресурса, директних и индиректних трош- 
кова, као и обавеза које оптерећују пројекат, односно пред- 
ставу. Као трошкови у планској калкулацији фунгирају и 
хонорари уметника и осталих учесника на пројекту односно 
представи, те сразмеран део средстава за проширење мате- 
ријалне основе рада и за резерву. Да би се оптимизирали 
финансијски параметри пројекта, односно представе, треба 
анализирати поједине елементе структуре трошкова у н>и- 
ховој међусобној повезаности, а на основама економске ра- 
чунице. Наиме, трошкови се не крећу увек како су пла- 
нирани, јер није могуће предвидети све околности које на 
н>их утичу. Тако, свако закашњење у мењању основне кон- 
цепције пројекта представе има за последицу, по правилу, 
губитак претходно уложених средстава 

Савремени информацијски системи пружају довољно 
могућности да се планирани параметри и остварени ре- 
зултати успешно евидентирају и прате. Планска калкула- 
ција и евидентирање остварених прихода и издатака по 
пројекту, односно представи, захтевају одговарајуће про- 
мене у књиговодственој евиденцији, увођење радних налога 
и оперативне евиденције реализације пројекта, односно 
представе. Трошкове треба пратити не само по врстама, већ 
и по фазама рада. У том случају пројект, односно представа, 
може да има посебан обрачунски статус. 

Економско моделирање стваралачко-производног проце- 
са у позоришту представља веома сложен задатак. Наиме, у 
технолошком и организационом моделирању тога процеса 
могућа су различита алтернативна решења да би поред уме- 
тнички вредних, била усвојена и она која су економски 
повољна. 

Међутим, свака планска калкулација позоришног про- 
јекта губи свој резон када институција за финансирање 
културе надокнаду за реализацију пројекта утврђује пау- 
шално, и то искључиво за целокупну програмску делатност 
позоришта, не водећи уопште рачуна о ефектима те делат- 

ности (успешност представе, број изведених представа, пла- 
сман код публике итд.). 

Неуспостављање реалнијих основа и мерила за вредно- 
вање позоришне делатности, значи непризнавати тој делат- 
ности равноправни друштвено-економски положај и њен 
самостални субјективитет. 

Посебан обрачунски статус омогућава да одговорни чла- 
нови тима (екипе) имају сталан и пун увид у стање и кре- 
тање трошкова на пројекту како би правовременим интер- 
венцијама отклонили евентуалне штетне последице. Основ- 
на је претпоставка да су чланови материјално заинтере- 
совани и стимулисани да представа постигне што већи ус- 
пех како уметнички, тако и материјални, и да се као таква 
што дуже одржи на репертоару. Тим путем уметнички ре- 
зултати у репертоарском позоришту би дошли у корелацију 
са финансијским ефектима, и на тај начин би допринели 
да чланови уметничког ансамбла рационално користе све 
могуће ресурсе током рада на пројекту, односно представи. 

Очигледно је да досадашњи систем финансирања позо- 
ришне делатности није дао очекиване резултате. Стога уме- 
сто алиментирања програма односно репертоара позоришта 
као целине, неопходно је финансирати пројекте као обра- 
чунске јединице, што значи са предрачуном прихода и рас- 
хода. Договорена накнада мора бити обрачунска конвенција, 
чија се структура и вредносни израз заснива на претходно 
утврђеним стандардима и нормативима специфичним за 
обаљање позоришне делатности. Досадашња истраживања 
у том домену показују да је могуће објективизирати односе 
у стицању дохотка позоришта, и то: кроз договорену нак- 
наду којом ће се компензирати непокривени износ стварне 
цене коштања позоришне представе и цене улазница за 
конкретну представу. 

Евидентно је да садржаји и начини рада репертоарског 
позоришта, поред програмских, имају и-своје економске 
димензије, које су често потискиване и запостављене у прак- 

си, што условљава постојање диспропорција у њиховим ма- 
теријалним и финансијским токовима. 

Неусклађеност уметничко-стваралачких и материјално- 
финансијских пропорција објективно доводи до сметњи и 
застоја у одвијању позоришних активности и негативно се 
реперкуира на целокупан друштвено-економски положај 
позоришта 

Досадашњи парафискални карактер финансирања позо- 
ришне делатности не осигурава члановима уметничког ан- 
самбла и другим сарадницима на пројекту, односно пре- 
дстави, да одлучују о сопственим проблемима и интересима 
на објективизиран начин. 


5. ПОЗОРИШНА ПРЕДСТАВА И МАРКЕТИНГ 


Повећање продуктивности у производњи материјалних 
добара и услуга и настали проблеми око њиховог пласмана, 
резултирали су појавом маркетинга као савременог присту- 
па испитивања тржишних услова ради задовољења потреба 
и жеља потрошача. 

Од успешности предвиђања номенклатуре потреба за- 
виси пласман производа, односно да ли ће и у ком обиму 
бити задовољене потребе потрошача. То значи да се марке- 
тинг не своди само на испитивање садашњег стања, већ на 
процене и предвиђања будућих потреба. Са тог аспекта мар- 
кетинг је превасходно перспективна категорија 

За разлику од маркетинга у материјалној делатности, у 
којој стварни циљ економско-пропагандне поруке јесте пла- 
сман и продаја уз остварење профита, маркетинг у кул- 
турно-уметничкој сфери, посебно у сценско-уметничкој де- 
латности, има првенствено за циљ истраживање и задо- 
вољење културних потреба и жеља корисника Говорећи о 

културним потребама и путевима њиховог задовољења, оп- 
равдано се поставља питање друштвене валоризације мар- 
кетинга у култури, односно његовог инструментаријума 
(пропаганде, рекламе, односа са јавношћу и публиком). На- 
име, друштвену валоризацију не би требало да добију про- 
пагандне поруке које представљају остварење кича или не- 
гативни елементи масовне културе. Стога, проспективно 
маркетиншко сагледавање у сценско-уметничким делатно- 
стима не сме бити искључиво тржишно оријентисано, већ 
засновано на резултатима истраживања и методолошким 
поступцима у остваривању културно-естетских и образовно- 
васпитних потреба корисника. 

Усмереност маркетинг концепције према јавном мнењу 
и позоришној публици, представља неопходност која је из- 
ражена у обостраној повезаности позоришта и средине у 
којој оно делује. Ова двосмерна комуникација тежи да путем 
прикупљања и одашњљања сигнала и кодова, обезбеди сла- 
ње информација и порука ка јавности односно публици, те 
њихов повратни утицај на позориште. Резултати тих актив- 
ности огледају се у анализи прикупљених података, до- 
ношењу одговарајућих предлога нових програма, реперто- 
арских планова и иновативних решења. Даља реперкусија 
јесте уочавање критичких тачака у пласману позоришних 
представа, изналажење нових облика и инструмената рекла- 
ме и пропаганде, као и побољшања метода за испитивање 
јавног мнења 

За спознавање потреба и утицаја за њихово задовољавање, 
битан регулатор су маркетинг активности помоћу којих се 
диференцирају основне маркетинг функције: истраживање 
и планирање. 

Под истраживањем у овом смислу се подразумева: ор- 
ганизационо изналажење и испитивање основних карак- 
теристичких тржишних феномена са циљем да аналитич- 
ким и експерименталним методама обогатимо наша знања 
и дођемо до нових открића 

Полазну основу у маркетинг-концепту истраживања чи- 
ни утврђивање потреба за уметничким позоришним ужит- 
ком у одређеној културној средини. У проучавању тих по- 
треба умесно је да се пође са холистичког становишта 
Наиме, питање потреба није само повезано с интелектуал- 
ном сфером човековог живота, већ и са ставовима и вред- 
носним критеријумима друштва, односно средине у којој 
оно делује. При томе, отежавајућу околност представља не- 
постојање универзаног приступа и јединствених критерија 
у проучавању и класификовању потреба Из сложености пој- 
ма потреба произилази захтев за научним приступом у са- 
влађивању овог проблема Ово тим пре, што у процену дате 
ситуације ваља укључити и вредносне судове као саставни 
део утврђивања потреба и приоритета у њиховом задово- 
љавању. 

Основни циљ евалуације потреба јесте довођење до по- 
већаног утицаја и учешћа јавности у програмској оријен- 
тацији и репертоарској политици позоришта Овај феномен 
партиципације својеврстан са методолошког становишта, 
позитивно ће се одразити на улогу и значај позоришта у 
друштвеним односима и на средину у којој оно делује. 

Компаративне анализе хуманистичких наука показују 
значај васпитања у категоризацији потреба У процесу вас- 
питања нужно је да постоји усклађеност друштвених и 
индивидуалних потреба, да друштвене потребе прерастају 
у индивидуалне као самоактивности појединаца. 

И поред битних појмовних разлика између маркетинга 
и планирања позоришних делатности постоје релације које 
их структурно повезују тако да маркетиншко планирање 
поред екстраполације садашњих и прошлих ситуација у 
домену позоришних достигнућа, обухвата и предвиђање бу- 
дућих пројеката као израз усаглашених интереса друштва 
и позоришне публике. 

а) ОСНОВНИ ЗАДАЦИ МАРКЕТИНГ ФУНКЦИЈЕ 
У ПОЗОРИШНОЈ ОРГАНИЗАЦИЈИ 


Маркетинг-функција покреће акције на начелима мар- 
кетинг политике, а у циљу обезбеђивања пласмана; у том 
смислу маркетинг повезује и подстиче одређене активно- 
сти, што значи да није само себи циљ. 

Организација маркетинга у позоришту, поред анализе тр- 
жишта и дистрибуције програмских односно репертоарских 
информација, обухвата и учешће у економсккој пропаганди, 
подразумевајући информисање јавности о стваралачко-про- 
изводној делатности позоришта; служећи се, при томе, раз- 
новрсним аудио-визуелним средствима и методама (штампа, 
рекламни плакати и панои, радио, телевизија, филм), као и 
јавним демонстрирањем теме или предмета пропаганде (из- 
давање: каталога, часописа; пригодне изложбе). 

Од маркетинга зависи добрим делом успешност пласма- 
на позоришних представа, а тиме и ефекти економске функ- 
ције. 

Филозофија маркетинга у позоришту мора бити при- 
лагођена карактеристикама и специфичностима позориш- 
ног рада 


б) ПРОМОЦИЈА ПОЗОРИШНЕ ПРВДСТАВЕ 


Са премијером позоришне представе окончава се процес 
на пројектовању и започиње поступак приказивања пред- 
ставе. То је преломни тренутак за носиоце стваралачко-про- 
изводног процеса, јер премијера представе као завршни чин 
верификује рад свих оних који су на било који начин у том 
процесу учествовали. Оцена њиховог рада биће дата кроз 
вредност дела које се ставља на увид јавности. 

Најава приказивања новог позоришног дела врши се пу- 
тем промоције. То је време када су се стекли сви објективни 
услови да јавност о томе буде обавештена. 

Промоција се манифестује на више начина: 

- организовањем јавног промотивног састанка на коме ће 
редитељ или друго лице овлашћено од управе позориш- 
та говорити о битним карактеристикама новог позориш- 
ног дела, о ауторима и другим актерима, као и о осталим 
обележјима која су од интереса за учеснике скупа; 

- давањем свих потребних информација средствима јавног 
информисања у циљу објављивања; 

- афиширањем на рекламним паноима; 

- слањем промотивног материјала свим потенцијално за- 
интересованим појединцима и институцијама. 

Поступак промовисања позоришног комада садржи низ 
података и информација о значају и садржају дела са аспекта 
културно-уметничког стваралаштва тако да нема искључиво 
комерцијални карактер, мада је формално саставни део мар- 
кентишког плана 

Промоција позоришне представе није једнократни акт, 
већ се састоји од радњи и поступака, које са истим циљем, 
на различите начине промовишу представу. 

Од успеха промоције зависи у великој мери анимација 
заинтересованих грађана, потенцијалних посетилаца пред- 
ставе, као и одзив позоришне публике. 

Но, како се презентација новог позоришног комада не 
завршава са премијером, тако и промотивно информисање 
треба третирати као продужену маркетиншку акцију. 


ц) КОНТАКТ СА ЈАВНОШЋУ 

Критичко мишљење о неком делу, изражено у критичкој 
публицистичкој форми или као незваничан став појединца, 

може се дати само на основу одговарајућег стручног знања. 
Предуслов знања јесте располагање свим потребним инфор- 
мацијама о предмету дела и његовим битним обележјима. 

Међутим, кад су у питању дела сценско-уметничке при- 
роде, као што је позоришни комад, често претежу афек- 
тивни моменти који се спонтано и интерактивно јављају 
код публике. 

Стога су мишљења и оцене посетилаца о вредности при- 
казане позоришне представе заснована пре свега, на њихо- 
вој емоционално-мотивационој структури, док је критика 
стручног лица израз његовог индивидуалног професионал- 
ног потенцијала При томе, није довољан само увид у пред- 
ставу, јер као привид може да заведе и остави погрешан 
утисак о стварној вредности дела 

Неопходно је да приказивање представе прате програм- 
ски и други материјали који се уручују посетиоцима да би 
били информисани о садржају дела, аутору и члановима 
уметничког ансамбла Тиме се постојећи оквири схватљи- 
вости проширују, обогаћују новим сазнањима, формирају 
основу за разумевање и процену дела, те за развијање кри- 
тичког мишљења 

Када је реч о ставу публике према новој позоришној 
представи, може корисно да послужи анкета која се у виду 
питања на дописници уручује посетиоцима на крају пред- 
ставе с молбом да дописницу врате са њиховим одговорима 
на постављена питања Да би добијени одговори били меро- 
давни као статистички узорак нужно је да се анкета спрове- 
де као испитивање са иницијапним провоцирањем одговора 
на довољном броју испитаника, тако да би финална анализа 
дала меродавне резултате. 

Позоришна комуникација са медијима треба да је ре- 
довна и ангажована; као таква поред оглашавања позориш- 
ног репертоара, треба да садржи и све значајне информације 
из живота и рада позоришне институције. Облике и методе 
те сарадње садржаваће маркетиншки план позоришта. 

д) ОРГАНИЗАЦИЈА ПОЗОРИШНИХ ГОСТОВАЊА 

с обзиром на улогу коју позориште има у друштву, де- 
латност позоришта не може да се сведе само у оквире метро- 
поле и већих урбаних центара. Наиме, интерес је шире 
друштвене заједнице да се уметничка делатност позоришта 
дисеминира како би била доступна најширим народним 
слојевима. Велик допринос у том погледу даје телевизија. 
Но, телевизијске позоришне представе, маколико добродо- 
шле, ипак не могу потпуно да замене и дочарају позоришну 
атмосферу и уметнички амбијент који посетилац доживљава 
својим |Непосредним присуством позоришној представи. 

Из тог разлога увек су актуелна гостовања познатих позо- 
ришта. Поред тога, гостовањима позоришних ансамбала из 
других средина или из иностранства, добија се увид у њи- 
хова достигнућа и искуства 

Општи културни интерес и образовно-васпитна функ- 
ција упућују да се активности око планирања и органи- 
зовања гостовања позоришних представа одвијају усагла- 
шено са државним органом задуженим за културни развој, 
кад су у питању гостовања из иностранства или кад је неоп- 
ходна финансијска партиципација тог органа. 

VI 

УЛОГА МЕНАЏМЕНТА У 
ПОЗОРИШНОЈ ОРГАНИЗАЦИЈИ 


С развитком комуникационих система и импликацијом 
информатике у све сфере друштвеног живота, расте значај 
и улога менаџмента у пословном свету и у свим другим 
делатностима. 

У теорији и пракси појам менаџмента се различито тре- 
тира и дефинише. Значење речи management која се обично 
преводи као: управљање, вођење, па и вештина, умешност, 
- сувише је свеобухватно и опште. У оквиру тог општег 
неопходно је истаћи све оно што је посебно и артикулисати 
све битно што се налази у оквиру тог сложеног појма. 

За вођење једног посла, односно решавање одређеног 
задатка, битна је организација како у припреми тако и у 
извођењу, до које се долази рашчлањавањем на радне актив- 
ности, њиховим анализирањем и доношењем одговарајућих 
одлука за предузимање акција. При томе је важно да при- 
ступ у тражењу најповољнијих услова и оптималног реше- 
ња, не сме да буде конформистички и шаблонизиран, већ 
рационалан и креативан. 

Без обзира да ли се менаџмент обавља у домену мар- 
кетинга, финансија, у пословном свету, или у позоришној 
делатности, нужно је да се располаже информацијама о 
окружењу, тржишту, о лицима са којима ступа у контакт, 
као и о свим другим околностима које могу утицати на 
успешност обављања менаџерског посла. 

Према томе, поред организације и креативности, као ва- 
жне компоненте менаџмента јавља се информисаност и ко- 
муникативност, односно обавештеност и вештина у опште- 
н>у и споразумевању с људима. Наиме, сазнавање психолош- 
ког профила условљава модел пословног комуницирања. 

Што су послови менацмента сложенији и деликатнији, 
то расте улога и значај поменутих компоненти, нарочито 
кад је у питању функција управљања и вођење комплексних 
послова 

Хармонична усклађеност ових компоненти представља 
предуслов за успех менаџмента као целине. Но, код одре- 
ђених задатака неке компоненте више долазе до изражаја; 
зависно од величине и сложености задатака који се у оквиру 
функције менаџмента обављају, могу се уочити три нивоа 
менаџмента: 

— највиши ниво - односи се на спровођење пословне поли 
тике и доношење стратешких управљачких одлука, гло- 
бално организовање и планирање, као и на врхунско 
комуницирање; 

— средњи ниво — везан је за организовање и спровођење 
оперативних задатака, уз хармоничко дејство свих ком- 
поненти менаџмента; 

— нижи ниво — је опредељен на извршавање стандардизо- 
ваних послова, уз уобичајене пословне контакте и опште- 
ње са сарадницима 

Из ових својстава могуђе је формулисати менаџмент као 
својеврсну функцију коју карактерише посебан стваралачки 
приступ у изналажењу оптималних организационих услова 
и контаката за споразумевање и решавање пословних за- 
датака 

Менаџмент у развијеним техничко-технолошким земља- 
ма има шире значење, док се у другим своди првенствено 
на пословне контакте и аранжмане или на спровођење орга- 
низационих и планских задатака оперативне природе. 

Доследно таквим схватањима и лице које обавља менаџ- 
мент обухвата широк распон профила: од продуцента, им- 
пресарија, управника, оперативног директора, па до гене- 
ралног менаџера, финансијског менаџера, маркетинг ме- 
наџера, и др. 

Менаџмент у позоришту носи обележја и специфично- 
сти те делатности, тако да баш у позоришту стваралачка 
компонента менаџмента може доћи до пуног изражаја 

Организација стваралачко-производног процеса по фаза- 
ма и израда и праћење терминског плана по активностима, 
пружа могућност менаџеру позоришне организације да се 
огледа на том подручју, наравно, уз активну сарадњу ре- 
дитеља 

Нема сумње да обједињавање и вршење послова марке- 
тинга око испитивања и обраде тржишта, промоције и плас- 
мана позоришних представа, контаката са јавношћу и ме- 
дијима за упознавање са репертоарским пословима и дру- 
гим збивањима и новитетима из позоришног живота, те 
организовања позоришних гостовања, свакако захтева стру- 
чни профил једног менаџера. 

Сигурно је да се пословно-оперативни задаци око закљу- 
чивања разних послова са трећим лицима, контакти са фон- 
довима и другим органима око обезбеђивања допунских 
финансијских средстава, руковођење стручним групама у 
оквиру модела сложене позоришне организације, могу ква- 
литетније и успешније обављати под искусним вођством 
менаџера који добро познаје позоришну делатност. 

Све ово указује да менаџер, поред стручног, теоријског 
и практичног рада, мора да поседује и посебне квалитете, 
као: пословна предузимљивост, предусретљивост и такти- 
чност у контактима, умереност и толерантност у разгово- 
рима, културно понашање у оптицају с људима. 

Очигледно је да менаџер у позоришту мора бити човек 
који у себи сажима органиозацону и пословну способност 
и уметнички сензибилитет. 

Менаџмент у позоришту носи, дакле, обележје позори- 
шне делатности и установљене организације, па се по сво- 
јим задацима и активностима знатно разликује од менаџ- 
мента у другим областима. 

С правом се може очекивати да ће с развојем органи- 
зационе мисли и стицањем искуства, менаџмент у позо- 
ришту заузети оно место које му, по намени и задацима, и 
припада. 

VII 

МЕЂУЗАВИСНОСТ ПЛАНИРАЊА 
И ОРГАНИЗАЦИЈЕ ПОЗОРИШНЕ 
ДЕЛАТНОСТИ 


1. ОПШТЕ КАРАКТЕРИСТИКЕ 
ПЛАНИРАЊА 


О планирању и плану постоје различита мишљења и 
ставови у теорији и пракси. У практичним радовима пла- 
нирање се често своди на предвиђање непосредних, текућих 
задатака, а план на скуп индикатора и параметара одређених 
вредности и међусобних релација за детерминисано раз- 
добље. У савременој теорији доминира мишљење да пла- 
нирање има конститутиван значај, будући да је засновано 
на научним методама и истраживачким резултатима 

Планирање има свој ослонац у основним законитостима 
друштвеног, економског и културног развоја, па се прили- 
ком планирања не смеју пренебрегнути опште закономер- 
ности тога развоја Недостатак општих праваца тог развитка, 
смањује могућности примене неопходних информација за 
избор политике и подручја развоја одређеног субјекта Си- 
стем планирања, дакле, није независна, већ изведена катего- 
рија укупног друштвено-економског и културног развитка 

У појединим раздобљима мењао се систем планирања, 
као и улога коју планирање има у регулисању токова дру- 
штвене репродукције. Те промене нису ишле равномерно, 

већ са мањим или већим осцилацијама, али основни њихов 
правац кретао се од централистичког планирања са адми- 
нистративним утврђивањем конкретних циљева и задатака, 
ка систему планирања заснованом на децентрализацији и 
самосталности основних субјеката. Дошло се, наиме, до са- 
знања да комплексним системима није могуће успешно 
управљати претежно централистичким усмеравањем, већ да 
је нужно у њих уградити одговарајуће механизме само- 
регулације, на бази општих услова, заједничких и поједи- 
начних циљева и интереса, те одстранити негативно дејство 
мноштва дивергентних чинилаца. 

Аналитички посматрано, планирање представља процес 
у коме се свесно и организовано предвиђа обављање одре- 
ђених активности, ради постизања предузетог циља. Ме- 
ђутим, планирање се не односи само на циљеве, већ и на 
припремне радње, као и средства која треба предузети, да 
би се постављени циљеви реализовали. Оно се протеже 
„како на циљеве (и подциљеве) које треба остварити (циљно 
планирање), тако и на укупност свих мера и деловања која 
су потребна за остварење циљева (планирање средстава). На 
крају планирања (као поступка) стоји план (као резултат) 
који садржи све коначне одлуке о алтернативама циљева и 
средстава између којих је требало изабрати.” 60 

За планирање је такође значајно постојање истородних 
и других субјеката које сусрећемо као носиоце планских 
активности. Њихова идентична делатност не значи да су 
им циљеви и интереси заједнички. Исто тако, различите 
делатности и задаци не морају да значе да су им циљеви и 
интереси дивергентни. У сваком случају, егзистенција ви- 
ше субјеката планских активности истородне делатности 
или са заједничким интересима истог просторног подручја, 


60 Erich Kosiol: Темељи и методе истраживања оргапизације, „Информа- 
тор”, Загреб 1972, стр. 21. 

изискује потребу истовременог међусобног усклађивања 
планова путем координирања и споразумевања Усклађива- 
ње планова практично значи да носиоци планских актив- 
ности узајамно излазе у сусрет једни другима да би уса- 
гласили своје интересе и циљеве (сусретно планирање). 

Планирањем је неопходно сагледати развојне могућно- 
сти и утврдити пропорције с обзиром на расположиве по- 
тенцијале и капацитете. Отклањање диспропорција у пла- 
нирању је нарочито важно када су у питању планови већег 
обима. 

Планирање као усмеравајући процес омогућава да се од 
више могућих решења изабере оно које је оптимално за 
дате услове и пронађу најрационалнији путеви за његово 
извршење. Прилагођавање пак планирања постојећем стању 
које садржи извесне недостатке само потенцира утврђене 
слабости и негативности. 

Стално растућа потреба да се унапреди процес рада и 
побољша организација, условљава перманентност плани- 
рања, која се испољава у разним видовима, почев од по- 
јединачних оперативних планова па до анализа планова и 
смерница за будуће планирање. 

Планови морају бити реално и квалитетно урађени. Реа- 
лност планирања значио не потцењивати, али не и пре- 
цењивати расположиве снаге и средства. 

Од посебне је важности да план буде јасно и конкретно 
дефинисан, што значи да је видљив плански задатак, време 
и начин извршења, као и ко је дужан да задатак изврши. 
Ови елементи могу да буду дескриптивно или конклудент- 
но изражени, али да нема дилеме у погледу јасноће. 

Донети план треба да стално прати и испитује оправ- 
даност и тачност планских поставки. То преиспитивање 
планова и њихово прилагођавање измењеним условима, чи- 
ни суштину начела континуитета планирања 

Посматрајући са методолошког гледишта, планирање и 
план за Шешића представља предвиђање, а састоји се у 
постављању „одговарајућих хипотеза о циљу, о методи, о 
фазама и о средствима планиране делатности”. 61 

Планирање одређене радње, поступка или облика де- 
латности је сложен мисаоно-теоријски процес чији су бит- 
ни елементи: а) одређивање циља, б) утврђивање основа 
планиране делатности, услова, средстава и метода оства- 
ривања, и ц) прогнозирање битних момената будуће делат- 
ности на основу постављања, разраде и теоријске провере 
хипотеза. До ових елемената долази се путем прикупљања 
информација и анализа добијених података, а често служећи 
се и логичким процењивањима и математичким прорачу- 
нима, као и коришћењем одређених теоријских и практич- 
ких модела. 62 

Планирање позоришне делатности зависи и изводи се 
из карактеристика и специфичности сценско-уметничког 
чина. Стога се процес планирања у позоришту не може 
заснивати на истим мерилима као поступак планирања у 
материјалној прозиводњи. 

Комплексност планирања позоришног чина условљена 
је зависношћу функција које у том процесу учествују. По- 
што оне нису увек исте учесталости и истог интензитета, 
то ће планирани трендови бити подложни чешћим осци- 
лацијама, па и променама. 

У процесу даљег планског развоја позоришне делатно- 
сти акценат треба да је на постизању већих и значајнијих 
резултата на макро плану, доношењу дугорочнијих пла- 
нова, обнављању оперативних планова при пројектовању и 
реализовању представа, као и даљем развијању метода пла- 
нирања позоришних активности. 


61 Богдан Шешић: Основи мстодологије друштвсних наука, „Научна књи- 

га”, Београд 1974, стр. 235. _ 

62 Исто, стр. 236. 

Планирање развојне политике, стратегијски плански за- 
даци који садрже смернице програмске оријентације и раз- 
витка материјалних ресурса, оперативно планирање које 
обједињује текуће задатке и средства за њихово извршење, 
технологија планирања која омогућује технолошку разраду 
планова - чине основне планске задатке у позоришној де- 
латности. 

Ангажованијим удруживањем рада и средстава допри- 
нело би се ефикаснијем решавању материјалне основе рада 
позоришне делатности, а увођењем савремене организације 
која би била у функцији тока и начина одвијања позоришне 
делатности и усвојене технологије, остварили би се вид- 
љиви ефекти на плану рационализације пословања. У реша- 
вању ових крупних задатака значајну улогу има планирање 
као једно од важнијих подсистема управљања 

Све ово указује да планирање у позоришту захтева суш- 
тинско познавање бића позоришне делатности, достигнућа 
савремене организације рада и теорије планирања, па и 
поред свега тога оно носи знатан ризик, јер је у питању 
планирање активности чији је резултат уметничко дело. 
Ово и стога што позориште представља живи организам 
који непосредно реагује на промене културне климе у дру- 
штву, које увек изнова, у измењеним друштвеним условима 
и за нову публику тражи увек нова, увек друкчија, то јест 
увек конкретна решења. 63 

Из тих разлога у неким позоришним срединама влада 
мишљење да планирање уметничке делатности у позориш- 
ту није могуће због саме природе уметничког стваралаштва. 

Међутим, планирање не улази у уметничку сферу реали- 
зовања позоришне представе. Оно само предвиђа задатке, 
послове и поступке у оквиру производног сценско-умет- 
ничког циклуса, одређује фазе рада, утврђује потребе у кад- 


63 Ели Финци: Вишс и Maibc од живота, „Просвета”, Београд 1963. 

ровима, опреми, материјалу и финансијским средствима. 
Тешкоће настају када се прогнозирају временски периоди 
трајања појединих фаза, јер неке од њих увелико зависе од 
идејно-уметничког концепта представе и изражајних ства- 
ралачких могућности чланова ансамбла Наиме, свако за- 
кашњење у припреми плана и поремећаји у планираној 
реализацији, могу да произведу штету. Но, уз потребне ре- 
зерве у времену и средствима, уочени проблеми могу се 
превазићи. Ово тим пре што искуство показује да се прави 
уметник брзо прилагођава новој средини и измењеним ус- 
ловима рада 

Ни прогноза о уметничком квалитету пројектоване по- 
зоришне представе не може се планирањем децидирано 
дати, тако да се квалитет будуће представе може само апрок- 
симативно предвиђати уопштеним формулацијама 


2. ПЛАНИРАЊЕ КАО КОМПОНЕНТА 
ОРГАНИЗАДИЈЕ ПОЗОРИШТА 


За планирање позоришне делатности, посебно за израду 
и доношње стратегијских планова, од посебне је важности 
утврдити дејство окружења на поједине његове функције, 
као и развијеност односа и ниво сарадње између позориш- 
них институција 

Позориште и средина у којој оно врши своју културно- 
уметничку мисију, налазе се у одређеном односу корела- 
ције. Њихова међузависност, иако је теоријски и начелно 
дефинисана, није у пракси још сасвим изграђена, барем не 
у мери да би позориште у том смислу систематски обављало 
своју функцију планирања 

На плану сарадње позоришних институција планирање 
зависи од интеграционих кретања и тежњи за обједињава- 
њем заједничких циљева и задатака Број питања која би се 
могла заједнички планирати и уређивати није мали, нити 
безначајан; њихов спектар обухвата заједничка истражива- 
ња, координацију у планирању репертоарске политике, реа- 
лизовање пројеката из заједничког програма, сарадњу на 
плану размене кадрова, заједничко коришћење опреме, ра- 
дионица и техничких средстава Постоје реални услови да 
се конституише систем организације одређених, заједнич- 
ких позоришно-сценских активности, што би се позитивно 
одразило и на планирање позоришне делатности. 

Усклађивањем планова позоришних организација оства- 
рила би се јединственост планирања То би у пракси зна- 
чило да одређени носилац планирања своју планску актив- 
ност не би смео да врши угрожавањем делатности и интере- 
са других носилаца планирања 

Планирање иначе захтева пуну толеранцију при изно- 
шењу и разматрању ставова, као и могућност усаглашавања 
критеријума на разним нивоима Свакако да ће договарање 
и споразумевање бити ефикасније ако се парцијални инте- 
реси сагледају у светлу заједничких интереса, јер у тим 
релацијама појединачни интереси добијају другу димен- 
зију. Овакав интегрални приступ планирању карактеристи- 
чан је и за позоришну делатност. 

У односу на микроорганизовање позоришта планирање 
као инструмент за постизање одређеног циља, непосредно 
утиче на саму позоришну организацију. Тај утицај долази 
до изражаја саображавањем организационих елемената 
планским мерама. Ефекти планских мера одражавају се у 
систему организације, док добијени резултати могу у прак- 
тичној примени да повратно утичу на план. При томе, 
утицај организације на планирање није ништа мањи, јер 
од организације увелико зависи да ли ће се, у ком обиму и 
са којим успехом план реализовати. 

Узајамна зависност планирања и организације у позо- 
ришту, огледа се у следећим односима: 

- динамичком процесу позоришне делатности одговара 
адаптиван модел организације, па самим тим и флек- 
сибилан начин планирања; 

- организацији позоришног пројекта и представе одговара 
модел планирања заснован на децентрализованој ини- 
цијативи и централизованој синтези, који треба да под- 
стакне стваралачку стимулацију на свим нивоима; 

- административни начин планирања супституише се 
оперативном техником планирања; 

- док је утицај планирања на организацију усмеравајуће и 
конструктивне природе, дотле организација делује на 
планирање реверзибилно и коригујуће. 

Планирање непосредно утиче на структуру саме органи- 
зације. То се постиже прилагођавањем организационе стру- 
ктуре дугорочним и текућим планским задацима. Сваком 
организационом елементу планом се додељују одговарајуће 
активности. 

Способност прилагођавања организационе структуре 
променама отвара пут развоју и унапређењу организације. 
Напротив, прилагођавање планирања неадекватној органи- 
зационој структури не води успешности планирања нити 
унапређењу организације. 

Сложеност структуре савремених организација и неоп- 
ходност усаглашеног функционнсања свих њених делова, 
као и бројност алтернативних циљева делатности, страте- 
гија и тактика за њихово постизање, упућује на функцио- 
налну зависност планирања и организације. 

Планирањем се, дакле, на континуиран начин изграђује 
конзистентан систем циљева, који полази од стратегијских 
циљева; из тих циљева произилазе основни циљеви сваког 
организационог дела Основни циљеви плановима се транс- 
формишу у конкретне задатке, активности и мере, а план- 

ским инструментима добијају одговарајући материјални и 
финансијски израз. 

Све ово указује да постоји обострани утицај организације 
и планирања, као и да њихова корелација зависи од низа 
фактора који у већој или мањој мери на њих делују. 

Планирање је једно од битних одредница ефикасног 
функционисања организацијског механизма. Стога код ис- 
питивања ваљаности институционалних решења система 
организације треба поћи и од тога да ли и у којој мери 
планирање остварује своју усмеравајућу и координирајућу 
улогу и да ли ствара предуслове за подстрекивање ини- 
цијатива. Овакво тестирање ће показати да за успешно пла- 
нирање солидну основу представља добро организован про- 
цес, док ће се лоша организациона решења неминовно не- 
гативно одразити на оперативне планове. 

Очигледно однос планирања и организације представља 
једну функционалну релацију, у којој је тежиште на от- 
кривању природе и обележја те релацмје. 

Упоређујући планирање и организацију у позоришту у 
односу на постављене циљеве и задатке, чини се да је реч 
о два категоријална појма узајамно зависна и комплемен- 
тарна; ако се посматрају у процесу пројектовања, планирање 
фунгира као основно, а организација као његов инструмент 
помоћу кога се замишљено спроводи, а ако се пак посматрају 
у поступку реализације, добија се утисак да се обе у крајњој 
линији стапају, тако да планирање представља неодвојиви, 
саставни део организације. Стога, свако супротстављање 
планирања и организације не само да је неумесно, већ је и 
беспредметно. 

Међутим, планирање не би смело ни у ком случају да 
постане само себи циљ. Оно би се тада претворило у своју 
супротност. Уместо конструктивних и регулативних ефе- 
ката, оно би деловало декоративно и деструктивно. Као так- 
во, оно би постало кочница даљег развоја 

3. ПЛАНИРАЊЕ 

СТВАРАЛАЧКО-ПРОИЗВОДНОГ ПРОЦЕСА 


3.1. ПРИПРЕМА ЗА ИЗРАДУ ПЛАНА ПРОЈЕКТА 
ПОЗОРИШНЕ ПРЕДСТАВЕ 


У сваком производном процесу припрема заузима изу- 
зетно место. Она „укључује све мере техничке и органи- 
зационе природе, које имају за циљ обезбеђење повољних 
услова за спровођење процеса производње”. 64 

У стандардној производњи „припреми производње се 
приступа на основу плана производње у коме се предвиђа 
асортиман производа који ће се производити”. 65 Како, ме- 
ђутим, планирати и организовати припрему у којој не само 
да нема утврђеног асортимана производа, већ се ради о 
новом „производу” који је резултат одређене уметничке 
делатности. 

Задатак је припреме да организује извршење свих радњи 
које претходе непосредном процесу продукције. Зато плани- 
рање припреме и планирање непосредне продукције пред- 
стављају органски повезане процесе који се стапају у је- 
динствену акцију. 

Сама структура позоришне делатности упућује да се са 
различитих позиција приступи осмишљавању и планирању 
припреме стваралачко-производног процеса у позоришту. 
Припрема се, наиме, односи на све елементе тога процеса, 
али не у једнакој мери и обиму, нити са симултаним по- 


64 Никола Јовановић: Организација и управљапс у организацијама удру - 
женограда, „Савремена адмипистрација”, Бсоград 1976, стр. 183. 

65 Живко Л. Костић: Основи оргапизацијс прсдузсћа (XIII издање), „Са- 
времана администрација”,Т£оград 1975, стр. 325. 

четком и завршетком. То се, пре свега, односи на радње и 
поступке (израда студије), које омогућавају да се приступи 
самом акту пројектовања - технолошка припрема, затим 
обављање одређених послова административне и финан- 
сијске природе (регулисање ауторских права, утврђивање 
елемената планске калкулације) - пословна припрема, те 
обезбеђивање потребних техничких услова (опреме, обезбе- 
ђење финансијских средстава, материјала) - техничка при- 
према, од којих зависи реализација позоришне представе. 

У многим репертоарским позориштима постоји припре- 
ма као посебна организациона јединица, с тим што код 
неких има шири делокруг него што се под припремом 
иначе сматра. 66 

Припрема чини саставни део оперативног планирања 
које обухвата цео процес стварања позоришне представе. 
Оперативно планирање заснива се на оперативној доку- 
ментацији и оперативној евиденцији. 

Сви елементи у припреми за њихове извршиоце пред- 
стављају планске задатке. 


3.2. ПЛАНИРАЊЕ ПРОЈЕКТА И РЕАЛИЗАЦИЈЕ 
ПОЗОРИШНЕ ПРЕДСТАВЕ 

О пројекту позоришне представе као моделу организа- 
ције мало ће се наћи речи у општим актима позоришних 
институција. У онима где се и спомиње, пројекат се своди 


66 - сликарска и вајарска, тапетарска и столарска обрада декора, опрема 
представа 

- обављање кројачких и обућарских радова; 

- ручни и машински послови на декору и опреми, као и на текућем 
одржавању; 

- старање о основним средствима радионица. 

на прецизирање делокруга органа који га доносе. 67 Чак и у 
оним позоришним организацијама у којима оперативни 
план фунгира као супституција плана радова на пројекту, за 
такву алтернацију нема основа, јер и такав оперативни план 
не садржи све структурне елементе пројекта, већ само неке, 
тако да би се пре могло оквалификовати као термински план 
одржавања проба. Такав оперативни план поред тога што 
није свеобухватан и систематизован, не обезбеђује ни међу- 
зависност активности ни прегледност основних догађаја. 

Међутим, ако се пројекат посматра као синтеза планских, 
организационих, техничко-технолошких и економских ак- 
тивности усмерених на извршавање одређеног, превасходно 
сложеног уметничког задатка, онда примена пројектне ор- 
ганизације на нове позоришне подухвате не само да је ос- 
нована, већ је conditio sinc qua non даљег напретка. 

У пројектима у којима преовладава стваралачка људска 
активност планирање не може да се темељи на класичним 
методама. Садржај плана изражен само у временској, про- 
сторној и квантитативној димензији, запоставља техноло- 
гију стваралачко-производног позоришног процеса. 

„Појавила се потреба за методом која ће омогућити што 
прецизнији преглед свих досад извршених парцијалних за- 
датака (активности) једног комплексног пројекта и која ће 
са довољном тачношћу предсказати успех и правовремени 
завршетак целог пројекта.” 68 

Требало је изнаћи такав метод планирања којим ће се на 
основу претходне студије извршити диференцијација за- 
датака и утврђивање основних активности одређених про- 


67 Према Статуту Југословсиског драмског позоришта, уметиичко веће 
доиоси одлуке о усвајању нових пројеката, и при том разматра: поделу 
уметничких задатака, избор уметничких сарадпика, план рада проба, 
утврђује дан премијере, те разматра оквирпи предрачун трошкова и 
висину хонорара спољних сарадника. 

68 Звонимир Штурлан, и др.: Техпика вођеУБа пројскта, Факултет поли- 
тичких наука, Београд 1968, стр. 2. 

јеката, уз одговарајуће терминирање почетка и завршетка 
тих активности и лимитирање трошкова. 

Услови планирања позоришне делатности, као и рела- 
тивно висок степен неиспуњавања планом утврђених за- 
датака, захтевају примену таквих метода планирања које ће 
бити у складу са природом и начином рада у позоришту. 
Планирање радова на пројекту може се постићи разним 
техникама. Међутим, те технике неће у истој мери удо- 
вољити захтевима планирања. Њихов избор зависи од ци- 
љева планирања. А ти циљеви су: 69 

- осигурање разумљивог прегледа читавог објекта плани- 
рања; 

- једнозначни приказ логичког одвијања и међусобних за- 
висности различитих делимичних процеса; 

- тачнија процена времена, односно утврђивање термина 
за све делимичне процесе; 

- сазнања о критичном путу тј. о временски најоптереће- 
нијем делу тока; 

- правовремено уочавање фактора који својим ометањем 
могу утицати на планирани ток одвијања посла, а тиме 
и на правовремени завршетак; 

- објективно упоређивање појединих варијанти плана уз 
релативно мале напоре; 

- растерећење од рутинских послова, нарочито код већих 
пројеката, коришћењем електронске обраде података 

За исказивање планова већ дуго се користе Гантови ди- 
јаграми, који помоћу хоризонталних линија графички пре- 
дстављају почетак и завршетак појединих задатака и опера- 
ција у оквиру једног пројекта. Гантограм омогућује праћење 
времена утрошеног за извршење појединих елемената про- 
јекта и упоређивање са оним шта је требало урадити. Ган- 
тови дијаграми су практични за уходане операције, наро- 


69 Конрад Брандернбергер: Техпика мрежног плапираЈва, „Техничка књи- 
га” Загреб 1970, стр. 15. 

чито у серијској производњи где нема много неизвесности 
и где је мањи број планских ставки. 

Недостаци у примени гантограма јесу уједно и слабости 
ове технике планирања, а огледају се у непостојању међу- 
зависности појединих фаза, немогућности приказа и пра- 
ћења осталих релевантних података. Ови недостаци као и 
потреба за изналажењем адекватнијих техника планирања, 
нарочито када су у питању веома сложени пројекти, усло- 
вили су даља тражења нових техника и метода планирања. 
Пример гантограма по активностима и извршиоцима при- 
казан је на слици бр. 5 

3.3. МРЕЖНО ПЈ1АНИРАЊЕ 
3.3.1. Полазне основе 

Мрежно планирање је једно од основних метода у са- 
временој организацији рада, које омогућава оптимално ко- 
ришћење капацитета, скраћење рокова и смањење трошкова. 
Оно дозвољава да се планирање разграничи на планирање 
технологије, планирање времена и планирање капацитета. 
Применом ове нове технике, планирање, организација и 
информисање добијају нов квалитет. 

Мрежним планирањем врши се разврставање почетка и 
завршетка пројектованог задатка (догађаја) од рада на из- 
вршавању задатка (активности) и њихово интегрално по- 
везивање, тако да се приказани мрежни дијаграм користи 
као основа за анализу структуре и редоследа појединих 
активности. „Основна предност ових метода (мрежног пла- 
нирања) у односу према класичним, састоји се у томе што 
омогућује строго раздвајање анализе структуре од анализе 
времена, при чему се под анализом структуре подразумева 
успостављање логичких редоследа и међусобних зависно- 
сти појединих активности које треба извршити у оквиру 
одређеног пројекта или било какве реализације.” 70 

На тај начин „ТМП постала је обавезно мерило за ан- 
ализу преузетих обавеза при склапању уговора, контроли 
извршења рокова, структурној анализи и анализи трошкова 
одређеног пројекта”. 71 

Примена технике мрежног планирања (ТМП) обезбеђује 
усавршавање технологије управљања и њено подизање на 
виши, савремени ниво. Она омогућава да управљање про- 
цесом реализације буде адаптивно, што је нарочито важно 
за пројекте комплексне природе. 


70 Јован Петрић: Методологија мрсжиог плапираиа и ynpajubaita, Еко- 
номски факултет, Скопје 1973, стр. 4. 

71 Исто. 

Учесницима у процесу реализације мрежно планирање 
даје пун увид у стање и преглед кретања активности, по- 
бољшава лансирање и пријем информација, разграничава 
питање надлежности и одговорности, а омогућава и увид у 
рад појединца 

Ове основне карактеристике технике мрежног планира- 
ња долазе до изражаја у многобројним методама мрежног 
планирања, и то нарочито у СРМ (Critical Path Melhod) и 
PERT (Program Evaluation and Rcvviev Tchniquc). 


3.3.2. Анализе структуре, врсмена и трошкова 

Аналитички посматрано. техника мрежног планирања 
укључује се: у структуру пројекта, време трајања пројекта 
и у трошкове извођења пројекта 

Анализа структуре пројекта подразумева утврђивање ре- 
доследа и међусобних зависности појединих активности, 
као и њихову повезаност с догађајима у оквиру пројекта. 

Ради утврђивања узајамне повезаности и зависности по- 
јединих активности код састављања мрежног дијаграма не- 
опходно је утврдити: када активности почињу, када се завр- 
шавају, да ли теку паралелно и у каквом су узајамном односу. 

При анализи структуре пројекта треба се држати сле- 
дећих правила: 

а) догађаји могу да се одигравају само логичким редом; 

б) активности представљају време, као и рад који је потреб- 
но обавити, да би се од једног догађаја прешло на сле- 
дећи; 

в) ни један догађај не може се сматрати достигнутим све 
док не буду завршене све активности које воде томе 
догађају; 

г) ни једна активност _не може се завршити све док се не 
одигра догађај који јој претходи. 

Анализа структуре пројекта своди се на три основне 
радње: 

- састављање пописа активности; 

- нацрт мрежног дијаграма; 

- контрола израде мрежног дијаграма 

Анализом структуре утврђује се време трајања поједи- 
них активности, што утиче на рокове одвијања пројекта. 

Временска процена трајања активности врши се на сле- 
дећи начин: 

а- Време потребно за извршење активности, уколико све 
буде текло боље него што се у нормалним условима 
може очекивати, чини минимални временски период у 
коме се активност може остварити (оптимистичко вре- 
ме); 

m -Време потребно за извршење активности у нормалним 
условима, што представља реалну процену временског 
периода у коме се активност може остварити (најверо- 
ватније време); 

б- Време које би било потребно, ако би све ишло лошије 
него у нормалним условима, што уствари значи макси- 
мални могући временски период у коме се активност 
може остварити (песимистичко време). 

Ако би активност била поновљена више пута, добија се 
просечна или средња вредност (Те) и то по формули: 

„ а + 4m + b 

Те “ — š — 

Време трајања између најранијег почетка и најкаснијег 
завршетка активности чини активност критичном, а пут 
који активност отвара - критичним путем. 

Анализа времена је компликован задатак који захтева 
детаљно познавање тока операција и поступака, па се од 
лица које врше анализу очекује висока стручност. 
Временске процене се дају у календарским данима 

Анализа трошкова не може се третирати одвојено од 
анализе времена, јер су трошкови извођења активности у 
функцији времена трајања тих активности. Код свих сло- 
женијих пројеката, поред статистичке процене и анализе 
потребног времена за комплетирања пројекта, потребна је 
и економска анализа трошкова његове реализације. 

„Велико значење код планирања пројекта има правилно 
прогнозирање укупних трошкова који су неопходни за пости- 
зање постављеног циља. Није мање значајна ни правилна 
расподела расположивих средстава, нарочито када су она огра- 
ничена и када поред цене треба испунити одређене техничке 
карактеристике и одржати рокове завршетка пројекта.” 72 

Да би се успоставила веза између трошкова и времена 
трајања одређеног пројекта, примењује се метода ПЕРТ/тро- 
шкови. Циљ ове методе је двоструки: а) добиће се реалнија 
процена трошкова и б) побољшаће се економичност тро- 
шења планираних средстава 


3.3.3. Предности технике мрежног планнрања 

Предности примене наведених техника мрежног плани- 
рања многобројне су, али су међу њима најзначајније сле- 
деће: 73 

- постављање мрежног дијаграма присиљава на егзактну 
претходну студију читавог радног процеса; 

- техника мрежног планирања најчешће доноси знатне 
материјалне и временске уштеде; 

- заједничким пројектовањем мрежног дијаграма и дис- 
кусијом о њему, успоставља се боља координација између 
планских и извршних служби и ствара основа за продук- 
тивну сарадњу; 


72 Јован Петрић: Методологија мрежпог плапиршм и ynp,vub,vba, Еко- 
номски факултет, Скопје 1973, стр. 81. 

73 Конрад Брандернбергер: Техника мрсжног планиршка, „Техничка књи- 
га” Загреб 1970, стр. 90-91. 

- у оквиру целог процеса уочавају се појединачни радови 
и прегледно представљају са свим везама и зависности- 
ма; 

- осигурањем контроле одвијања процеса и сталне про- 
цене успешности за време његовог извођења, техника 
мрежног планирања постала је средство за управљање 
рационалном и економичном реализацијом пројекта; 

- прорачунати критични пут допушта код контроле актив- 
ности рангирање по важности; 

- омогућен је прорачун временских резерви које се могу 
користити за разматрање капацитета (планирање радне 
снаге, планирање оптерећења опреме); 

- уска грла могу се једносмислено унапред утврдити, па 
се могу правовремено предузети потребне мере за њи- 
хово отклањање; 

- деловање сметњи које настају у току реализације про- 
јекта могу се утврдити путем обраде података (то је пого- 
тово једноставно када се ради рачунском техником); 

- с обзиром на то што се читав пројекат рашчлањује на 
елементарне процесе, оперише се чињеницама, а не же- 
љама, очекивањима и надама Одатле се још од самог 
почетка умногоме избегава несистематски рад и уочавају 
тешкоће; 

- потребан кадар (са гледишта квантитета и квалитета) и 
средства рада могу се унапред распоредити на најпо- 
годнији начин; 

- захваљујући вишеструким методама обраде, мрежни ди- 
јаграм се може користити у најразличитијим варијан- 
тама; 

- мрежним представљањем могу се и противуречни задаци 
и одговори јасније разграничити и спровести; 

- техника мрежног планирања солидна је основа за из- 
градњу ширег помоћног система планирања и контроле 
управљања (структура, време, трошкови, средства рада и 
капацитети). 

Разлике у методама Технике мрежног планирања долазе 
до изражаја у начину графичког приказивања мрежног ди- 
јаграма, у процени трајања активности и начину одређи- 
вања међусобно зависних активности. 

Функционисање било које од метода мрежног плани- 
рања захтева редовно извештавање о стању радова и ко- 
ришђење добијених информација за анализу и предузи- 
мање оперативних мера ради отклањања узрока неизврша- 
вања планова. Излазна информација о стању радова има, по 
правилу, три нивоа: а) најнижи за одговорне извршиоце на 
пројекту — информација детаљно садржи све оно зашто они 
одговарају, б) за руководиоце функционалних јединица - 
само оне информације које су од интереса за функционалне 
јединице којима они руководе, ц) за опште руководиоце, 
односно пословодне органе — информације о радовима на 
критичном путу. 

Реализација плана мора се стално и систематски пра- 
тити. Контрола плана почиње већ достављањем плана извр- 
шиоцима, а завршава се потпуним извршењем свих радова 


3.3.4. Врсте мрежног планпрања 

у зависности од тога да ли се предност у приказивању 
даје активностима или догађајима разликују се две врсте 
мрежних дијаграма: мрежни дијаграми оријентисани ак- 
тивностима и мрехсни дијаграми оријентисани догађајима 
Иако се обе врсте мрежних дијаграма примењују у прак- 
си, ипак се више користи мрежни дијаграм оријентисан 
активностима, јер са са њим могу јасније дефинисати појед- 
ине фазе у процесу планирања 


3.3.4.1. Дијаграм оријентисан активностима 

За израду пописа основних активности постоји више 
метода Њихова примена зависи од тога да ли ће се за 

утврђивање, разврставање и одређивање логичног редосле- 
да и времена трајања активности, користити знања и иску- 
ства експерата, информације преузете од сличних пројеката 
или већ стандардни функционални процеси за одређене 
пројекте. 

Код истраживачких и развојних пројеката, као што су 
стварање новог позоришног комада или уношење значајних 
иновација у већ реализоване позоришне представе, за избор 
и попис активности ради уношења у мрежни дијаграм у 
највећем броју случајева примениће се комбиновани ме- 
тодски поступак. 

Веома сложени пројекти захтеваће да се пројекат раз- 
двоји на своје функцијске компоненте и да се потом ана- 
литички посматра сваки саставни део и утврђују активно- 
сти. ГТри томе најчешће неће бити могуће да се одједном 
састави потпун попис свих активности, већ ће се заједно са 
израдом мрежног дијаграма и накнадним иновацијским ре- 
шењима уочавати нове активности и попис са њима до- 
пуњавати. 

Код позоришних пројеката попис основних активности 
састојаће се из више спискова активности који ће се састав- 
љати по појединим фазама технолошког поступка, као што 
су: списак активности проба, списак активности на изради 
декора, списак активности набавке сценске опреме и мате- 
ријала, списак активности рекламе и пропаганде. 

Попис основних активности представља основу за израду 
модела мрежног дијаграма, па избору и попису активности 
треба приступити после подробног проучавања стварног 
стања потреба и систематизованог приступа овој осетљивој 
и веома стручној материји,. 

Ради бољег увида и сазнања даје се као пример списак 
активности у трансформисању драмског дела у позоришну 
представу. 

ПОПИС АКТИВПОСТИ ЗА МРЕЖНИ ПЛАИ ПРОЈЕКТА 


СПИСАК АКТИВ110СТИ 

Одговорни Трајање 
радник активн. 

Елементи 

планске 

калкул. 

1 

2 

3 4 

5 

А 

Избор драмског дела 



В 

Дсфинисање предлога 



С 

Разматрање и прихватање предлога 



D 

Успостављање коитакта са аутором 



Е 

Израда студијског пројекта 



F 

Претрссање и одобравање 
студијског пројекта 



G 

Закљумивање уговора са аутором 



Н 

Израда модела умстничке 
концепције представе 



I 

Идејио решење (скица) 
сценографија 



Ј 

Идсјио рсшеи.е (скица) 
костимографија 



К 

Израда програма активиости 



L 

Израда плана рада 
уметничког ансамбла 



М 

Израда плана сценске технике 



N 

Израда плана техничке припрсме 



О 

Сачињавање планске калкулације 
пројекта представе 



Р 

Одржавање читаћих проба 



R 

Одржавање мизаисценских проба 



S 

Радови на сцеиској техиици 



Š 

Радионички радови 



Т 

Одржавање техничких проба 



U 

Контролне пробе 



V 

Извођење генералних проба 

3.3.4.2. Дијаграм оријентисан догађајима 

Како планирани догађаји представљају задатке које тек 
треба остварити, па самим тим и парцијалне циљеве, мреж- 
ни дијаграм оријентисан догађајима назива се и циљни 
мрежни дијаграм. Предност таквог мрежног дијаграма јесте 
баш у графипком истицању догађаја као задатка и крајњег 
Циља одређене активности, а не у томе како је до тог до- 
гађаја дошло. 

Мрежни дијаграм оријентисан догађајима је нарочито 
погодан за пројекте са великим бројем активности, од којих 
се многе не могу унапред сагледати, као што је случај са 
сложеним позоришним пројектима 

Графички приказ овог мрежног дијаграма састоји се у 
томе да се у кружиће по логичном редоследу уписују на- 
зиви односно шифре догађаја. 

Недостаци мрежног дијаграма са описом догађаја су ви- 
шеструки, а манифестују се у следећем: 

- у мрежном дијаграму тежиште је на догађајима, па неке 
активности могу да остану недефинисане; 

- из таквог мрежног дијаграма тешко је конструисати мре- 
жни дијаграм оријентисан активностима, док је обрнут 
поступак нормалан. 


Догађаји су, примера ради, одабрани из организације 
позоришне делатности, а означени су редним бројевима уз 
текстуално објашњење значења појединих догађаја: 


Догађај 1. - 
Догађај 2. - 
Догађај 3. - 
Догађај 4. - 
Догађај 5. - 
Догађај 6. - 
Догађај 7. - 


Писање комада започето 

Писање комада завршено 

Лекторски рад на тексту завршен 

Књига режије завршена 

Састављен план проба 

Израђена скица за декор 

Израђена скица за костим, маску, обућу 

Догађај 8. - 
Догађај 9. - 
Догађај 10. - 
Догађај 11. - 
Догађај 12. - 
Догађај 13. - 
Догађај 14. - 
Догађај 15. - 


Набавка материјала почела 
Прва проба 
Декор завршен 

Костимографски радови завршени 
Рекламирање комада почело 
Генерална проба завршена 
Предпродаја улазница завршена 
Представа почела да се приказује 


ПЕРТ мрежа коришћењем само догађаја дата је на слици 
бр. 6. 



3.3.5. Оптимизација ресурса 


За реализацију неког пројекта, нарочито ако се ради о 
великим и сложеним пројектима који захтевају ангажовање 
великог броја кадрова различите стручности и улагање зна- 
тних финансијских средстава за набавку опреме и мате- 
ријала, често недостају расположива средства. Ресурси су 
најчешће лимитирајући фактор о којима треба водити ра- 
чуна приликом планирања и праћења реализације планова 

Стога је код израде мрежних дијаграма неопходно да се 
изврши њихова оптимизација и са аспекта расположивих 
ресурса (кадрови, опрема, материјал). 

Примера ради илустроваћемо како се врши оптимизација 
ресурса 74 Ниже наведени дијаграм садржи податке о вре- 
мену трајања појединих активности и о кадровима (подаци 
о кадровима унети су унутар троугла) - слика бр. 7. 



Слика бр. 7 

Како се из мрежног дијаграма (слика бр. 7) не могу 
уочити оптерећења ресурса у појединим терминским једи- 
ницама, то је нужно да се мрежни дијаграм трансформише 
у ТРАНСПЛАН-технику. 

Прецртавањем мрежног дијаграма у Трансплан-технику 
уносе се активности са својим најранијим почетком и нај- 
ранијим завршетком (слика бр. 8) 


74 Пример обрађен према Б, Поваку ( Оптимизација рссурса у мрежним 
плановима, Систем бр. 1-3/71, скупииа4, стр. 18-23). 

Слика бр. 8 


На крају, приступа се оптимизацији ресурса, и то вре- 
менским померањем ресурса, унутар заданогтока завршетка 
пројекта, на терминске јединице са мањим оптерећењем 
ресурса. 

У сваком планском задатку када на располагању стоје 
ограничене количине ресурса, поставља се питање контро- 
лабилности мрежног плана. С обзиром да се у реалним 
задацима планирања увек ради о ограниченим ресурсима, 
утврђивање контролабилности мрежног плана је важан 
практичан проблем. Претпоставке за увођење контролабил- 
ности за одређене задатке планирања према Р. Петровићу 
су: „(1) Претпоставља се да је редослед активности дефини- 
сан мрежним планом одређен тј. структура плана је априор- 
но утврђена; (2) Познати су обими послова за све актив- 
ности неопходни да се обаве; у општем случају обими по- 
слова су нерастуће функције времена и представљају стање 
пројекта; (3) Времена најранијег почетка и најкаснијег завр- 


Мсђузависност планирања и оргапизације 


145 


шетка сваке активности су одређене, тј. направљена је вре- 
менска анализа; (4) Располаже се ограниченим ресурсима 
за реализацију пројекта. Када се неки ресурс алоцира на 
неку активност, обим посла на тој активности се смањује 
брзином која зависи од количине ресурса.” 75 


3.3.6. Предности примене технике мрежног 
планирања у позоришној институцнји 

Планирање позоришне делатности неодвојиво је од ње- 
не структуре, а њу карактерише коегзистентност ствара- 
лачких и производних процеса. Ова симбиоза делатности 
знатно отежава планирање. Наиме, један опште познат и 
већ устаљен технолошки поступак може се без већих теш- 
коћа унети у мрежни план. 

Проблем, међутим, настаје када треба стваралачку позо- 
ришну делатност обухватити планирањем. Ту је структура 
циљева непотпуно дефинисана, или садржи само кључне 
елементе. Да би се пројекат могао дефинисати, структура 
циљева мора бити одређена тако да се може приступити 
структурирању активности. У утврђивању уметничке кон- 
цепције представе проблем је у дефинисању циљева. Може 
се рећи да је дефинисање структуре циљева критични ста- 
дијум у планирању позоришне делатности. Ово стога што 
критеријуми који воде одређеним циљевима нису детерми- 
нисани, тако да се може основано рећи да су они стохас- 
тичке природе у стваралачким процесима. Стога планирање 
таквих пројеката захтева повремено преиспитивање оправ- 
даности структуре програма активности и логичко-техно- 
лошког одвијања активности. Промене у уметничкој кон- 
цепцији пројектовања представе захтевају измене плана. 


75 Радивој Петровић: Когггролабилност мрежног плана, Зборник радова: 
Треће конференције за управл.ан,е пословним системом, 1970, стр. 404. 

Комплексност програмске проблематике која задире у 
разне сфере уметничког деловања, условљава да у мрежном 
планирању позоришних пројеката учествује више експера- 
та, јер је незамисливо да би пројектант представе, без кон- 
султовања одговарајућег експерта био у стању да реално 
прогнозира трајање радионичких радова према костимо- 
графским скицама, или да мериторно оцени да ли ће распо- 
ложива финансијска средства бити довољна да покрију све 
трошкове реализације представе. 

Према томе, може се основано рећи да на планирање у 
позоришном пројекту утичу бројни фактори, и то не само 
на садржину, већ и на планирани ток и завршетак пројекта 

Израда претходне студије пројектног процеса као пред- 
услова постављања мрежног дијаграма, отежана је баш ства- 
ралачким карактером тога процеса. А без претходне студије 
нема дефинисаног концепта и решења, нити програма ак- 
тивности. Поред ове, даља отежавајућа околност код сложе- 
них пројеката јесте велики број активности тако да неке од 
њих није могуће унети у мрежни дијаграм. Међутим, овај 
недостатак може се компензовати применом Гантових дија- 
грама и мрежним дијаграмима оријентисаним догађајима. 

„У изради графичког плана јавља се битним избор пра- 
вила претпостављења који обезбеђују добијање у релативно 
кратким роковима решења блиских оптималним. 

Пракса је показала да не постоји таква јединствена функ- 
ција претпостављења у задацима радног карактера Неретко 
правило претпостављења, који даје високи степен блиско- 
сти с оптималним решењима у једним условима, не доводи 
до сличних резултата код других. Зато су исправни експе- 
рименти с различитим правилима претпостављења у раз- 
ним управним ситуацијама. 

Остваривање рачуна трајности укупног комплекса радова 
помоћу правила претпостављења тражи квалитетно нову 
технологију припреме производње. Она треба да се ослања 
на јасно описаним технолошким процесима (маршрутама), 

анализи ресурсау погонима, њиховој подударности с техно- 
лошким процесима и на објективну оцену обимности.” 76 

Примена технике мрежног планирања на позоришним 
пројектима има знатне предности у односу на остале методе 
планирања. Те предности долазе до изражаја у изградњи јед- 
ног новог система планирања и контроле у коме се мрежни 
дијаграм може користити у најразноврснијим варијантама 

Сложености позоришног чина одговара таква техника 
планирања која је у стању да конструктивно прикаже све 
компоненте тога чина и да их логички дистингвира по 
активностима. 

Техника мрежног планирања омогућује пун увид и све- 
страну контролу над одвијањем пројектног процеса, над 
рационалном и економичном реализацијом пројекта 

Посебан практичан значај има мрежно планирање за 
утврђивање оптималног и критичног пута код реализовања 
стваралачко-производног позоришног процеса. 

Метод мрежног планирања омогућава да се комплекс 
радова на пројектовању и реализовању позоришне пред- 
ставе плански обједини и графички прикаже као јединствен 
процес. Поред основних активности и догађаја груписаних 
по логичном и временском редоследу, можемо планирати 
и пратити кадрове, финансијска средства, материјалне ка- 
пацитете и друге ресурсе (слика бр. 9). 

На тај начин мрежним дијаграмом може се приказати 
и пратити скоро цео технолошки поступак стварања једне 
позоришне представе. 

О практичном аспекту технике мрежног планирања не 
може се говорити, јер тај метод у позоришним органи- 
зацијама још није уведен. 


76 Група аутора (Ј. Когап, А. Лагода, И. Калинип): Планироваиие работпо 
изготовлепијо вишествспого оформлепијадска нових постановок, „Еко- 
номика и организација театра”, Ленипград 1981, стр. 72. 





МРЕЖНИ ПЛАН ПРОЈЕКТА ПОЗОРИШНЕ ПРЕДСТАВЕ 
Са основним активностима, очекиваним временом и планском 
калкулацијом свих трошкова по активностима 

Слика бр. 9 


10.000 N- 9.000 V- 150.000 

6.000 0 - 20.000 

75.000 P - 400.000 

4. ОСНОВЕ ИЗРАДЕ И ДОНОШЕЊА 
ПЛАНОВА 

4.1. ИНСТИТУЦИОНАЛНЕ ОСНОВЕ 

Институционализовани систем планирања обезбеђује 
довољно простора за самосталност у изради и доношењу 
планова. Но та самосталност не значи њихову потпуну и 
искључиву самобитност. 

Било која делатност, а нарочито културно-уметничка не 
може се вршити изоловано од других субјеката, независно 
од времена, простора и средине у којој се остварује. 

Праћење реализације планова, њихово упоређивање и 
анализа, не може се спроводити без одговарајућег методо- 
лошког приступа у изради и доношењу планова, који ће 
обезбедити јединствени систем планских показатеља За из- 
бор минимума заједничкх показатеља као полазни прин- 
ципи поред јединствености могли би се узети: сродност, 
потпуност, примењивост и рационалност, а као упоредни 
индикатори: индекси, пропорције, биланси, вредносни и 
математички изрази, коефицијенти и други показатељи. 

У циљу стандардног посматрања свих планских актив- 
ности неопходно је да се изврши прилагођавање система 
евиденција, праћења реализације активности, обрачуна тро- 
шкова, као и усаглашавање термина и поступка Тиме би се 
стекли услови за успостављање система планирања, који 
треба да обухвати: 

- врсте планова, њихову садржинску и функционалну по- 
везаност; 

- поступак израде и доношење планова; 

- основне елементе анализе и критеријуме упоређивања 
планова (методе, технике и др.); 

- поступак координације у току рада на изради планова; 

- рокове за израду и доношење планова; 

- органе за доношење планова; 

- начин праћења извршења планова 

Изналажењем и усвајањем одговарајућег модела плани- 
рања били би створени основни предуслови за увођење и 
примену јединственог система планирања у позоришној 
делатности. 


4.2. РАЗВРСТАВАЊЕ ПЈ1АНОВА 

у теоријској мисли и практичној примени, постоји зна- 
тан број критеријума на основу којих се може вршити раз- 
врставање планова Чини се ипак да преовлађује подела: по 
времену и по садржини. 

Према периодизацији, односно према дужини временс- 
ког периода, планови могу бити: дугорочни, средњорочни, 
годишњи и оперативни. Дугорочни планови који обухватају 
временски период од десет или више година, ретко се при- 
мењују у позоришним институцијама, јер у таквом раздобљу 
није могуће сагледати све импликације развоја, како позо- 
ришне тако и друштвене у односу на позоришну делатност. 

У нашим условима средњорочни план, као петогодиш- 
њи, или евентуално трогодишњи, могао би бити основни 
план развоја 

Са аспекта текућег рада годишњи и оперативни планови 
су саставни делови процеса планирања у позоришним ин- 
ституцијама. Диференцијација између њих није фиксно од- 
ређена, а најчешће се своди на то како им је динамика 
утврђена; код оперативних планова динамика је обично ме- 
сечна, декадна или дневна. 

Ако типологију планирања по садржини применимо на 
позоришну делатност, у оперативно планирање могли би 
се сврстати: 

- план пројектовања и реализовања представе (стваралач- 

ко-производни план); 

- план рекламе и пропаганде; 

- план набавки; 


план пласмана. 

У многим позоришним институцијама постоји опера- 
тивни план који обједињује задатке и послове оперативне 
природе. 

Као годишњи планови могу се третирати: 

- репертоарски план; 

- план кадрова; 

- инвестициони план; 

- финансијски план. 

Ово су само неки од типичнијих планова; њихов број и 
врста мења се зависно од величине и организације позо- 
ришне институције. 

У практичним решењима веома често се наилази на пла- 
нове, код којих су поред елемената једног типа планирања, 
садржани и елементи друге врсте планова Стога, ваља избе- 
гавати шематизам који прети свакој класификацији, наро- 
чито кад је у питању тако сложена материја као што је 
планирање у позоришној делатности. 

За позоришну институцију, по нашем мишљењу, од на- 
ведених планова најзначајнији су: план развоја који садржи 
програмску политику позоришне делатности за вишегоди- 
шњи период, репертоарски план који конкретизује дела која 
ће се у току сезоне изводити, и план пројектовања и реали- 
зације позоришне представе који кроз стваралачко-произ- 
водни процес финализује дело у виду позоришне представе. 
И сви остали планови доприносе да се на организован на- 
чин сагледају будућа кретања позоришне делатности. 


5. ИЗРАДА И ОСТВАРИВАЊЕ ПЈ1АНА 

5.1. ОРГАНИЗАЦИЈА ИЗРАДЕ ПЛАНА 

Израда плана представља стручан задатак за који није 
прописана посебна форма 

У поступку организације израде плана могу се уочити 
два дела: дескриптивни и документацијски. Оба су компле- 
ментарна и чине јединство. 

СЗм ток планирања, од припреме па до израде и до- 
ношења плана, може се поделити у следеће фазе: 

а) Програм радова на изради плана 

Уколико програм радова није садржан у самој одлуци о 
почетку рада на изради плана, програм радова са терминима 
одвијања радова доноси се посебно са назнаком органа и 
стручних тела одговорних за израду плана 

б) Утврђивање методологије израде плана 

Одлука о почетку радова на изради плана треба да садржи 
методологију израде плана: шта је предмет планирања, на- 
чин како да се приступи изради плана, које методе при- 
менити, како систематизовати и приказати статистичко-до- 
кументацијску грађу и друге матернјале, минимум обавез- 
них показатења 

ц) Прикупљање документацијске грађе 
и информативног материјала 

Статистичко-документацијска грађа и аналитичко-ин- 
формативни материјали служе као основа за израду планова, 
за разне анализе и упоређења, како би се појасниле и тес- 
тирале променљиве количине и вредности, те дошло до 
статистички значајних ефеката. 

д) Анализа резултата из претходног планског периода 
Анализа резултата остварених у претходном планском 

периоду (ретроспективна анализа) треба да укаже на све 
позитивне и негативне ефекте, као и на објективне и суб- 
јективне слабости. Добијени резултати могу корисно да 
послуже приликом израде плана за наредни период. 

е) Утврђивање смерница за израду плана 

На основу анализа резултата остварених у протеклом 
планском периоду и могућностима развоја у наредном раз- 
добљу, утврђују се смернице за израду плана Смернице, по 
правилу, садрже основна планска опредељења и најважније 


Мсђузависпост плапирања и оргапизацијс 


153 


елементе као индикаторе планског развоја. Смернице значе 
генералну линију развоја и обавезну оријентацију за израду 
плана. Оне су саставни део одлуке о изради плана. 

ф) Израда нацрта плана 

Израда нацрта плана представља деликатан задатак с об- 
зиром на сложеност позоришне делатности и потребу син- 
хронизације активности свих учесника у планирању. Њихов 
је основни задатак да се плански циљеви остваре на нај- 
рационалнији начин уз најмањи утрошак рада и средстава 

г) Доношење плана 

Пре коначног усвајања плана, предлог плана се ставља 
на увид свим заинтересованима како би имали могућност 
да план размотре и ставе евентуалне примедбе и сугестије. 
У фази претресања треба да се преиспита да ли је план 
израђен на бази усвојених смерница и других одредаба из 
одлуке, као и да ли су у плану садржани задаци и актив- 
ности, мере и средства за извршење плана. 


5.2. ПРАЋЕЊЕ ОСТВАРИВАЊА ПЛАНА 

Донети план дужни су да прате и извршавају не само 
носиоци планирања, већ и сви они који било по ком основу 
имају неку од планских обавеза 

Циљ праћења остваривања плана је да се на време уоче 
евентуални застоји или девијације, како би се могле пре- 
дузети потребне корективне мере. Први предуслов успеш- 
ности ове акције јесте да праћење буде стално и систе- 
матски организовано. 

Застоји и девијације који се јављају у току примене плана 
веома су разноврсни, а њихови узроци најчешће се своде на: 

- кретање развојних предвиђања у другом правцу од оче- 
киваног и планираног, 

- немогућност обезбеђења кључних кадрова; 

- промена материјалних и финансијских услова; 

- нова организациона решења нису се још довољно ухо- 
дала; 

- пружање отпора планираним мерама од стране оних чи- 
ји су интереси погођени. 

Битни узроци неизвршавања плана треба да буду тачно 
и правовремено утврђени како би се предузеле мере сани- 
рања или корекције ради њиховог отклањања, односно ис- 
прављања 

Праћење остваривања плана пружа такође могућност да 
се уоче знаци који указују на постојање неискоришћених 
резерви или на решења која су једноставнија и рационал- 
нија од планираних, а које у том случају треба одмах акти- 
вирати. 

Измене и допуне плана врше се на начин и по поступку 
који важи за припремање и доношење плана Таква про- 
цедура је, по нашем мишљењу, нормална без обзира да ли 
је донет општи акт о планирању. 


6. ПЛАН РАЗВОЈА 

План развоја је стратешки плански документ којим се 
изражава основна идејно-естетска усмереност позоришта и 
његова друштвено-културна опредељеност. 

Планом развоја се моделирају правци развојне позориш- 
не политике и утврђују задаци и услови за будући развојни 
период. 

План развоја садржи стратегијске развојне циљеве за 
дугорочнији плански период, који се односе на: 

- утврђивање глобалне програмске оријентације, репер- 
тоарске политике и физиономије позоришта; 

- подизање квалитета уметничке продукције и постизање 
вредних уметничких достигнућа кроз афирмацију ства- 
ралачких иницијатива; 

- осигурање савремене организације рада и организационе 
структуре која је у функцији технологије делатности и 
стваралачко-продукционог циклуса; 

- систематска активност на допунском образовању и усавр- 
шавању уметничких кадрова и других сарадника; 

- испитивање маркетиншких услова за већу доступност 
програмских садржаја и вредности грађанима у складу 
са њиховим потребама и интересовањима; 

- постизање већих производних резултата кроз рационал- 
но и економично коришћење постојећих потенцијала, 
капацитета и средстава; 

- проширивање материјалне основе рада позоришта ради 
унапређивања сценско-техничке презентације, увођења 
савремених аудио-визуелних средстава, те задовољења 
материјалних потреба позоришта 

План развоја служи као основа за израду и доношење дру- 
гих планова (средњорочног, годишњег, репертоарског, пла- 
на кадрова, плана инвестиција, финансијског плана и др.). 

План развоја карактерише извесна неизвесност у односу 
на конкретне задатке и непрецизност у погледу пропорција 
плана. Може се рећи да су подаци о плану у обрнутој 
сразмери са временском дистанцом. Наиме, што је развојни 
период дужи, плански елементи су све мање одређени. 

И развојни план, као и сваки други план, подлеже про- 
менама у зависности од циљева и услова развоја. 


7. РЕПЕРТОАРСКИ ПЛАН 


Репертоарски план као плански документ превасходно 
је везан за позориште. Репертоар представља план и про- 
грам за одређену сезону. 

Репертоарски план садржи основне смернице репертоар- 
ске политике, назив и број дела која ће се изводити, као и 
ауторе дела. 

Репертоарски план по свом значају прелази оквире по- 
зоришне институције. То се огледа не само у садржају 
репертоара, односно избора дела која треба да буду приказа- 
на, него и у поступку којим се план доноси. Наиме, предлог 
репертоарског плана се објављује тако да је доступан свим 
органима, институцијама и грађанима, ради увида, оцене и 
стављања евентуалних примедби и предлога 

Избор дела треба да је у складу са развојном програмском 
оријентацијом и уметничком концепцијом позоришта тако 
да су то дела која су вредна по својим идејним, уметничким 
и сценским одликама. 

Овакав приступ у избору дела и сачињавању репертоар- 
ског плана претпоставља широку иницијативу у утврђивању 
идејних и уметничких ставова за избор, подробну анализу 
ваљаности тих ставова, да би се извршио правилан избор. 

Деликатност избора дела и његово сценско-уметничко 
уобличавање упућује да је сврсисходније и ефикасније да 
репертоарски план поред избора дела, садржи и идејно- 
драматуршко, односно културолошко образложење. 

При изради реперетоарског плана такође је пожељно 
унети у план известан број резервних репертоарских је- 
диница које ће садржавати дела за случај да се неке од 
планираних јединица не реализују. 

Код сачињавања репертоарског плана број премијерннх 
представа треба да је у складу са развојним планом и 
програмом позоришта Приликом избора представа које се 
обнављају пожељно је изаћи из конвенционалних оквира и 
шема 

Друштвену верификацију репертоарски план добија кроз 
широку демократску јавну дискусију. 

8. ПЛАН КАДРОВА 


Општи процес динамичког развоја друштва и технике, 
па самим тим и акумулације знања, изазива промене у раду 
и у образовној структури кадрова Последица такве акце- 
лерације јесте релативно брзо застаревање знања, односно 
професионалне културе, као и перманентна диференција- 
ција људских занимања У тој еволуцији људски фактор је 
још увек пресудан, па се као примаран захтев поставља 
стална функционапна иновација знања, односно репродук- 
ција професионалног образовања и усавршавања То се по- 
стиже изграђивањем флексибилне професионалне културе 
која израста на опште-образовној и технолошко-радној ос- 
нови. Због сталности промена расте потреба за непрекид- 
ним повећањем образовног нивоа и за примену перманент- 
ног професионалног усавршавања 

Са растом значаја акумулираног знања постаје све важ- 
није и планирање самих кадрова као носилаца тога знања 

Планирање кадрова зависи, пре свега, од циљева и гло- 
балне пројекције развоја институције. Промене у продук- 
ционим односима, технологији и организацији рада, захте- 
вају одговарајуће измене у кадровској структури. 

Планирање кадрова као саставни део процеса планирања, 
поред општих карактеристика планирања, има низ специ- 
фичности. Оно, као један од субпроцеса система планирања 
има низ специфичних карактеристика које се односе на 
предмет планирања, садржину и ток планирања, на објекте 
и субјекте планирања, на стручне носиоце процеса плани- 
рања, технологију планирања и методе који се примењују 
у поступку планирања. 77 


77 Драгол.уб Кавран, Стане Можина, Јожс Флоријанчић: Плапираи>с кад- 
рова, „Привредна штампа”, Београд 1980. 

8.1. УТВРЂИВАЊЕ КАДРОВСКИХ ПОТРЕБА И 
ОБРАЗОВНИХ САДРЖАЈА 

За реализовање одређених програма и пројеката потреб- 
ни су: а) кадрови који недостају с обзиром на број, стручну 
спрему и квалификациону структуру, и б) постојећи кад- 
рови, с тим да буду оспособљени за нове задатке и функције. 

Утврђивање кадровских потреба и образовних садржаја 
врши се анализом радних задатака и испитивањем умет- 
ничких и стручних својстава 

Анализа задатака треба да да не само слику како се рад 
практички одвија, већ и какав би требао да буде у свом 
оптималном виду. При томе, анализа обухвата описе актив- 
ности и поступака, средства која се употребљавају и услове 
под којима се активности и поступци обављају. 

Испитивање уметничких и стручних својстава састоји се 
у утврђивању захтева у вези са знањима, вештинама и спо- 
собностима, те другим особинама личности, које су неоп- 
ходне за успешно обављање и унапређивање активности 
које су биле предметом анализа. 

Разлике у знањима и вештинама са којима располажу 
постојећи кадрови и знања и вештине која се траже за 
обављање пројектованих задатака и функција, представљају 
диференциране потребе у кадровима и образовним садр- 
жајима 

Природа позоришне делатности захтева разноврсне про- 
филе кадрова са високим уметничким и стручним квали- 
тетима 

Недостатак кадрова може да доведе у питање усвојену 
репертоарску политику, па самим тим и уметничку и дру- 
штвену функцију позоришних институција 

То упућује да је кадровско питање један од најзначзј- 
нијих фактора у планирању позоришне делатности. 

8.2. ПЛАНИРАЊЕ КАДРОВА 

Под планирањем кадрова подразумева се утврђивање 
броја радника одређених профила занимања и степена стру- 
чне оспособљености (квалификација) који су потребни за 
реализацију одређеног програма. 

Упоређивањем плана кадрова и бројног стања и обра- 
зовне структуре запослених, добија се разлика која пред- 
ставља план попуне кадрова. Попуна се врши запошља- 
вањем већ оспособљених кадрова или образовањем (шко- 
ловање и преквалификација) које је усмерено на дефици- 
тарна занимања и степене стручности. 

Ради утврђивања будућих потреба у кадровима, постоји 
низ различитих метода 

Нмајући у виду сву различнтост задатака и послова, за 
планирање кадрова није довољан само један метод, па се 
стога најбољи резултати постпжу ако се, истовремено, при- 
мењују различити методи планпрања кадрова. У оквиру тих 
метода најпознатији су: 

- индексно-корелациони метод, који помоћу индекса и 
коефицијената корелације приказује постепене промене 
у кадровима; 

- комплексни метод којим се на основу постојећег стања 
кадрова, а имајући у виду раст производње и продук- 
тивност рада, израчунавају глобалне потребе за кадро- 
вима по појединим категоријама; 

- Делфи метод који се заснива на прикупљању, анали- 
зирању и усаглашавању мишљења (стручних оцена) од- 
говарајућег броја стручњака - експерлта за одређсна пи- 
тања; 

- индуктивни метод који полази од појединачних кадров- 
ских потреба одређених профила, па се оне спстема- 
тизују и утврђују на основу промена које се очекују у 
будућности. 

Основни проблем у вези са планирањем кадрова је не- 
постојање одговарајуће јединствене методологије плани- 

рања кадрова и документације која би служила као основ за 
израчунавање елемената обухваћених планом кадрова. 


8.3. ПЛАН ОСПОСОБЉАВАЊА 
И УСАВР1ИАВАЊА КАДРОВА 

План оспособљавања и усавршавања кадрова садржи: 

- преглед образовних акција које чине план; 

- термине извођења акција; 

- реализаторе акција (инструкторе) оспособљавања и уса- 
вршавања; 

- избор организационих форми; 

- избор кадрова; 

- потребна средства с обзиром на предвиђене трошкове. 
Саставни део плана чине и сви остали релевантни еле- 

менти који се односе на програмирање, извођење и ева- 
луацију оспособљавања и усавршавања. 

Програмиране образовне акције треба да су у складу са 
образовним потребама запослених. При томе, акценат ће 
бити на акцијама из основне делатности позоришних ин- 
ституција. То не значи да треба да буду запостављени ос- 
тали образовни садржаји. 

Као најпогоднији организациони облици процеса оспо- 
собљавања и усавршавања јављају се: студијски боравци, 
специјализације, циклус предавања, групне консултације, 
курсеви и други облици образовног организовања 


9. ПЛАН ПЛАСМАНА 


Ако се анализира структура пословног планирања у по- 
зоришним институцијама, доћи ће се до закључка да су 

занемарене пословне функције. Ово тим пре, ако пословно 
планирање схватимо као предвиђање пословног стања на 
основу унутрашњих и спољних пословних утицаја У том 
смислу пословно планирање представља неопходан инстру- 
мент структуре управљања 

Саставни део комплексног пословног планирања чини 
план пласмана Наиме, у позоришним институцијама не 
може бити речи о плану продаје, јер план продаје регулише 
односе производње, промета и залиха 

План пласмана се заснива на прикупљању података, ис- 
питивању и утврђивању (дијагностицирању) интереса пуб- 
лике и заинтересованих организација за позоришни репер- 
тоар како би се обезбедио пласман позоришних представа 

Планирање пласмана је сталан, континуиран процес ко- 
ји се састоји од: 

а) анализе тражења којом треба да се утврде мотиви и 
жеље интересената, њихове финансијске могућности и дру- 
ги фактори који утичу на тражњу; 

б) предвиђање тражње која се очекује за будући плански 
период, а која се заснива на пројектовању свих елемената 
пласмана, да би се добила реална предоџба о изгледима за 
пласман (антиципирани пласман); 

ц) тражење модалитета пласмана који треба да осигурају 
контакт са потенцијалним посетиоцима и укажу на нај- 
погодније начине за пласман, путем директне продаје или 
на други начин; 

д) испитивање могућности бенефицираних аранжмана 
којима се дају разне повластице у случају откупа целих 
представа, куповина већег броја блок-карата, претплате на 
одређене представе, и др.; 

е) план мера пропаганде и рекламе, којима се саопшта- 
вају разне информативне поруке путем радија, телевизије, 
штампе и других публикација. 

10. ФИНАНСИЈСКО ПЛАНИРАЊЕ 

10.1. ОПШТИ ОСВРТ 


Иако је финансијско планирање у позоришним инсти- 
туцијама пратеће и акцесорне природе, оно је веома зна- 
чајно, јер се ради о обезбеђењу потребних средстава за 
живот и рад позоришта, као и за њихов развој. 

Финансијским планирањем сви текући и развојни пла- 
нови своде се на вредносно исказивање, тако да се њиховим 
извршавањем добијају крајњи финансијски ефекти поједи- 
них планских акција и натуралних величина. Вредносно 
исказивање врши се планирањем цена, планским калку- 
лацијама и самим финансијским планом, што упућује да је 
финансијско планирање шире од финансијског плана. 

Финансијско планирање обухвата све сфере делатности, 
па и промене у организацији и начину рада, јер се и оне 
одражавају у финансијском пословању и планирању. 

Да би се плански и књиговодствено могла пратити кре- 
тања, промене и резултати, користе се предвиђени пока- 
затељи и параметри. 


10.2. КАЛКУЛАЦИЈЕ 

Калкулација као поступак и начин формирања и обрачу- 
навања цена одражава организациону и технолошку струк- 
туру. То значи, у условима пројектне организованости кал- 
кулација треба да се образује по пројектима, односно по 
представама, тако да њихов збир чини укупну калкулацију 
позоришта Појединачним калкулацијама по пројектима, 
односно по представама, утврђује_се цена одређеног про- 
јекта односно представе. 

Калкулације се састављају на основу елемената планске 
калкулације. 

Калкулације се могу формирати на основу више разних 
шема С обзиром на третман пројекта као економске је- 
динице са посебним обрачуном, шема калкулације по еле- 
ментима цена најбоље би одговарала природи и структури 
позоришне делатности. То, наравно, не искључује могућ- 
ност да се шеме калкулације сачињавају по врстама расхода 
и по елементима укупног прихода. 

Трошкови и издаци који улазе у планску калкулацију као 
елементи цене су: 

а) Директни трошкови производње; 

б) Општи трошкови производње; 

ц) Управно-продајна режија; 

д) Амортизација по прописаним минималним стопама; 

е) Добитак, односно губитак. 

Збир елемената наведених под тачкама од а) до е) чини 
средства која као приход треба остварити. 


10.3. ФИНАНСИЈСКИ ПЛАН 


Финансијски план је основни документ финансијског 
планирања који у оквиру расположивих и предвиђених фи- 
нансијских средстава, одражава финансијску политику од- 
ређене позоришне институције. 

Као вредносни исказ целокупне активности финансијски 
план своди све планове у јединствену целину, са елемен- 
тима који се међусобно билансирају у новчаним мерилима. 

Финансијски план позоришне организације састоји се 

- плана новчаних примања и издавања (укупног прихода 
и трошкова); 

- плана дохотка и његове расподеле; 

- плана расподеле чистог дохотка (добити); 

Као посебни планови могу да се приказују финансијски 
план инвестиција и финансијски план кредитних транс- 
акција Ови планови су најуже корелативно и структурално 
повезани са финансијским планом позоришне институције, 
а њихово посебно приказивање омогућује бољу прегледност 
и увид у стање, прилив и утрошак средстава за те посебно 
значајне намене. 


11. ПЛАНИРАЊЕ ИНВЕСТИЦИЈА 


Суштина планирања инвестиција састоји се у обезбе- 
ђењу одговарајућих средстава за инвестиције. За разлику од 
материјалне производње, планирање инвестиција у позо- 
ришним институцијама нема за крајњи циљ превасходно 
економске ефекте. Стога и детаљана анализа на основу које 
се доноси одлука о инвестирању, неће имати карактер еко- 
номско-техничке документације, већ елабората о друштве- 
но-културној оправданости улагања средстава. Не потце- 
њујући економске елементе планске калкулације, тежиште 
планираног инвестиционог подухвата биће у ефектима ко- 
јима се остварују циљеви инвестиционог улагања: повећање 
смештајних капацитета, унапређење технолошког процеса, 
побољшање сценске технике и др. 

Без обзира да ли је у питању појединачни или збирни 
план, текући (годишњи) или дугорочнији планови, пла- 
нови инвестирања садрже и инвестиционе трошкове, и то 
уравнотежене са средствима финансирања. Код позориш- 
них инвестиционих планова улагања се ретко односе на 


Мсђузаписиост планирања и оргапизације 


165 


инвестициону изградњу и веће реконструкције објеката, а 
чешће за набавку нове и замену дотрајале опреме, као и 
мање адаптације. Основни разлог је ниска акумулативност 
позоришних организација тако да из сопствених извора ни- 
је могуће обезбедити довољна средства за веће инвести- 
ционе подухвате. 

Потребе за знатним инвестиционим улагањима, с једне 
стране - и сасвим недовољна расположива инвестициона 
средства из сопствених извора - с друге стране, упућују на 
неопходност удруживања средстава међу позоришним ин- 
ституцијама у центрима где је више њих концентрисано. 

Планирање инвестиција може бити од посебног значаја 
за позоришне институције, јер од правовременог плани- 
рања и обезбеђења средстава често зависи успешно извр- 
шавање текућих програмских задатака. 

VIII 

ТР АНСФОРМ AI ЈИЈА 
ПОЗОРИШНЕ ОРГАНИЗАЦИЈЕ 


1. ОСНОВНИ ПРИНЦИПИ 
ОРГАНИЗАЦИОНОГ 
ИНТЕГРИСАЊА 


Организација позоришта зависн од делатности, цил.сва 
и основних задатака позоришта. 

Делатност чини окосннцу оргаппзацноног интегрпсања, 
полазну основу организовања процеса рада и изграђивања 
организационе и управљачке структуре. 

Од циљева и основних задатака зависи збир оргаппза- 
ционих облика и начина којима he се одвијати органи- 
зациони процес у позоришту. 

Постављање организације врши се путем органшацио- 
ног интегрисања Организационо интегрисање представља 
процес рационалног компоновања више истородпнх или 
разнородних делова или функција, који се интегрисањем 
укључују у адекватни органнзацпони облик. У процесу од- 
вијања делатности, по правплу, долазп до промена које се 
манифестују у бројним акти љ тнма које се јављају у сва- 
ком интегрисаном делу, а к< jc обједпњене обављају одгова- 

рајућу функцију за организацију као целину, чиме се ели- 
минише мултиплицирање тих активности. 

Неки аутори 78 позориште третирају искључиво као функ- 
ционални систем, нарочито када се поједини његови делови 
рашчлане према садржини функција Тачно је да сваки си- 
стем који као целина остварује неку делатност, може бити 
предмет функционалног регулисања Међутим, када позо- 
риште посматрамо у односу на пројектне циљеве и задатке, 
на динамичан карактер процеса и интердисциплинарност 
тимског рада, очигледна је предност пројектне организа- 
ције над функционалном. Ово тим пре, што чисто функцио- 
нална организација фаворизује одвојене функцијске ком- 
поненте на рачун читаве организације, што доводи до затво- 
рености и извесног отпора према променама. 

Организационо интегрисање одражава се и на рациона- 
лизацију извршних поступака. Измене у структури извр- 
шних процеса неминовно се реперкутирају на начине уп- 
рављања Такве иновације доводе до квалитативних промена 
у обиму и садржини процеса управљања. Тако, уколико је 
фаза припреме, израда студије и идејних елабората ком- 
плетније и квалитетније урађена, биће мање управљачких 
импулса у даљим фазама организационог процеса Напро- 
тив, увођењем више видова делатности у позоришно орга- 
низовање (поред драме, опера и балет) процес управљања 
се грана и усложава, па да би се обезбедио начин управ- 
љачког функционисања трансформисане организације, не- 
опходно је осигурати целовитост управљања у поступку 
организовања. 

У односу на спољне факторе, основни принцип интегри- 
сања позоришне организације представља принцип ауто- 
номије и принцип слободе око интегрисања појединих де- 
лова у целину. То је полазна основа трансформације по- 
зоришне организације. 


78 Војин Милић: Социолошки систсм, „Нолит”, Београд 1978, стр. 670. 

Пројсктла оргапизација у позоришту 


1.1. САМООРГАНИЗОВАН>Е ПОЗОРИ1ИНИХ ПРОЦЕСА 

Основна претпоставка самоорганизације 79 јесте слобода 
одлучивања о увођењу и примени облика и садржине орга- 
низације. С јуридичког гледишта, самоорганизовање значи 
право позоришта да самостално и потпуно постави и регу- 
лише темеље, структуру и процесе организације у позо- 
ришту. Начин на који ће се организација поставити и какви 
ће емпиријски облици бити конституисани, ствар је у пр- 
вом реду позоришних стручњака. 


1.2 РЕГУЛИСАН.Е ОДНОСА ОРГАНИЗОВАГБА 
И ТРАНСФОРМИСАЊА 

Организовање и трансформисање позоришта налази се 
у одређеном односу корелације. За идентификацију тог од- 
носа неопходно је поћи од тематских основа, за које прет- 
постављамо да чине суштину тог односа с обзиром на њи- 
хову садржину и обим (димензију). 

Помоћу добијених података утврћују се опште карак- 
теристике и димензије односа организовања и трансфор- 
мисања. 

Идентификација тог односа своди се на следеће тематске 
основе: 

I - Опште претпоставке за организовање позоришне делат- 

ности; 

II - Битни услови за трансформисање позоришне органи- 

зације; 

III -Интервенције на релацији организације и трансфор- 

мације позоришта. 


79 Према студији Слободапа Ристића: Систсмски прилаз оргапизацији, 
Организација и економика прсдузс1)а, број 11-124,1969; теорија дефи- 
нише „самоорганизацију као способност система да меи.а стратсгију и 
сопствену структуру ради остварсља активности које воде унапред од- 
ређеним цииљевима, а претежно стохастичним условима деловаља”. 

Ад I - Димензије 

1. Програмска оријентација и репертоарска политика 
Мерне јединице: 

а) Структура и обим програма 

б) Садржаји репертоарске политике 

2. Постојећа организација и комуникационо-информа- 
тивни систем 

Мерне јединице: 

а) Функционисање стваралачко-производног процеса 

б) Организациона структура 

в) Поступци планирања 

г) Комуникационе везе и информативни механизам 

3. Стање кадрова и средстава 
Мерне јединице: 

а) Кадрови (структура и профил) 

б) Средства (објекти, опрема и финансијска средства) 

Ад II - Димензије 

1. Промене у програмској оријентацији и репертоарској 
политици 

Мерне јединице: 

а) Промене у структури и обиму програма 

б) Промене у садржајима важеће репертоарске поли- 
тике 

2. Потребе у кадровима и средствима 
Мерне јединице: 

а) Кадрови (структура и профил) 

б) Средства (објекти, опрема и финансијска средства) 

Ад III - Димензије 

1. Иницирање иновација у позоришној организацији и 
комуникационо-информативном систему 
Мерне јединице: 

а) Предлози организационих решења 

б) Предлози у поступку планирања 

в) Предлози решења у подручју комуникационих веза 
и информативног механизма 

2. Трансформисање позоришне организације и комуни- 
кационо-информативног система 
Мерне јединице: 

а) Модел трансформисане позоришне организације 

б) Модел планирања 

в) Модел трансформисаног комуникационо-инфор- 
мативног система 

За организовање позоришне делатности не могу се при- 
менити никакви већ готови верификовани организациони 
модели. Позоришно организовање захтева претходно ана- 
литичко испитивање програмске оријентације и репертоар- 
ске политике, утврђивања карактеристика стваралачко-про- 
изводног процеса, особености функционисања организаци- 
је, као и других чинилаца релевантних за развијање позо- 
ришне организације, укључујући планирање и комуника- 
ционо-информативни систем. 

И фактори који условљавају трансформације у позориш- 
ној организацији иманенти су променама које се дешавају 
у позоришној делатности. Одлучујућу улогу у том транс- 
формисању имају, пре свега, позоришне активности које су 
предмет промена. 

1.3. ЕЛЕМЕНТИ ПРОЈЕКТОВАЊА 
ОРГАНИЗАЦИОНИХ МОДЕЈ1А 

Модел представља теоријски концепт аналоган модели- 
раном објекту; модел садржи основне функционалне ком- 
поненте и структуралне елементе. Модел карактерише то 
што се с објектом налази у таквом односу који омогућава 
да се добију нова сазнања о том објекту. Као такав чини 
основу за мерење, упоређивање и вредновање остварених 
резултата како са становишта реализације циљева тако и у 
односу на степен остваривања планова. 

Полазну основу при пројектовању позоришне органи- 
зације чини она функција која представља основну кохезио- 
ну делатност и интегративно језгро целокупне организа- 
ције. То је стваралачко-производни процес чијом се 
финализацијом остварује прозоришна представа 

Да бисмо утврдили елементе пројектовања организацио- 
ног модела позоришта нужно је целокупну стваралачко- 
производну делатност заједно са свим припадајућим функ- 
цијама рашчланити на основне активности са одређеним 
делокругом. 

Посматрајући глобално и стандардно структуру ствара- 
лачко-производног процеса, распоред елемената се своди на 
редитеља и остале чланове уметничког ансамбла, помоћно 
уметничко особље и стручне сараднике који у том процесу 
учествују. Тај однос може се приказати у виду регулационог 
кола, у коме - с једне стране, агрегирају управљачки еле- 
менти (редитељ) и с друге стране, извођачки елементи (сви 
остали учесници позоришног пројекта). Распоред струк- 
турних елемената и њихова функцијска зависност у про- 
цесу, могу се илустровати као на слици бр. 10. 


РАСПОРЕД ОСНОВНИХ 
ЕЛЕМЕНАТА У ПРОЈЕКТУ 
ПОЗОРИШНЕ ПРЕДСТАВЕ 


СИМБОЛИ: 

Р - РЕДИТЕЉ 

С- СМЕРНИЦЕ 

П - ПРЕДЛОЗИ 

Т(Е) -ТИМ (ЕКИПА) 

Слика бр.10 

Из ове схеме произилази да се идеје редитеља преточене 
у смернице упућују учесницима на пројекту (члановима 
тима), с тим да се евентуални њихови предлози дају реди- 
тељу на разматрање. Уколико се кроз примену активности 
уоче неки недостаци или сврсисходнија уметничка или тех- 
ничка решења редитељ се обавештава путем повратне ин- 
формације. 

У оквиру тима (екипе) за реализацију позоришног про- 
јекта, односно представе, поред уметничког особља учес- 
твују и разни стручни сарадници чији допринос у оства- 
рењу позоришне представе није мали. Реч је о спрези у 
којој долазе до пуног изражаја координирани, усклађени 
односи између уметничких и вануметничких делатности 
које се комплементарно укључују. При томе стручне групе 
из вануметничке делатности опслужују пројекте из умет- 
ничке делатности, како је то и приказано на слици бр. 11. 

Слика бр. 11 


СИМБОЛИ: 


ВУД- ВАН УМЕТНИЧКЕ 
ДЕЛАТНОСТИ 

УД1,2,3- УМЕТНИЧКЕ 
ДЕЛАТНОСТИ 

П1,2,3- ПРОЈЕКТИ 
ПРЕДСТАВЕ 

К- КОМУНИКАЦИЈЕ 
ИНФОРМАЦИЈЕ 


1.4. ТИМСКА ПРОЈЕКТНА ОРГАНИЗАЦИЈА 


Сложеност позоришних активности захтева да се поје- 
дини уметнички и стручни задаци распореде на више умет- 
ника и сарадника. Ова диференцијација још не значи да се 


Траисформација позоришпе оргапизацијс 


173 


задаци извршавају појединачно и изоловано. Напротив, ме- 
ђусобна упућеност једних на друге тражи њихову интегри- 
саност у пројекте и хармоничан и координиран процес у 
реализацији. То је један од битних захтева апликације са- 
времене концепције тимске организацнје рада. 

Овај концепт организације значи напуштање линијске 
организације уз преузимање и примену еластичнијих об- 
лика уметничке и стручне сарадње, који више одговарају 
садржајима позоришних активности. 

Основне карактеристике позоришне тимске организаци- 
је могу се свести на следеће: 

- тимска организација, па самим тим и њихова структура, 
конституише се одоздо на горе саображавајући се приро- 
ди и карактеру стваралачко-производног процеса; 

- адаптивни карактер тимске организације омогућава, у 
различитим стваралачким условима, промене које, по 
обиму и сложености, у потпуности одговарају активно- 
стима у одређеном пројекту позоришне организације; 

- стручни елементи из вануметничких делатности дета- 
ширају се у оквиру пројектних тимова уметничке делат- 
ности, чиме се остварују њихови задаци у тиму и њихова 
улога у оквиру целине; 

- ограничено временско трајање пројекта, односно пред- 
ставе, не спутава међудејство организационих елемената 
с обзиром да су поједине акције плански усклађене и 
координиране; 

- постојање више пројеката, односно представа, у умет- 
ничкој делатности, значи егзистенцију више тимова 
(екипа) које репродукују цео сплет различитих карак- 
теристика, потреба и интереса, чије усклађивање захтева 
толеранцију и виспреност; 

- уиграност уметничког ансамбла и правовремено опслу- 
живање стручних служби вануметничке делатности, из- 
раз је и битна карактеристика пројектне тимске органи- 
зације. 

У пројекту тим (екипа) представља фокус кога опслужују 
стручне групе са комуникационим везама које су непосред- 
не и двосмерне, како је то и приказано на слици бр. 12. 


СИМБОЛИ: 



УП - УМЕТНИЧКИ 
ПРОЈЕКТИ 

СТ- СЦЕНСКА 
ТЕХНИКА 

Р- РАДИОНИЦЕ 

М- МАРКЕТИНГ 

Ф- ФИНАНСИЈЕ, 

РАЧУНОВОДСТВО 

А - АДМИНИСТРАЦИЈА, 
ПРАВО 

Б- БИБЛИОТЕКА, 

ДОКУМЕНТАЦИЈА 


Док су на слици бр. 11 вануметничке стручне групе 
приказане као целина у односу на пројекте у уметничким 
делатностима, дотле је њихов однос на овој слици пре- 
обраћен тако да су стручне групе вануметничке делатности 
дате као појединачне према пројектима уметничке делатно- 
сти као целини. 


2. РАШЧЛАЊИВАЊЕ ПРОЦЕСНИХ 
ФУНКЦИЈА НА ОСНОВНЕ АКТИВНОСТИ 


У теорији производни процес се посматра и као дија- 
лектичка интеракција субјекта и објекта рада, подразуме- 
вајући под производним процесом целокупан процес рада 
заједно са свим његовим саставним деловима који га услов- 
љавају и омогућавају, а чији је главни циљ постизање одре- 
ђеног ефекта. 

Међутим, у стваралачком позоришном процесу нема ја- 
сне диференцијације између субјекта и објекта у класичном 
смислу. У процесу стварања позоришне представе потпуно 
доминира субјект који, у овом случају, чини тоталитет усло- 
ва н супстанци стварања Технологија процеса позоришне 
организације је специфична и зависи понајвише од идејног 
концепта пројекта представе. Међутим, и у свакој фази ства- 
ралачко-производног процеса истиче се човек-уметник, као 
творац и носилац активности око пројекта, односно пред- 
ставе. Сви субјекти који учествују у процесу, стварају дело 
у коме материјализовани елементи служе само као инстру- 
ментариј за остварење њихових замисли. 

Природа и карактер стваралачког процеса даје позориш- 
ној делатности посебно обележје како у погледу облика тако 
и у односу на садржину. 

Стваралачки чин у позоришту је апсолутно недељив, а 
као технолошки конструкт нешаблонизиран, тако да његово 
ближе одређење захтева глобалан приступ у разлагању ње- 
гових функција и активности. 

Функцијска сложеност тог процеса, тешкоће предвиђања 
појединих његових елемената, поготово кад је реч о умет- 
ницима, присутност и телеолошког момента (намера, циљ), 
чини поменуту импликацију још комплекснијом и сложе- 
нијом; наиме, многа питања, пре свега, утврђивање могућ- 
ности вредновања појединих решења и поступака, као и 
оцењивање суптилнијих активности и односа, још увек ос- 
тају отворена и траже одговарајућа методолошка решења. 

Анализа стваралачко-производног процеса показаће ор- 
ганизационе импликације које се појављују у том процесу, 
у положају субјекта као учесника и као ствараоца. 

Међутим, са организационог аспекта целокупну позори- 
шну делатност можемо рашчланити, како бисмо утврдили 
елементе потребне за пројектовање организационог модела; 
при томе је неопходно да позоришну делатност рашчланимо 
до степена који омогућава анализу процеса пројектовања ми- 

кроорганизацијског модела. То се остварује кроз анализу 
процеса функција и процеса основних активности. 

Функције са организационог становишта нине скуп ис- 
товрсних или истородних активности које имају одређено 
подрунје деловања и представљају део целокупне делатно- 
сти позоришта 

Основне активности са организационог гледишта пред- 
стављају израз скупа истоврсних или истородних уметнич- 
ких или стручних радних задатака у оквиру процесне функ- 
ције, тако да скуп делокруга основних активности дефи- 
нише обим и садржину функција. 

Рашчлањавањем процесних функција на основне актив- 
ности добијамо следећу структуру: 

Управљачка функција 

1. Доношење и спровођење управљачких одлука: 

1.1. Утврђивање програмске усмерености и реперто- 
арске политике 

1.2. Доношење развојних, годишњих и оперативних 
планова 

1.3. Усвајање периодичних обрачуна и завршног ра- 
чуна 

1.4. Старање о допунским финансијским средствима 

1.5. Унапређивање организационог и комуникацио- 
но-информационог система 

1.6. Статусна питања, статут (правила), обезбеђење 
законитости 

1.7. Именовање чланова уметничког већа 

1.8. Избор руководећих кадрова и лица са посебним 
овлашћењима 

1.9. Одређивање пројектног тима (екипе): водитеља- 
редитеља и чланова уметничког ансамбла 

1.10. Усвајање пословне политике. 

2. Предузимање мера око подизања образовног нивоа 

запослених 

3. Вршење општег надзора над имовином позоришта 

Руководећа функција 

1. Руковођење пословањем у смислу усвојене пословне 
политике 

2. Усклађивање процеса рада у позоришту 

3. Предузимање мера за спровођење донетих одлука уп- 
равног одбора и надзорног одбора 

4. Представљање и заступање позоришта 

5. Обезбеђивање законитости рада позоришта 

Развојна функција 

1. Иницијатива и сачињавање предлога: 

1.1. Усмеравање развоја позоришне делатности 

1.2. Промене у програмској оријентацији и репер- 
тоарској политици 

1.3. Унапређивање организације позоришта 

1.4. Давање смерница за планирање 

1.5. Усавршавање комуникационо-информационог 
система 

Стварала чко-производна функција 

1. Сачињавање предпројекта: 

1.1. Разматрање и оцењивање предлога за избор дела 

1.2. Основи глобалне уметничке концепције предста- 
ве - студија 

1.3. Дефинисање кадровских и материјално-финасиј- 
ских ресурса 

1.4. Одлука о пројектовању и извођењу представе 

2. Пројектовање представе: 

2.1. Модел уметничке концепције 

2.2. Подела глумачких и сарадничких улога 

2.3. Израда сценско-техничких скица и елабората 

2.4. Програм активности и план рада на реализацији 

2.5. Елаборат о елементима планске калкулације 

3. Реализовање пројекта представе: 

3.1. Анимација уметничког ансамбла, пробе 

3.2. Апликација сценско-техничких решења 

3.3. Уобличавање представе, контролне пробе 

3.4. Премијера 

Техничка функција 

1. Техничко извођење радова према скицама и наруџ- 
бини: 

1.1. Реализовање сценске технике 

1.2. Фундус декорација и костима 

1.3. Радионичке услуге 

1.4. Набавка, инвестициони радови 

2. Транспортни послови 

3. Одржавање и обезбеђење позоришта 

Пословно-оперативна функција 

1. Стручни елаборати, општи и појединачни акти: 

1.1. Маркетинг 

1.2. Финасијско пословање, рачуноводство 

1.3. Администрација, кадровски послови, правни по- 
слови 

1.4. Документација, Библиотека 
Менаџмент функција 

У већим позоришним институцијама и са више видова 
уметничке делатности (поред драме, опера и балет) има 
оправдања да се оформи менацмент функција, која тада пре- 
узима низ активности пословно-оперативне функције. 

За виши ниво вођења пројекта довољно је приказати 
основне активности, док је за непосредно вођење пројекта 
неопходно њихово детаљније рашчлањивање. 

Како у позоришту стално постоји потреба за форми- 
рањем једних и расформирањем других пројектних тимова 
(екипа), то се у структуру организације уводе елементи 

перманентне променљивости. Тиме се не мењају струк- 
турални елементи организације, већ односи у њој, и то тако 
што се проширује или смањује круг активности које се као 
стваралачке и оперативне укључују у процес. 

Стваралачко-производни процесчини основну (базичну) 
функцију у коју се остале позоришне активности или укљу- 
чују, и то повремено, кад то стваралачки процес захтева 
(сценскатехника, радионички послови и др.) или тај процес 
опслужују обављајући за њега разне стручне послове (мар- 
кетинг, рачуноводство, финансије, кадровски послови и 
др.). Натај начин стваралачко-производни процесчини око- 
сницу свих делатности које се у позоришту одвијају. 

У диференцираној подели свакаје основна активност, по 
правилу, организована тако да су поједини њени делови рас- 
подељени на више извршилаца Ово упућује на потребу ко- 
ординације носилаца активности, односно њихових делова 
То се односи, како на стваралачко-производну тако и на ос- 
тале функције у позоришту, које су у односу на основну де- 
латност допунског карактера, а које се у трансформисаном 
моделу пројектне позоришне организације директно укљу- 
чују, без посредовања Тиме се смањује број извршилаца у 
техничкој и пословној функцији, а изнад свега постиже се 
уигранији и хармоничнији рад што доприноси остварењу 
постављеног циља и успешности пројектног подухвата 


3. КОМУНИКАЦИОНЕ ВЕЗЕ И 
ИНФОРМАЦИОНИ токови 

Комуникације чине једну од битних компоненти функ- 
ционисања позоришне организације. Оне се односе на цело- 
купан процес преноса обавештења, за разлику од инфор- 
мисања чија је суштина у поучавању. Аналогно овим пој- 
мовним одређењима, комуникације карактеришу ентитети, 
линије и реципиенти, а информације кодирање, декоди- 
рање, индукције. 





180 


Пројсктпа оргаиизација у позоришту 


Савремени комуникативни систем опслужује велики број 
информација које се стичу из разних извора. Обиље идеја и 
информација које конкуришу за избор намеће потребу њихо- 
вог селекционисања, односно раздвајања и утврђивања оних 
које су релевантне за одређени субјект као корисника ин- 
формација. Ако се елиминишу личне психофизичке детер- 
минанте, емотивна и материјална заинтересованост, као и 
други елементи субјективистичког приступа, може се при- 
ступити утврђивању објективно потребних информација. 

Комуникационе везе и информациони токови морају би- 
ти пропулзивни у мери која омогућава слободан проток 
улазних и излазних информација међу свим субјектима и 
деловима организације. Складан развој организације и ње- 
них делова захтева да се информације пренесу сваком од 
тих делова, као што их је потребно и имати о сваком делу. 

Посебну важност имају информације у институцијама 
као што су позоришне, у којима се одвијају разноврсне 
различите активности и процеси тако да информисање тре- 
ба да обухвати и просторну и временску димензију. 

Успостављање одговарајућег информационог система за- 
виси од усвојеног модела комуникационе мреже. Имајући 
у виду тимски (екипни) карактер рада на пројектовању и 
реализовању позоришне представе, радијални и кружни 
тип комуникационе мреже имао би предност у односу на 
остале типове, јер се тако обезбеђује узајамна комуника- 
циона повезаност свих субјеката 

Ефикасност комуникационе мреже је оптимална, ако по- 
стоји складан однос између мреже и броја канала за проток 
информација Претеран број канала води неефикасности 
због сувише широке употребе некорисних канала, док недо- 
вољан број канала доводи до застоја и тешкоћа због лошег 
функционисања преносилаца 

За процес комуникација у позоришној организацији од 
значаја је: а) улога посредника, јер посредник повећава мо- 
гућност деформације обавештења, б) дејство повратне ин- 
формације с обзиром да повратна информација допушта да 

еминент коригује полазне циљеве усвајајући реципиентове 
реакције (хомеостатичност), тако да се у континуираној ак- 
тивности позоришне организације акумулирају ефекти 
корективних акција; ц) комплементарност хоризонталне и 
вертикалне комуникације, која негативне последице верти- 
калне комуникације ублажава допунским дејством хоризон- 
талне комуникације, д) синтетизовање информација на тај 
начин што ће на вишим нивоима бити изражене глобал- 
није, док су на нижим нивоима конкретније одређене. 

Информације представљају основу за ефикасно повези- 
вање функција организације. Морфологију информативног 
позоришног система можемо посматрати са више нивоа: 
редитељ, идејни уметнички творац представе - тим (екипа), 
носилац стручних послова - група, управа (управник) и 
однос према околини (друштво, јавно мњење, публика). 

Сваки од наведених нивоа карактерише различит број и 
садржај информација, начин тока информација и зависност 
од њихове специфичности и важности, преносних сред- 
става, брзине, протока, учестаности, актуелности, итд. 

Међутим, проблеми настају када треба пренети апстракт- 
не појмове за које не постоје или се тек стварају једно- 
значни, диференцирани критеријуми и кодови. То се по- 
себно односи на креативне уметничке категорије. Та пој- 
мовна подручја постављају изузетне захтеве за трансфор- 
мацију информација и одређивање релевантности многих 
индиректних информација 

Комуникационе везе на свим нивоима су узајамно дво- 
смерне, а њихове међусобне границе отворене, без икаквих 
лимитирајућих спона. 

Многострукост комуникационих веза и вишезначност 
информационих садржаја, што произилази из високе техно- 
лошке флексибилности (више могућих начина реализације 
пројекта), захтева конструкцију информацијских токова, ко- 
ја омогућава несметану дифузију информација 

Интензивна функционална зависност која карактерише 
целокупну позоришну организацију, условљава да дистри- 
буција обавештења буде брза и што учесталија. 

Информације немају само карактер извештавања, него су 
и предуслов за процес одлучивања и иницирање активно- 
сти; између та два процеса јавља се релација интеракције, 
као неопходна димензија за предузимање акција Међутим, 
за такве процесе информације морају да испуњавају посебне 
квалитете: да су истините и тачне, потпуне и правовремене, 
актуелне и одабране. Квалитетне и потпуне информације 
мора да садржи сваки пункт одлучивања у позоришту, пого- 
тово кад је реч о успостављању и одржавању односа између 
делова и целине. Ту посебну улогу имају они руководиоци 
и стручњаци у чији делокруг спада организација и коорди- 
нација рада у позоришту. Из наведених карактеристика мо- 
жемо закључити да су информације основна претпоставка 
ефикасности управљања и одлучивања. Тако амерички науч- 
ник Ј. В. Форестер дефинише управљање (management) као 
„процес претварања информације у акцију”. 80 

За позоришно управљање и одлучивање није довољна 
периодична размена информација, јер природа позоришне 
делатности захтева континуиран прилив најновијих инфор- 
мација, нарочито када су у питању пројекције будућих ак- 
тивности и резултати с вероватним последицама. 


4. КОНСТРУИСАЊЕ ПОЗОРИШНИХ 
ОРГАНИЗАЦИОНИХ МОДЕЛА 

4.1. О МОДЕЛУ ПОЗОРИ1ИНЕ ОРГАНИЗАЦИЈЕ 

Основу за конструисање модела позоришне организације 
представља хеуристичка методолошка апаратура заснована 


80 Ј. W. Forrester: IndustrialDynamics, The MIT Pres, Cambridge 1962, у студији 
Слободана Ристића: Системски прилаз организацији, објављена у збор- 
нику радова: Самоуправна организација лодузсћа, „Информатор”, За- 
греб 1969, стр. 123. 

на теоријским и емпиријским достигнућима научне ор- 
ганизације, а прилагођена манифестацијама и карактери- 
стикама позоришне делатности. 

Реч је о моделу који је вишезначан и полифункционалан, 
и да као такав има карактер теоријског и реалног конструкта. 

Доследно оваквом ставу, свака промена у делатности, 
технологији и другим битним условима, изазива промене 
организационог модела. У том случају организациони мо- 
дел мора да има организацију прилагодљиву измењеним 
условима Другим речима, модел треба да је довољно уоп- 
штен да се прилагоди различитим условима, али и довољно 
специфичан да послужи сврси којој је намењен. 

Како функција и структура чине суштину сваког процеса 
организације, поставку одговарајућег модела позоришне 
пројектне организације базираћемо на повезивању и услов- 
љености ове две димензије. 


4.2. ОПШТИ МОДЕЛ ПРОЈЕКТНЕ 
ПОЗОРИШНЕ ОРГАНИЗАЦИЈЕ 

За разлику од линијске и функционалне организације, 
које не осигуравају оптималну алокацију позоришних ства- 
ралачких могућности, пројектна организација оријентисана 
на пројектне циљеве, као и на сукцесивно извођење про- 
јектних задатака, приоритетно одговара природи и карак- 
теру позоришногстваралачко-производног процеса При то- 
ме, нема потребе за применом чисто пројектне организа- 
ције, у којој би сваки од пројеката имао своје засебне стру- 
чне (вануметничке) групе, већ да стручне групе симултано 
опслужују све пројекте (матрична организација). 

Пошто су у претходним поглављима изнети основни 
принципи организационог интегрисања, анализа стварала- 
чко-производног процеса, функцијски токови и комуника- 
ционе везе, те основи пројектовања организационог модела. 






184 


Пројсктпа организација у позоришту 


постоје услови да се конструише општи модел позоришне 
организације, који би био заједнички за сва репертоарска, 
институционална позоришта. 

У позоришном организовању више нема места за струк- 
туру засновану на самоуправном и радном организовању, 
нити на самоуправљачкој функцији. Управна структура је 
трансформисана у моноструктуру као јединствен процес 
управљања. Овај управљачки преображај добио је свој видни 
израз у нормативним овлашћењима, према којима оснивач 
именује и разрешава позоришне органе: управни и над- 
зорни одбор, као и директора, односно управника позориш- 
та Број чланова и састав ових органа утврђује се актом о 
оснивању позоришта, стим што се као чланови именују и 
из реда запослених у позоришту. Избор чланова састојаће 
се у одабирању способних и уважених лица која ће, поред 
стручних квалитета, имати и личне афинитете за културно- 
уметничку делатност. 

Из поделе послова и задатака произилазе права и обавезе 
тих органа. Тако чланови управног одбора одлучују о нај- 
важнијим питањима и најсложенијим пословима из живота 
и делатности позоришне институције, као што су: програм 
и план рада, управљање пословима, обезбеђење и кориш- 
ћење финансијских и материјалних средстава, доношење 
статута и других нормативних аката Иако права и обавезе 
надзорног одбора одређује оснивач, може се основано прет- 
поставити да ће дужност чланова надзорног одбора бити 
усмерена на: вршење надзора над пословањем, преглед го- 
дишњих обрачуна и предлога о расподели добити. 

Одговорност чланова управног одбора односи се: а) пре- 
ма оснивачу; б) према надлежном државном органу управе, 
који врши надзор над законитошћу рада позоришта; ц) пре- 
ма стручној јавности и публици. Наиме, без обзира ко је 
оснивач позоришта, оно врши одређену културну мисију, 
те као такво обавља својеврсну јавну делатност. 

Директор, односно управник позоришта, у овој органи- 
зационој констелацији, има двоструку улогу: као лице које 
руководи позориштем и као извршилац одлука управног 

одбора. Ово двојство у функцији одражава се и на његову 
одговорност која као изворна произилази, пре свега, из ње- 
говог односа према оснивачу, а затим према управном од- 
бору и позоришном ансамблу. Посебно, директор је одго- 
воран за законитост рада позоришта; као такав, он има право 
и дужност да обустави од извршења сваку одлуку за коју 
сматра да је незаконита, све док орган управе надлежан за 
надзор над законитошћу, не донесе коначно решење. 

С обзиром на овлашћења и положај у позоришту, дирек- 
тор позоришта представља и заступа позориште пред тре- 
ћим лицима. 

Чланови управног одбора и директор, односно управник 
позоришта, не би смели да прекораче своја овлашћења, јер 
такав поступак повлачи одговорност и умањује ауторитет 
код запослених. Уколико пак прекорачење задире у домен 
уметничког стваралаштва, могло би да се третира као гу- 
шење уметничке слободе и стручне иницијативе. Такође и 
негативно коришћење ауторитета може да се неповољно 
одрази на позоришно управљање. 

Реизборност лица са посебним овлашћењима и одговор- 
ностима не би требало да искључиво зависи од унапред 
фиксираног времена трајања мандата, већ од уметничких 
остварења и других резултата, који се повремено у краћим 
временским интервалима верификују. 

Доношење и спровођење одлука је веома одговоран за- 
датак. Наиме, добра одлука производи позитивне ефекте и 
обједињена у вредносни систем, представља солидну базу 
за напредак делатности. Ако одлука радикално мења по- 
стојеће стање, поготово ако дира у стечена права и интересе, 
или доноси суштински нове идеје и успоставља нове одно- 
се, њено спровођење представља посебно деликатан задатак 
који захтева опрезан и промишљен приступ, као и стварање 
погодне климе. 

Нормативни (према закону) састав са поменута три позо- 
ришна органа приказан је на слици бр. 13. 

Но, кад је реч о управљању позориштем, због суптил- 
ности саме делатности, може се, по нашем мишљењу, по- 
ставити питање: да ли је оправданије и сврсисходније да 
директор, односно управник позоришта, поред руковођења 
позориштем, буде и пуноправан члан управног одбора. Чи- 
ни се да би тада рад управног одбора био ефикаснији и 
одговорнији, поготово кад се разматра и одлучује о сло- 
женим питањима са више могућих исхода. Ово тим пре што 
законски пропис такву могућност не искључује. Концепт 
управљачке структуре у којој директор, односно управник 
позоришта, фунгира и као члан управе дат је на слици 13a 
У том моделу организације (слика 13a) није предвиђен 
посебан организациони орган надзора, јер је сврсисходније 
да контрола финансијског пословања буде поверена неком 
стручном заводу ван позоришта 

У остваривању уметничке делатности и развоја позо- 
ришта посебну улогу имају уметничко веће и развојна функ- 
ција 

Уметничко веће је саветодавно стручно тело које даје 
мишљења и предлоге о свим важнијим питањима из домена 
позоришне уметности. Број и састав чланова већа, као и 
начин рада, утврђује се статутом позоришта 

Развојна функција као приштабска јединица треба да пра- 
ти стања и кретања у култури и у сценско-уметничким 
делатностима, како би се сагледале развојне тенденције у 
позоришној сфери. То је у позоришту теже него у другим 
делатностима Ипак, смернице које извиру из културне по- 
литике и развојно-програмске оријентације, представљаће 
оквире у којима позоришна делатност треба да се стратешки 
усмерава и одвија 

Док уметничко веће сачињавају реномирани уметници 
ван позоришта и угледни чланови позоришног ансамбла, 
дотле развојну функцију чине, по правилу, из реда запо- 
слених-у позоришту, и по потреби, спољни сарадници као 
консултанти. 

ОПШТИ МОДЕЛ ПРОЈЕКТНЕ ОРГАНИЗАЦИЈЕ 
- једноделни (драма) - 



БИБЛИОТЕКА И ДОКУМЕНТАЦИЈА 

ОПШТИ МОДЕЛ ПРОЈЕКТНЕ ОРГАНИЗАЦИЈЕ 
- једноделни (драма) - 


УПРАВА 

УПРАВНИК 



ПРОЈЕКАТ А 
ЕКИПА 


ПРОЈЕКАТБ 
ЕКИПА 


ПРОЈЕКАТЦ 

ЕКИПА 




Слика бр. 13a 



БИБЛИОТЕКА И ДОКУМЕНТАЦИЈА 

У сваком случају, од избора чланова уметничког већа и 
састава сарадника развојне функције у великој мери зависи 
усмерење и напредак позоришта. 

Како је из оба схематска приказа (слика бр. 13 и 13a) 
видљиво основу позоришне организације чини уметничка 
делатност која се оличава у пројектима и реализацији по- 
зоришних представа. Сваки од пројеката је непосредно ко- 
муникационо повезан са опслужним техничким јединицама 
и стручним групама у општим, заједничким службана, чиме 
се обезбеђује њихово оперативно, ефикасно укључивање у 
тимове (екипе) који пројектују и реализују позоришне 
представе. 

Организациони облици у уметничкој делатности уте- 
мељени на тимовима (екипама) представљају погодну тран- 
спарентну форму за покретање и развијање разних умет- 
ничких активности и повремено имплицирање различитих 
стручних послова. 

Оперативним плановима пројекта предвиђа се распоред 
кадровских и материјалних ресурса како би сви располо- 
живи потенцијали били просторно и временски правовре- 
мено коришћени и омогућили да се све активности плански 
одвијају. 

У позоришној организацији заснованој на пројектима не 
конституишу се сектори као у класичној, линијској и хије- 
рархијској организацији. Дирекције нису засебне, затворене 
организационе јединице повезане између себе искључиво 
преко руководилаца, него отворене организационе јединице 
са претежно координаторском улогом, у којој руководиоци 
немају хијерархијско-наредбодавна, већ организационо-ди- 
рективна овлашћења. 

У оквиру вануметничке делатности не предвиђају се 
строго формализовани организациони облици (одељења, 
одсеци), већ само стручне групе за извршавање одређених 
послова. За разноврсне послове комплексне природе могу 
бити образоване ad hoc групе од лица различитих струч- 
ности. Како је већ речено, стручњаци вануметничке де- 

латности се директно, према оперативним плановима, ук- 
ључУЈУ У Р а Д тимова (екипа) за пројектовање и извођење 
позорошних представа. 

У приказаном општем моделу пројектне организације не 
предвиђа се радно место руководиоца општих послова (опе- 
ративни директор, шеф општих служби), јер се сматра да у 
позориштима са једним обликом позоришне делатности 
(драма) нема потребе да постоји посредник између дирек- 
тора, односно управника позоришта, и одговорних лица у 
стручним групама. Ово стога што су послови и активности 
у групама веома разноврсни и сложени тако да је њихово 
стручно обједињавање у једној особи практично неизвод- 
љиво. Високо стручна лица у групама мођи ће далеко ефи- 
касније да обављају послове, ако су у непосредном контакту 
са директором, односно управником, и водитељима умет- 
ничких пројеката. То је, уосталом рационалније решење, по- 
готово у мањим позориштима. Напротив, у већим позориш- 
тима, нарочито у оним где постоји више облика позоришне 
делатности (поред драме, опера и балет), пожељно је да ме- 
нацер пословно обједињава стручне групе управно-послов- 
ног делокруга у виду координације и уређивања односа, јер 
директор,односно управник позоришта, није то у могућно- 
сти због комплексне структуре тога модела организације. 

Набавна служба као посебна група предвиђена је у окви- 
ру сценско-техничке делатности из разлога што се њен 
делокруг своди на набавку материјала, опреме и других 
ствари за сценско-техничке потребе. 

Сва остале организациона питања уређују се статутом. 


4.3. МОДЕЛ СЛОЖЕНЕ ПРОЈЕКТНЕ 
ПОЗОРИШНЕ ОРГАНИЗАЦИЈЕ 


Сложена позоришна организација обједињава два или- 
три основна облика уметничке делатности у зависности да 

ли су опера и балет обједињени или чине са драмом засебне 
организационе облике. И овај модел позоришне органи- 
зације опслужују вануметничке стручне групе. 

Упоредо са ширењем обима и мењањем садржине делат- 
ности позоришне организације мења се и њена структура. 
Овај процес организационо је изражен у виду конституи- 
сања посебне дирекције за оперу односно балет, у оквиру 
којих се формирају тимови (екипе) за реализацију пројект- 
них задатака и представа. 

Сложенија организациона структура овог модела позо- 
ришта даје њиховим деловима већу самосталност и шира 
овлашћења руководећим лицима која поред координира- 
јућих попримају и извесне извршне функције. 

И код овог модела позоришне организације функција 
управљања и руковођења позориштем приказана је у две 
варијанте (слика бр. 14 и 14a) и то: као управни одбор и 
надзорни одбор, чији број и састав чланова утврђује ос- 
нивач сходно акту о оснивању, те директор, односно уп- 
равник позоришта, као руководилац позоришта (норматив- 
на варијанта) и као концепт управљачке структуре у којој 
је и директор, односно управник позоришта, члан управе 
(друга варијанта). 

Утицај уметничког већа у овом облику позоришне орга- 
низације је свеобухватнији с обзиром на проширену делат- 
ност и сложенију организациону структуру, што се одра- 
жава на избор и састав чланова већа. 

И код овог модела реизборност руководећих лица и лица 
са посебним овлашћењима и одговорностима, треба да зави- 
си од постигнутог успеха на уметничком плану односно од 
резултата пословања 

Модел сложене позоришне организације не разликује се 
суштински од општег модела, јер се организациона струк- 
тура мења утолико што се поред дирекције драме, формира 
уметничка дирекција за оперу односно балет. 

На овај модел организације треба применити све што је 
речено код општег модела организације. 

МОДЕЛ СЛОЖЕНЕ ПРОЈЕКТНЕ ОРГАНИЗАЦИЈЕ 
- дводелни тип: опера са балетом и драма - 



УМЕТНИЧКО ВЕЋЕ 

МОДЕЛ СЛОЖЕНЕ ПРОЈЕКТНЕ ОРГАНИЗАЦИЈЕ 
- дводелни тип: опера са балетом и драма - 


УПРАВА 


УПРАВНИК 


УМЕТНИЧКО ВЕЋЕ 




ГРУПА ЗА РА 

*ЗВОЈ 


ТЕХНИЧКА ДИРЕКЦИЈА 
ДИРЕКТОР 



Слика 14А 

4.4. ТЕСГИРАЊЕ ПРОЈЕКТОВАНОГ 
МОДЕЛА ОРГАНИЗАЦИЈЕ 


Пројектовани модел позоришне организације треба да 
задовољи дефинисане циљеве организације. Да би се модел 
проверио приступа се његовом тестирању. 

Провера исправности пројектованог модела организаци- 
је, односно његово квалитативно и квантитативно испити- 
вање, повезано је са тешкоћама, јер пројектована органи- 
зација, ма колико била теоријски фундирана, није, по пра- 
вилу, емпиријски испитана. 

То, међутим, не значи да не постоје општи услови за 
испитивање модела организације експерименталним путем 
у позоришној институцији. 

Тестирањем модела контролише се колико идејно ре- 
шење задовољава организационе потребе. Модел организа- 
ције може бити објект симулације и кад су у питању сло- 
жени процеси организације. При томе, уколико је модел 
као објект симулације реалније приказан, утолико је резул- 
тат симулације више употребљив. 

Тестирани модел презентира се у форми елабората о 
тестирању, са детаљним и аргументованим образложењем. 
При томе, пројектована решења и налази о тестирању поред 
графичке обраде, треба да користе и дескриптивну мето- 
дологију. 

Информације о ефикасности функционисања организа- 
ције, о усклађености или неусклађености предвиђеног мо- 
дела и стварног стања, повратног су карактера и као такве 
се користе за евентуалне модификације и отклањање де- 
вијација. 

Пошто је пројектовани модел тестиран и прихваћен при- 
ступа се његовој реализацији у дефинитивном облику и 
садржају. 

4.5 ПЛЕДОАЈЕ ЗА ДРУГЕ ФОРМАЛИЗИРАНЕ ОБЛИКЕ 
УДРУЖИВАЊА ПОЗОРИШНИХ УМЕТНИКА 

Позоришним уметницима и другим сарадницима у обла- 
сти културе треба да буде омогућено да се слободно удру- 
жују и у друге, формализиране (законом предвиђене) обли- 
ке позоришног организовања Настојања у том смислу треба 
усмерити да се изграде што савршенији облици који би 
били погодни за сваког од заинтересованих уметника и 
сарадника Било би корисно да се предвиди и могућност 
обликовања више организационих варијанти како би се уме- 
тници могли определити за ону која им највише одговара 

На тај начин би се, поред позоришта као институције, 
допунио празан простор који данас постоји у систему са- 
времених облика позоришног организовања Стечена иску- 
ства би корисно послужила за даља унапређења и усаврша- 
вања разноврсних облика позоришног организовања 

Може се основано претпоставити да би за оснивање так- 
вих облика позоришног организовања биле посебно заин- 
тересоване оне средине које немају услове за формирање 
репертоарског институционалног позоришта, а имају жељу 
и могућност да организују неки од модела формализираних 
облика удруживања 

Некад сми имали путујуће позоришне дружине као не- 
формални тип позоришног самоорганизовања. Било би ко- 
рисно да их и данас можемо оснивати, али и као форма- 
лизиране облике удруживања 

Оно што постоји у традицији позоришне организације 
у Србији, а то су сталне и ad-hoc позоришне групе, неоп- 
ходно је формализовати кроз законске прописе. 

Установљавањем нових позоришних форми и подржа- 
вањем разноврсних организационих облика који су резул- 
тат суштинске уметничке потребе и иницијативе уметника 
и продуцената даје се и значајан допринос културном жи- 
воту уопште у нашој средини. 

ЗАКЉУЧАК 


Уметност карактерише предност стваралачког над обич- 
ним продуктивним радом. Оно што карактерише слободу 
обликовања у позоришној уметности јесте да са сваким 
извођењем позоришна игра постаје другачија. Међутим, 
принцип идентитета позоришног дела остаје непромењен. 
Ова особеност настанка и извођења дела одражава се и на 
организацију позоришта. 

Стваралачко-производни поступак и технологија рада у 
позоришту суштински се разликује не само од материјалне 
производње, већ и од осталих делатности у културно-умет- 
ничкој сфери, тако да њихов једнообразни третман у под- 
ручју организације пренебрегава специфичности позориш- 
не делатности. Динамичан карактер позоришних активно- 
сти условљен честим променама у уметничкој концепцији 
на пројектовању и реализовању позоришне представе, захте- 
ва флексибилну структуру и адаптивне елементе у процесу 
организовања. Зато ни инструменти, ни решење не могу би- 
ти нормативно конституисани и организационо класични. 
Наиме, анализа организационог обликовања и поступака на 
пројектовању и извођењу позоришних представа, показује 
сву променљивост техничко-технолошке документације ус- 
лед трансформације процесних елемената, што условљава 
апликације на новонастале ситуације. 

Примена нормативних организационих захтева на струк- 
туру позоришне организације, често је израз волунтарис- 

тичких и прагматичних ad hoc решења, а не научно фун- 
дираних начела савремене организације. 

За ефикасно организовање није довољно да се поставе 
само одговарајуће форме организације. Институционални 
облици траже да се одреди међузависност делова с целином 
и делова међу собом, како би се избегле организационе 
девијације до којих неминовно долази услед затворености, 
крутости и парцијалног организационог регулисања До 
истих последица доводи фаворизовање процеса атомизи- 
рања организационих облика. 

Уметничка поставка позоришне представе претпоставља 
организационо уобличавање и повезивање свих активности, 
и то не само саобразно, већ и конститутивно. Другим ре- 
чима, док се аналитички врши рашчлањавање уметничких 
улога и стручних задатака, дотле се синтетички постиже 
организационо интегрисање и структурално изграђивање. 
У том смислу, позоришна организација својим инструмен- 
таријумом ствара услове за даље усавршавање и унапре- 
ђивање. 

Модел позоришне организације који омогућава пуну 
слободу инаугурације организационих облика и садржаја, 
успостављање директних комуникационих односа и веза ме- 
ђу деловима и елементима, а који не спутава стваралачку 
иницијативу уметничког особља у постављању и извођењу 
позоришних представа, испуњава услове и захтеве да буде 
тестиран и примењиван. Ово тим пре, што је у питању 
модел који је отворен: а) према савременим научним до- 
стигнућима у области организације, б) према сазнањима 
практичних решења, ц) за иновирање унутрашње сопствене 
стуктуре, д) за спољне утицаје. 

У односу на праксу, модел позоришне организације тре- 
ба да осмишљава глобални пут, док дефинитивно уоблича- 
вање зависи од својстава конкретне позоришне делатности. 
У односу на унутрашњу структуру, модел не сме бити мета- 
физичка претпоставка која се не може операционализовати. 

Основне карактеристике и специфичности позоришне 
делатности, условљавају примену модела пројектне орга- 
низације, из следећих разлога: 

- стваралачко-производни процес у позоришту одвија се 
путем пројеката који се реализују у представе; 

- пројекат, односно представа, чини целину у креативном, 
технолошком, организационом и економском погледу; 

- активности унутар пројекта динамичног су карактера, па 
промене у концепцији пројекта узрокују мењање рела- 
ција и положаја активности у структури; 

- конструисања пројектних тимова у којима су чланови 
интересно, уметнички, социолошки, психолошки и еко- 
номски повезани; 

- организација пројекта, односно представе се временски 
своди на трајање — од почетка рада на пројекту - до 
скидања представе с репертоара; 

- трошкови се калкулишу и обрачунавају по пројектима 
односно представама у оквиру планираних лимита. 

Стога, пројекат позоришне представе не представља кла- 
сичан тип пројектне организационе форме, већ облик умет- 
ничког стваралаштва, који се јавља према потреби, са од- 
ређеном наменом, у ограниченом временском трајању, као 
тимски рад, условљен међусобном најужом сарадњом и ко- 
ординацијом. Аналогно томе, у структури пројекта позо- 
ришне представе могу се разликовати два шшоа: уметнички 
који се огледа у стваралачко-пронзводном процесу, и орга- 
низациони који ствара услове за реализовање уметничких 
активности. 

Обављање вануметничких услуга, обједињено за све про- 
јекте односно представе, осигурава оптималну алокацију 
административних у односу на стваралачко-производне ак- 
тивности. На тај начин се у пројектну организацију уносе 
елементи матричне пројектне организације, која је посебно 
погодна за мање пројекте и када се изводи више пројеката. 

Дилема, да ли дати предност позоришту као институци- 
ји или неинституционалним облицима позоришног орга- 
низовања, уствари не постоји, јер сваки облик који даје 
добре резултате, има предност. 

Почели смо ову студију са синтагмом да организација 
ма колико била добра, може увек да буде још боља, што 
практично значи да организација подлеже перманентној 
евалуацији. Другим речима, свака организација је резултат 
претходне евалуације. Ово, међутим, није случај када по- 
стоји дисфункција између организације и евалуације. На- 
име, организација често тежи да буде сама себи циљ, да сама 
себе штити, стога некада и отпор према променама. Евалуа- 
ција, напротив, води променама, неретко и до супервизије 
којој подлежу и циљеви и решења и методи. Очигледно, 
између ова два категоријална појма треба да постоји најужа 
корелација. Само организација уз трајну евалуацију води ка 
успеху! 

CONCLUSION 


The advantage of art ovcr ordinary production work lics in its 
creativity. What charactcrizcs thc frccdom of thcatrical artistic 
form is that thc play bccomcs differcnt with cvcry performance. 
Howevcr, the principlc of idcntity of a play rcmains unchangcd. 

Thc crcativc and production processcs and tcchnology applicd 
in theatre are esscntially diffcrcnt not only from material produc- 
tion, but form olhcr artistic and cultural works as wcll. Hcncc, 
the uniform trcatment of thc formcr in the domain of organization 
is oblivious to the spccific fcaturcs of thcatre. The dynamic nature 
of thcatre is dictatcd by frcqucnt changcs of arlistic concept of 
designing and staging a play and requircs a flcxible structure and 
adjustable clemcnts of thc organization proccss. Thercforc, nci- 
ther the instrumcnts, nor the solutions cannot be standardizcd 
and organized in a tradilional manncr. Namely, an analysis of 
organizalional forms and proccdurcs in dcsigning and pcrforming 
a play dcmonstratcs an omniprcscnt changeability of tcchnical and 
technological documentalion causcd by thc transformation of the 
process elcments entailing the implcmentation thereof in new 
situations. 

The fulfillment of standardizcd organization rcquiremcnts with 
rcspcct to the structure of thcatrical organization is oftcn a sign 
of voluntary approach and pragmatic ad. hoc solutions, ralhcr than 
of scientifically bascd principlcs of modcrn organization. 

Appropriatc forms of organization are not sufficicnt to sccure 
efficicncy of the organization. Institulional forms rcquire that 
intcrdcpendcnce bctween thc whoIe and its intcgral parts, and 
vice versa, be cstablishcd, in order to avoid organizational 
deviations which arc inevitable as a consequcnce of restricted, 
rigid and partial rcgulations. The same conscqucnces are conduc- 
ivc to giving preference to the proccss of fragmcntation of organ- 
izalional forms. 

An artistic staging of a play presumes that organizational forms 
are in place and that all aclivities are conncctcd, both in terms 
of conformity and constitution. In olhcr words, while an analysis 
produces a brcakdown of artistic rolcs and profcssional tasks, a 
synthcsis produccs an organizalional integralion and a structural 
build up. In that scnse, instrumcnts of theatrical organization 
create conditions for furthcr advancement and improvement. 

The thcatrical organization modcl which offers full freedom 
of promoting the forms and contents of organization, as well as 
thc establishmcnt of direct communicalion bctwecn integral parts 
and clcments, without suppressing artistic initiativcs of thc cast, 
is eligiblc for tcsting and implcmcntalion, cspccially since it is 
opcn to: a) modcrn scicntific achicvcmcnts in thc arca of orga- 
nizalion; b) ncw practical solutions; c) innovations in its own 
internal structure; and d) cxtcrnal influcnccs. 

When it comes to praclice, thc modcl of thcalrical organization 
ought to devise a global trend, whcreas the ultimate form dcpends 
on a specific theatrical aclivity. Regarding the intcrnal structure, 
thc model must not be a metaphysical prcsumption that is inca- 
pable of becoming opcrational. 

Thc basic characteristics and specific features of a thcatrical 
activity are a prcrequisite for the application of the organizational 
dcsign model, for the fol!owing rcasons: 

- thc creative and produclion process in theatrcs unfold through 
projects that turn into plays; 

- such projccts/pIays conslitute a whole in terms of crcative, 
tcchnological, organizational and economic aspccts; 

- thc activilics taking places within thc projcct arc dynamic; thus 
апу altcrnations of the projcct conccpt will rcsult in changing 
the rclalions and positions within the structurc; 

— the cstablishment of project tcams whosc mcmbcrs arc linkcd 
by interest, artislic, sociological, psychological and cconomic 
considcrations; 

— the organization of a projcct/play is rcduccd to a time dimcn- 
sion - the pcriod from commcncing the project until thc 
rcmoval of thc play from thc rcpertoirc; 

- thc costs are calculatcd pcr cach projcct/pIay within thc 
planned limits. 

Thcrcforc, the projcct of a play docs not reprcscnt a classic 
type of a project organizational form, but a form of artistic 
creativity, emcrging whcn ncccssary and with a spccific purposc, 
within a limitcd time frame, as a coordinatcd vvork of a tcam in 
close cooperation. Similarly, slructures of plays may have two 
diffcrent lcvcls: an artistic one, rcflcctcd in thc crcalivc and pro- 
duction proccss, and an organizational onc that creatcs conditions 
for pcrforming arlistic activitics. 

Consolidalcd rendering of non-artistic scrviccs for all pro- 
jects/plays cnsurcs the bcst allocalion of administrative activities 
vis-š-vis the creative and produclion oncs. In that way, elcmcnts 
of thc source projcct organization arc incorporated into thc spc- 
cific projcct organizalion, the formcr bcing parlicularly suitablc 
for smaller projccts or a series of projccts. 

Thcrc is, in fact, no dilcmma whcthcr thcatre as an institution 
should be givcn prccedcnce ovcr non-institulional forms of thc- 
atrical organizing. Each form has its bcncfits and yields good 
results. 

We have bcgun this study with a statcmcnt that апу organiza- 
tion, no matter how good it is, can always bc bcttcr. Practically, 
it mcans that organization is subject to a permancnt cvaluation. 
In othcr words, every organization stcms from a prcviously donc 
evaluation. This, howevcr, is not the case when there is a dysfunc- 

tion betwcen organization and cvaluation. Morc precisely, an 
organization oftcn tends to bccome an objcctivc per se, to bc 
self-protective and somctimcs rcsistant to changcs. Converscly, 
cvalualion lcads to changcs and oftcn to a supcrvision ovcr thc 
goals, solutions and mclhods. Apparcnlly, thcrc should cxist an 
cxtrcmely close corrclation betwccn thcse two catcgorics. Thc only 
way towards succcss is to combinc organization and perpetual 
evaluation! 

ПРЕГЛЕД СЛИКА - ШЕМА 

1 - МОДЕЈШ ОРГАНИЗАЦИОНЕ СТРУКТУРЕ 

а) Истоврсио подручје основне делатиости са 

више једипица основпе делатпости; вршење 
општих стручних служби је повсрсио спољиим 
сарадпицима.. • • СТ Р* 39 

б) Истоврсио подручјс осповнс дслатиости није 
структурирапо по посебиим једипицама, а 

опште стручие службс су иаведеие.стр. 40 

ц) Истоврспо подручје основне дслатности је 
структурирано по посебпим једииицама, као и 
опште стручне службе.стр. 40 

д) Делатпост је структурираиа по јединицама 

разиоврсне основне дслатпости, са сопственим 
општим стручпим службама.стр. 41 

е) Делатиост јс структуирана по једииицама 

разноврсне осиовпе делатности, уз зајсдничке 
опште стручне службе.стр. 41 

ф) Осиовпа делатност је разврстана по пројсктима 

које опслужују опште стручпе службе.стр. 42 

2 - ТИПСКА ОРГАНИЗАЦИОИА СТРУКТУРА ПОЗОРИШТА 

- Слика бр. 1.стр. 67 

3 - ТИПСКА ОРГА1ШЗАЦИОИА СТРУКТУРА ИАРОДИОГ ПО- 

ЗОРИШТА 

- Слика бр. 2.стр. 68 

4 - ИЗВОЂЕЊЕ ПРОЈЕКТА (ПРОБЕ) 

- Слика бр. 3.стр. 74 

5 - ПОСГАВЉЕНИ ЗАДАЦИ ИЗ ПРЕДПРОЈЕКТА (СТУДИЈЕ) И 

ПРОЈЕКТА 

- Слика бр. 4.стр. 75 

6- ГАИТОГРАМ АКТИВНОСТИ 

- Слика бр. 5.стр. 132 

7 - ПЕРТ МРЕЖА КОРИШЋЕЊЕМ ДОГАЂАЈА 

- Слика бр. 6.стр. 142 

8 - ДИЈАГРАМ О АКТИВНОСТИМА - врсмс, кадрови 

- Слика бр. 7.стр. 143 

9 - ПРЕ1 IOC МРЕЖНОГ ДИЈАГРАМА У TPAIICHJIAH ТЕХНИКУ 

- Слика бр. 8.стр. 144 

10 - МРЕЖНИ ПЛАН ПРОЈЕКТА ПОЗОРИШНЕ ПРЕДСТАВЕ СА 

ОСНОВНИМ АКТИВНОСТИМА - врсмеиом, трошковима 

- Слика бр. 9.стр. 148 

11 - РАСПОРЕД ОСНОВПИХ ЕЛЕМЕНАТА У ПОЗОРИШНОМ 

ПРОЈЕКТУ 

- Слика бр. 10.стр. 171 

12 - ОПСЛУЖИВАЊЕ ПРОЈЕКАТА УМЕТНИЧКЕ ДЕЈ1АТНОС- 

ТИ СА СТРУЧНИМ УСЛУГАМА ВАНУМЕТНИЧКЕ ДЕЛАТ- 
НОСГИ 

- Слика бр. 11.стр. 172 

13 - ОПСЛУЖИВАЊЕ ПРОЈЕКТНОГ ТИМА УМЕТНИЧКЕ ДЕ- 

ЛАТНОСТИ СА СЦЕИСКОМ ТЕХНИКОМ, РАДИОНИЦА- 
МА И ОПШТИМ СТРУЧНИМ СЛУЖБАМА 

- Слика бр. 12.стр. 174 

14 - ОПШТИ МОДЕЛ ПРОЈЕКТИЕ ОРГАНИЗАЦИЈЕ (драма) 

- Слика бр. 13.стр. 187 

15 - ОПШТИ МОДЕЛ ПРОЈЕКТНЕ ОРГА1ШЗАЦИЈЕ (драма) са 

модификоваиим оргаиима управљања 

- Слика бр. 13a. .стр. 188 

16 - МОДЕЛ СЛОЖЕИЕ ПРОЈЕКТНЕ ОРГА1ШЗАЦИЈЕ (драма, 

опсра са балетом) 

- Слика бр. 14.стр. 192 

17 - МОДЕЛ СЛОЖЕНЕ ПРОЈЕКТНЕ ОРГАНИЗАЦИЈЕ (драма, 

опсра са балетом) са модификованим органима управљања 

- Слика бр. 14a. .стр. 193 

